text:
小編係去之前都無留意過相思灣呢個小海灘,因為佢並唔係康文署轄下既海灘之一,所以都係第一次去.不過黎到呢個秘密小地方,確實黎飲下野傾計都不錯,一齊睇下呢度有咩睇啦!
要入黎相思灣確實不太方便,因為落斜既時候有好多路磗,如果車友們既車太低就要小心啦.
沿住清水灣道係相思灣路轉入去
因為太隱蔽既關係,各位車友要小心睇清楚D 分叉路口呀,唔係就好容易碌左去人地屋企lol.
獨木舟去綠蛋島
相思灣有幾間出租獨木舟嘅舖頭, 部份有得泊車,但每間泊車地點不同, 車位價錢大約$100 1日 租獨木舟嘅時候問吓舖頭
寧靜海灘,吹風好地方
黎到相思灣,首先影入眼簾既就係一大片空地!真係錶都唔洗入就可以就咁泊係度.然而好少可有泊車位同沙灘咁近,有時間都可以同你架影番張靚相嫁!
由於呢度唔係康文署轄下既泳灘之一,所以係乜都無既!小編都強烈不建議各位落水玩,因為真係好危險 lol
應該係區議會整既石枱同櫈,不用蓆地而坐,氣氛咁好咁寧靜,就可以舒舒服服同朋友傾計啦!
沙灘既質素確實幾差,因為有好多垃圾係灘上面,水質都唔係咁好.
不過呢度既好處就係寵物可以入黎!狗狗想玩水既話,呢度都係不錯既選擇,我地到個陣都見到有住附近既人都帶左狗黎散步.
要留意石屎地上有好多釘, 真係唔知係邊個咁無公德心,所以各位黎到既時候要小心啦!
-
泊車
有一片大空地任君選擇
-
揸車注意事項
因為好多路磗,如架車太低會容易刮底,不是太建議前往.
駕車前往方法
- 相思灣位置


c: text/html

text:
(原花青素花青素差別)原花青素 vs 花青素
近日紅遍全球嘅日本漫畫《咒術迴戰》終於復刊,關於乙骨同夏油嘅前傳電影亦將會喺今年年尾上映,相信一眾動漫迷都好期待!而唔知大家又有冇發現,其實《咒術迴戰》一班主角嘅名都係以唔同嘅植物命名,例如女主角釘崎野薔薇,個名就包含咗「薔薇」,仲有男二伏黑惠嘅「節黑草」(日語讀音相同),狗卷棘嘅「荊棘」,東堂葵嘅「葵花」等等.但好多人都唔知,其實男主角虎杖悠仁個名都係植物名嚟!虎杖係一種灌木狀草本植物,主要生長喺東亞地區.虎杖嘅花語係「不可貌相」(見かけによらない),的確,喺中醫學角度嚟講,虎杖係一種藥效多,效力強而嘅平民植物.虎杖微苦微寒,歸肝,膽,肺經,有清熱解毒,祛風利濕,散瘀定痛嘅作用,可以醫治關節痹痛,經閉,癓瘕,咳嗽痰多,燙傷損傷.虎杖之所以有咁多功效,主要因為佢含有豐富嘅營養素,例如有白藜蘆醇(詳細可以睇翻《(白藜蘆醇美容功效)口服嘅化妝品──白藜蘆醇》一文).除咗白藜蘆醇之外,其實虎杖仲有兩種對有人體好有益嘅元素,分別就係花青素同原花青素.雖然花青素同原花青素都可以喺虎杖度搵到,亦只係差一個字,但其實原花青素同花青素係兩樣嘢嚟.究竟兩樣嘢有咩分別?又有啲咩功效呢?今次就等小編介紹吓究竟花青素同原花青素係咩嚟啦.
咩係花青素?咩係原花青素?
正如頭先所講原花青素同花青素係兩種完全唔同嘅物質嚟.花青素(Anthocyanidins)係一種黃酮類物質,而原花青素(Proanthocyanidins)係一種多酚類物質,由於加熱嘅時候佢會製造花青素,所以呢種多酚類物質叫做原花青素.
原花青素同花青素有咩分別?
1. 化學結構
原花青素同花青素嘅化學結構唔同,原花青素係一種多酚類物質,由大量嘅兒茶素同表兒茶素結合而成,並會按結合程度分為二至十聚體.而花青素係屬於生物類黃酮,由苯基丙酸路徑同類黃酮合成,並由唔同酵素調控催化,兩種物質嘅化學結構並唔相同.
2. 顏色
花青素係一種出現喺植物嘅水溶性色素,我哋之所以見到花瓣同果實會有唔同顏色,例如蘋果,香蕉之類嘅生果未熟嘅時候會青啲,熟咗之後會變成紅色同黃色,正正因為有花青素,隨住細胞液嘅酸鹼而改變顏色.當細胞液呈酸性嘅時候會偏紅色,呈鹼性嘅時候偏藍色.而原花青素係冇顏色嘅,由唔同數量嘅兒茶素同表兒茶素結合而成.
3. 生長環境
原花青素和花青素生長嘅環境唔同.原花青素只會出現喺草本植物嘅表皮或者根莖,例如係虎杖根,花生皮,蘋果皮;而花青素會出現喺深色嘅果實,例如提子,藍莓,桑葚入面.
原花青素好處
1. 原花青素具有抗氧化功效,可以清除會令到細胞急速老化嘅自由基(Free radicals),減低對身體細胞嘅破壞.原花青素亦能夠強化細血管和結締組織,調理微循環系統,例如糖尿病視網膜病變等病症.
2. 原花青素亦可以減少組織胺(Histamine)嘅製造.組織胺係一種神經導體,可以增強免疫系統,保護身體免受細菌感染.所以,原花青素亦都具備抗發炎同舒緩過敏反應嘅功效.
3. 除此之外,原花青素可以減低壞膽固醇(LDL)嘅氧化,亦會延緩血小板嘅凝聚.所以原花青素可以改善血液黏稠度,預防動脈硬化,減低患上心血管疾病嘅風險.
花青素好處
1. 花青素都有天然嘅抗氧化作用,有助清除人體內嘅自由基.因為佢嘅抗氧化能力大概係維他命E嘅50倍,可以清除自由基,抑制細胞老化.
2. 花青素亦可以分解人體內嘅膽固醇同增強增強血管嘅韌性,保持血管暢通,減低出現心血管問題嘅機會,同時穩定其他器官嘅功能.
3. 花青素可以增加眼部血管嘅血液流量,強化新陳代謝,保護眼部嘅微絲血管,減少藍光對眼睛水晶體同視網膜嘅傷害,改善眼睛疲勞問題.
花青素副作用
目前已知嘅原花青素副作用係零,只係如果吸收太多花青素,會令到牙齒染色,所以記住要刷牙清洗.
原花青素副作用
理論上原花青素副作用都係零,不過佢會抑制血小板凝集,影響身體凝血所需嘅時間,有機會導致流血不止嘅情況.所以血液循環系統失調或者服用緊薄血丸嘅人士就最好唔好服用.
原花青素推薦
市面上有林林總總嘅原花青素產品,雖然好多產品都標榜含有原花青素,但由於難以提取,以致營養素嘅含量少之又少,質素參差.而「健知己」白藜蘆醇×Q10由含有豐富原花青素嘅日本虎杖根,紅葡萄皮同紅葡萄籽精華化學提萃,冇任何人工色素同防腐劑之餘,原花青素嘅含量亦有所保證.而且呢款原花青素產品價格相宜,絕對係助你維持心血管健康嘅良心產品.所以,識揀一定揀「健知己」白藜蘆醇×Q10!

robotstxt: allowed

filter: keep


text:
「社交」
如果你今日無帶手機會點?好多人都會話,而家無手機係身仲慘過無帶銀包.好多人一有時間就拎住部手機嚟睇,而食飯首先就係影咗張相之後咋咋臨上載到社交網絡.如果無人關注就好似好失落.我念以前我都好沈迷係嚟個社交媒體,但係慢慢就覺得好哂時間.依家要仲要照顧個仔,講真真係冇咁多時間去關注所有嘅資訊.頂多就係幫自己做個記錄,分享自己工作同生活.
「沉迷」
唔知大家有冇留意前兩日有個澳洲潮爆勁紅嘅網絡名模宣布退出社交媒體.我相信好多人都會討論呢個話題,究竟我哋係生活係虛擬世界定抑或現實世界.當然好多時大家都會沉迷係社交媒體,個個拎住部手機變咗低頭族,無得上網好似同世界脫節.有啲甚至乎因為無帶手機已變得焦慮.其實所有嘢當你一旦太沉迷嘅時候都會物極必反,最緊要係知道點樣去平衡生活.
「感想」
係網上面經常見到有人打機打到猝死,有啲日日打手機打到眼睛同肩頸有問題,嚟啲都係長時間使用手機所致.雖然科技帶俾我哋好多嘢,但係同時亦因為有啲人沉迷而影響健康.其實我極力反對細路仔太早接觸手機,因為咁細個用手機會影響眼睛嘅發展,與此同時會影響專注力.凡事都應該要有個平衡,唔係話唔打機,唔上網,只不過唔好過份沉迷,因為嚟個世界仲有好多嘢值得我哋去發掘!


text:
哈利波特:消失的密室 (電影)
《哈利波特:消失的密室》(Harry Potter and the Chamber of Secrets)係一部2002年奇幻電影,改編J. K. 羅琳嘅1998年同名小說.主演係丹尼爾域卡夫,魯拔格連特,愛瑪屈臣.
劇情簡介改
喺上個學年完咗之後,哈利波特由學校放假返去佢姨丈屋企,喺新學年開學之前,有個家庭小精靈多比出現喺哈利波特嘅房度,警告哈利如果返去霍格華茲就會有生命危險.雖然多比用到魔法,都係阻唔到哈利返去霍格華茲.
之後學校發生咗有貓同學生被石化嘅事,仲有人喺牆度大大隻字寫咗「密室嘅門已經打開咗,傳人嘅敵人要小心」.麥教授同學生講,「密室」係好多年之前霍格華茲創辦人之一嘅史萊哲林臨走之前起嘅,只有佢或者佢嘅傳人先知道點樣入到去,校方以前都搵過但係搵唔到間密室.之後連妙麗·格蘭傑都畀唔知乜嘢石化咗.之後哈利喺愛哭鬼麥朵匿埋嘅女廁度搵到湯姆·瑞斗嘅日記,睇到喺50年前發生嘅事.另一方面,因為有學生被石化,搞到魯霸·海格畀人送咗去阿茲卡班監獄度,同埋校長鄧不利多被停職.
金妮·衛斯理失咗蹤,校方叫吉德羅‧洛哈教授去救人,洛哈知道自己除咗消除人哋記憶之外,其它魔法都唔掂,於是就想執包袱離開霍格華茲,畀哈利同榮恩阻止咗.哈利同榮恩迫洛哈陪佢哋一齊去救金妮,佢哋通過麥朵嗰度個女廁,去到秘道入面.洛哈唔想行入去,想用魔法令到哈利同榮恩失憶,咁就可以走人唔救金妮,之後再作故仔話救唔到.點知佢用咗榮恩嗰支爛魔杖,搞到魔咒反彈返去自己度.條通道冧咗,分開咗哈利同榮恩.哈利繼續行,喺密室搵到金妮,而湯姆·瑞斗喺呢個時候又出現,話自己就係佛地魔,又放出蛇妖攻擊哈利,好在鄧不利多隻鳳凰飛咗入嚟,整盲咗蛇妖,又送咗分類帽嚟,帽入面有葛來分多寶劍,哈利就用嗰把劍殺咗蛇妖,又用蛇妖嘅牙銷毀咗湯姆·瑞斗嘅日記嘅魔法,湯姆·瑞斗消失咗.之後金妮醒番.
妙麗同其他石化咗嘅人都解除咗石化.鄧不利多復職,海格由阿茲卡班監獄放番出嚟.另外家庭小精靈多比因為哈利用計仔而得到自由.


text:
兩分鐘偷睇微生物世界
一個健康嘅口腔充滿生機,原來住咗10億個微生物喺入面,當中一般大約有700種細菌,都仲未計真菌同埋其他嘢.
細菌可以生喺牙齒,牙齦同條脷上面,亦都長期佔領住面頰裡面同埋喉嚨嘅黏膜上面…… 即係個嘴入面所有嘅窿窿罅罅!
咁又唔使驚嘅,因為只有小部分壞菌係會整壞啲牙.大多數細菌都係冇害嘅,有啲甚至對人有益,例如益生菌會幫助消化.
平時我哋都食唔少加工食品,當中梗有糖份高嘅零食.食得多除咗易肥之外呢,亦都容易引起蛀牙.
衰菌好菌嘅較量
有啲壞菌就鐘意消化嘴裡面嘅糖,我哋食完嘢之後,轉糖鏈球菌(Streptococcus mutans)同乳酸桿菌(Lactobacillus spp.)會利用殘留喺牙罅之間嘅糖嚟生長同代謝產生乳酸,咁酸性嘅環境就會腐蝕牙齒.而健康嘅口腔入面都有啲益菌會產生鹼性物質嚟平衡返個酸鹼度,亦會產生抑制壞菌生長嘅抗菌蛋白質,保持好壞菌之間嘅生態平衡.
不過,如果呢個微生物生態一旦失去平衡,就會產生蛀牙.食咗太多碳水化合物係會助長啲壞菌生長,令本來佔大多數嘅益菌冇咗優勢,令酸鹼度降得再低啲.而蔗糖仲會令壞菌產生牙菌膜,黐喺啲牙齒表面,引致蛀牙同牙石等問題.咁牙菌膜越多,酸性物質同牙齒嘅接觸就越多.
刷牙可以刷走殘留喺牙罅之間嘅食物,防止微生物積聚,避免牙菌膜產生.但係每次刷牙之後,細菌係會再次滋生.所以,我哋每日都要正確刷牙同埋用牙線清潔,保持牙齒健康.
記得每晚都要刷淨棚牙至好去瞓喎.
(原文刊登咗喺《樂鋒報》2021年5月號,呢篇係粵文加拎版.)
睇埋:4 Fascinating Things Scientists Know About the Billions of Bacteria in Your Mouth - [Johnson & Johnson網頁]


text:
今夜一丁:東堂友外表斯文火辣銷魂
單靠觀察一個人嘅外表,實在好難了解到對方嘅個性同喜好,而喺日本寫真界亦有好多女優表裏不一,令大家意想不到,就好似東堂友咁,外表斯文,真係完全聯想唔到佢會拍寫真,而且表達手法更係超火辣添.
人瘦胸大
喺日本寫真界有好多女優嘅身材都係廟細燈籠大,令人印象深刻,好似近期人氣高企嘅童顏巨乳系新任掌門天木純咁,生得細細粒但係上圍擁有一對I奶又大又彈手,仲有山崎真實身材纖瘦,不過上圍卻相當有料到,至於今日同大家見面嘅東堂友亦係屬於呢類型喇!
雖然佢今年已經30歲,但係仍有幾分可愛萌味,樣貌仲同女星水崎綾女有幾分相似,雖然佢嘅名氣唔及對方,但係如果鬥身材嘅話,阿妹一定唔會輸,皆因佢身材高挑,雙腿修長屁股又夠渾圓,肌膚白滑又肉地結實帶健美感,同時上圍對E奶脹卜卜,呢類人瘦胸大又高挑嘅身形確係令人好有想像!
極具挑逗
佢喺2020年開始以寫真女優身份登場,而且備受注目,好多傳媒更將佢嘅外表,學歷以及演出風格拉埋一齊嚟講,仲話佢偏差值極大!原來佢本身係一位高材生,畢業於日本知名學府東京大學心理學系,氣質斯文又帶幾分知性美,但係佢嘅寫真演出卻極之大膽,經常做出好多極具挑逗嘅動作,衣着亦極暴露,差少少就會走光!你話係咪同佢斯斯文文嘅外表完全唔夾先?我諗阿妹咁做其實都係想快啲成名,因為佢嘅正職係OL,拍寫真只係兼職賺外快,所以如果佢能夠憑身材及火辣演出而成功上位,咁就唔使再過住枯燥嘅OL生活喇!
社交網站
最近東堂友經常出席攝影活動,而佢亦會將活動花絮同性感照放喺社交網分享畀大家欣賞,所以大家千祈唔好錯過,多啲Click入去睇啦!
Profile
年齡:30歲
身高:5呎5吋
三圍:34E-23-34
撰文:賢
人人做記者
爆料方法 :
爆料熱線:
(852) 3600 3600
傳 真:
(852) 3600 8800
SMS:
(852) 6500 6500
電 郵:
MMS:


text:
10 NOVEMBER 2014(MON)唔經唔覺依隻傻豬仔都已經51個月大,就趁佢今日又大一個月,俾佢做啲特別事,就係一手一腳仲要唔洗我提點,整左香蕉乳酪棒棒食啦~
點解會整依個甜品?其實事緣就由講故事開始,早幾日大肥豬係圖書館借左依一本英文圖書~
係圖書入面就教小朋友整左三個小食,其中一個就係依個甜品~
正當佢地兩父子講到興高采烈時,就提意過不如我地又試吓整依個香蕉乳酪棒.就係咁我今日放學就同小小豬去行超市買齊材料,齊齊開工啦~
首先將香蕉剝皮先~
將香蕉切開一半~
然後將啲雪條棒插上香蕉~
原本圖書就話係準備啲曲奇碎,不過為左令個棒棒靚啲,所以我就改用左啲彩色嘅朱古力碎碎啦~
將啲香蕉插入乳酪杯內,等啲香蕉充滿乳酪之後,就可以放落碟朱古力碎碎度碌...碌...碌啦~
碌碌完嘅香蕉棒棒係唔係好靚呢~
最後放入雪櫃上格雪大約一小時~
大功告成,可以食啦~
睇吓小小豬食得幾滋味,可能由始至終都係佢自己一手一腳整,所以小小豬食得特別開心,仲充滿左自信心添呀~
平時同小小豬做親子廚房,都係我負責講個步驟,然後小小豬跟住去做.不過今日就有啲唔同,因為全程小小豬都係自己做,我唔洗幫手.小小豬一邊做就一邊講返個故事出嚟,又真好係幾叻仔哦!
不過今日除左俾個叻小小豬之外,亦都要俾個"LIKE"大肥豬,因為佢諗到借依本圖書,等小小豬可以聽故事學英文之餘,仲可以透過整依個小食加深小小豬對故事嘅了解.
雖然平日小小豬都已經好鐘意聽故事,今次可以藉故事嚟整嘢食,等小小豬接觸多啲唔同嘅學習機會,就可以加強小小豬鐘意閱讀興趣,唔係一件非常之好嘅事嚟,所以你話點唔可以讚吓依個廿四孝好爸爸呢!


text:
秋高氣爽,天朗氣清,最適合一家大細去野外露營呀!今次嚟到「四季休閒農莊」,一個又大又靚景觀的露營地區.
今次得我同呀芊,仲有佢幾個好好的同學朋友,一齊嚟玩番晚,我哋大約3點到達.如果冇開車嘅朋友,喺粉嶺火車站搭52B小巴,在流水響公眾燒烤場附近落車,就會搵到㗎啦!詳細地圖
一扁超大草地,可以俾小朋友瘋狂任跑任玩,我哋就先搵個靚位去起營紮番個帳幕.
大人可以好悠閒坐低傾計,望住小朋友自己玩,呢個Moment真係好寫意.
絕對唔駛擔心小朋友冇嘢玩,只要有空間,隨手拎起一樣嘢,佢哋就可以發揮創意,自己諗遊戲俾自己玩.
到咗差唔多日落嘅時侯,個天真係幾節顏色,由天藍轉去紫,再由紫轉去橙黃,呢個係咪就叫做Magic Moment呀~
到夜晚小朋友周圈一齊玩「狼人殺」睇住佢哋玩,做MC嗰個又成日講錯次序,笑死我哋班大人.
玩到咁上下,終於可以坐定定燒嘢食!不過一個二個坐低都唔夠3分鐘,就已經話「點解咁耐都未熟㗎~」
食飽飽後大家仲圍埋一齊睇電影㖭~
大人就當然在旁邊嘆下咖啡,繼續傾吓湊囝湊囡經~
真係好耐都未試過,可以咁樣望住個天空,見到咁多星星,突然之間又回想起那些年~
幾個小朋友自己一齊瞓,芊起初仲話要陪我起帳幕一齊瞓,依家已經唔要老豆了.
可以同班朋友仔一齊瞓,傾住計慢慢瞓着...第朝起身擘大眼又係見到同學仔,係開心嘅~
芊見到個同仔瞓到碌咗落地,就不停咁笑~
第朝一起身天氣會有少少涼,草地上都充滿露水.
我同芊起身周圍行下散步,發現咗D好得意嘅嘢!
原來天氣凍得濟,在雜草之間形成好多露水堆,用手指一篤就會即刻散去.
食過早餐之後,又再繼續玩到癲咗~
其實朋友仔當中有一個要移民,大家都好唔捨得,呢段友誼好珍貴!
其中一個露營友架車超靚,借咗俾好多人打咭~
如果學校架校巴真係咁型就好囉!
Photo & Video by iPhone11 Pro
四季休閒農莊
位於粉嶺流水響水塘附近,佔地近160,000呎.鄰近流水響水塘,天然景色四面環山,更可以去流水響水塘行山,秋季賞紅葉.私人收費露營場地,您可以選擇自攜營帳或租用有空調的蒙古包!營地設超大草地,提供足夠的露營空間,適合家庭,情侶,朋友,團體聚會,營地是寵物友善,毛孩可以入營.四季休閒農莊設有露營區,燒烤區,停車場區,以及兒童遊樂設施.
地址 : 流水響公眾燒烤場附近
電話 : 98827219
入營時間 : 下午2時
離營時間 : 上午11點30分
(以上資料更新至文章當日)


text:
後期製作,喺現代商業攝影入面,已經係不可或缺嘅一環.而專業嘅後期製作工具,就可以比我喺後期製作嘅時候更加得心應手.我會選擇準確度高,值得信賴嘅工具.
作為Wacom嘅長期用家,由早期嘅Graphic系列,到Intous Pro,再到我近年最常用嘅Cintiq Pro系列.呢啲工具都令我可以更快更準確咁應付後期製作流程.而新版嘅Cintiq Pro 16吋,佢唔單止係一塊有8000多級感壓嘅繪圖板,佢仲係一個高達98% ARGB色域嘅顯示器.二合為一嘅機身,令我可以喺有限嘅桌面空間,變得更加簡潔.而且除左有HDMI嘅輸入,佢仲有與時並進嘅USB C輸入.只要一條USB嘅線,就可以同時傳輸影像,筆觸同觸控嘅連接.
Wacom Pro Pen 2,筆桿有兩個實體按鍵,都可以自定唔同功能.而我最常用到嘅,就係Wacom獨有嘅On Screen Control功能.佢除左可以自定多個唔同嘅功能之外,仲可以因應唔同軟件去自動改變設定.加上今代機身兩側,新增嘅8個都係可以自定功能嘅實體鍵,令所有嘅操作,可以因應用家嘅需要而完全個人化.
總括而言,今代新款嘅Cintiq Pro 16吋,對於各種要使用不同繪畫,或者需要做後期製作嘅用家,都係極佳嘅選擇.
時代進步,工具同人,都要與時並進,先可以稱得上專業.


text:
「東涌羅浩楷」Kirsten利愛安清唱《蒙着嘴說愛你》選港姐原因好偉大!
今年港姐入圍佳麗仲未確定,但係都幾肯定先拔頭籌嘅係被傳媒戲稱為「東涌羅浩楷」嘅Kirsten(利愛安).睇外表Kirsten的確輸蝕,但係睇完呢集YAHOO TV《娛樂訪談》,對佢好感度一定大增!
訪問當日Kirsten都係T Shirt牛仔褸兼四眼look見人,比起唔化妝唔出門口嘅普遍港女更加率真隨意.而家全香港都知道「東涌羅浩楷」呢個朵,唔識廣東話嘅Kirsten笑住話知道有負面意思,但係都當正評咁話.至於面試當日嘅「驚人」造型,原來係佢媽咪一手包辦,因為睇落成熟啲,Kirsten強調自己平時唔會咁打扮.
點解咁有「勇氣」參加港姐?Kirsten讀幼稚園嘅時候,老師見佢生得高大,就叫佢做模特兒或者參加選美,所以都算係一圓兒時夢想.即使係鬼妹仔,但係Kirsten都跟得港姐消息幾貼,仲show自己手機IG證明有follow上屆冠軍謝嘉怡!Kirsten明白做港姐要似公仔咁靚,自己係「大碼」身型比較圓潤,參加港姐係想打破美學常規,鼓勵其他女仔去追夢.Kirsten又以欣宜同英國天后Adele做例子,即使唔係傳統美女,都可以喺娛圈生存,亦都為自己嘅身體自豪.
有喺網上發表唱作作品嘅Kirsten又即場唱兩句姜濤嘅《蒙着嘴說愛你》,不妨聽下~
雖然冇得入圍選港姐,但係Kirsten嘅表現大方得體又夠sweet,已經贏晒!
按此下載全新Yahoo APP,睇盡最新娛樂新聞,樂壇消息,名人熱話,熱門電影,Netflix劇評,新人更可即時換領限量新人禮,立即下載!


text:
空投肉彈瞓低都咁歎
同女仔上床,要主動出擊,下身猛力前後轟炸,先可以表現出強勁雄風.不過,如果女方夠索又夠搶韁,就不妨嚟個攻守交替,等女方細意招呼.肥賢最近去澳門極×桑拿玩,就畀一個薄身巨乳美女,用肉彈大舉轟炸喇!
祖哥聞說肥賢較早前同一個女同事過從甚密,中午成日雙雙外出食飯,於是就問佢發展成點,點知肥賢一臉唏噓咁話:「唉!又撻Q喇!」肥賢露出哀怨眼神話:「男女間要發展出感情,一定要有來有往,係咪?」祖哥點頭,一部分係認同其論點,不過最大原因係費事搭嘴.肥賢繼續話:「呢個女仔完全冇反應畀到我,搞到我冇晒衝勁去溝佢.」
脹爆巨乳
祖哥又一味點頭,事實上佢知道肥賢又肥又矮兼冇錢,而且溝女手法十年如一日,所以理解到該位女仔對佢冇反應實屬正常.肥賢一路講,一路眼濕濕,祖哥勉為其難安慰佢:「唔係個個女仔都咁被動嘅,今晚我帶你去澳門極×桑拿玩,班女仔大食又飢渴,實擒番你轉頭啫!」為治療情傷,肥賢當晚就同祖哥過咗澳門.
得祖哥同經理安排後,肥賢就同浴花小青進入VIP房.入到房,肥賢先向小青嚟個熊抱,一抱之下,頓覺心口被頂住.因為小青唔單止樣子美艷,擁有纖幼腰肢以及長腿外,仲同時擁有一對脹卜卜導彈!肥賢喊住口咁話:「我又失戀呀!嗚嗚……」小青溫柔咁話:「唔好喊啦!等我幫你療傷啦!」然後就帶咗肥賢入浴室沖涼.期間小青係咁請肥賢食波餅,肉彈游走背部,洗擦時帶來無比快慰,加上小青嘅精湛吹奏技術,令肥賢細佬好快就「頭岳岳」.
來回轟炸
沖完涼之後,肥賢第一時間上床,仲「嘟」長個嘴對住小青,想小青過嚟錫錫.但係呢個時候,小青就行咗去對正大床嘅小舞台,攬住支鋼管跳艷舞.小青伸出條脷扮舔鋼管,同時又用乳溝夾住鋼管,意淫到震嘅表現,令床上嘅肥賢大感興奮.正當肥賢想落床之際,小青已經快佢一步撲埋去,仲同肥賢講:「瞓低唔准郁.」然後先嚟一招乳交漆!夾幾夾之後,小青又扶住長槍緊貼肉彈撥弄,感覺滋味無窮.
小青慢慢往上移動,期間胸前嘅肉彈一路向上掃蕩,當去到肥賢塊面嘅時候就發動大舉轟炸!小青不斷來回扭動上身,令對肉彈左右左右咁攻擊肥賢面部,令肥賢興奮之餘,仲有少少被擊暈嘅感覺.喺不知不覺間,小青已經扶好長槍,以騎乘位突襲!小青腰幼又靈活,騎乘嘅時候動作靈敏,同時又用肉彈攻擊肥賢塊面,雙重享受之下,肥賢完全冇還擊之力,只好乖乖任由小青榨乾.
小青Profile
三圍:36-23-34
強項:肉彈轟炸
興趣:跳舞
小青主動又好技術,遇到佢真係要有畀佢征服嘅準備.
小青薄身又好波,仲好識冧人,正!
小青笑容甜美,電到男人暈得一陣陣.
小青有巨乳又有長腿,堪稱擁有完美Figure.


text:
上網點樣再快d?
上網點樣再快d?
咁上網究竟點樣可以再快啲呢?咁上網其實就好多人就話,可以下載一啲掃毒程式,去清除緩存,釋放空間.咁呢一啲方法呢其實就未必有用嘅.真正可以影響到上網速度嘅,其實都係不外乎嗰幾個因素嘅.第一就係你部電腦究竟支唔支援到好快嘅上網速度呢,如果你係用緊比較舊嘅電腦可能只係支援到wi-fi 4嘅話呢,咁無論你屋企係用幾快嘅上網計劃,你都係唔會享用到你計劃入面嘅速度嘅.第二就係你嘅路由器即係router究竟係支唔支援你服務計劃嘅速度呢?同電腦一樣,如果你嘅路由器呢單一頻段所支援嘅速度呢,根本就去唔到1000m或者係你簽約計劃入面嘅速度嘅話,咁你上網嘅速度都係好難去到你簽約計劃入面嘅速度嘅.第三都係比較多人忽略嘅嘢,就係好多人呢都會用一啲不知名嘅上網連接線,去連接你嘅路由器同埋數據機.咁如果你嘅連接線呢個質素係比較參差嘅話呢,又或者仲係用緊比較舊嘅cat5線,咁你嘅上網線都好有可能會影響到你嘅上網速度.第四就係可以升級你嘅服務計劃,或者係可以多裝一條上網寬頻線.咁因為呢有唔少人呢對上網嘅需求係比較大嘅.屋企有好多人需要上網之餘呢,平時呢亦都需要喺屋企做嘢嘅.咁呢個時候呢可能就需要裝多一條1000M嘅上網線啦.又或者係裝第二間網絡服務供應商嘅上網線,咁呢個時候呢就唔驚你嘅上網速度呢係會比其他人攤分咗喇.又或者係當某一間網絡服務供應商業服務受到影響嘅時候,集體斷線喎,咁你亦都可以繼續用第二間網絡服務供應商嘅服務.
如果大家有任何寬頻上嘅查詢,可以致電2121 1544,或者whatsapp 9749 8987.同時,亦都可以訂閱我嘅頻道,我哋下集再同大家分享其他資訊,拜拜!


text:
前言
假期唔長嘅話可以嚟過新加坡快閃嘅自由行!喺新加坡自由行好容易,特別受親子歡迎,無論係咩年紀,新加坡旅遊都可以10分盡興!快啲睇下我點樣去玩轉新加坡啦!
第一日
一大早就上咗飛機,所以大概朝頭早11點就到左樟宜機場,係辦好左手續之後,就急不及待咁搭地鐵到Bugid(冇吉士)附近嘅酒店,放低啲行李先!由於午餐要到我哋買好咗呢幾日要嘅門票之後先食,路程有啲趕,就隨便喺美食街嗰邊叫咗個福建蝦面食,都係$5新幣咋,不過就好好食好有鑊氣.
鍾意睇大自然嘅人,梗係要學我一樣去flower dome la,呢度係世界最大嘅植物冷室,裏面10分清涼,亦都仲住咗好多珍奇古怪嘅花,睇到我哋10分開心
因為新加坡都幾熱,我哋喺度坐左好耐睇咗好耐,喺唔同嘅角度欣賞下呢啲植物.我哋都把握時間,俾錢去咗OCBC空中步道,喺上面欣賞五光十色的燈光表演之餘亦都可以睇到側邊嘅摩天輪,金沙酒店等等.呢度空中步道嘅地板都係透明嘅,睇到我哋標晒冷汗,所以畏高嘅人要小心啊!
跟住去隔離嘅霧林,行咗下佢哋嘅紀念品店,亦都睇到出邊有個好大嘅室內瀑布,企喺上面全部都比雲霧包圍住,而呢度係模仿緊一個高山森林嘅環境,真係感覺到自己好似太細一樣充滿住大地氣息
我哋跟住上咗觀景台,但係發現呢度好多人,所以影咗一張相就俾人迫走左啦.呢度真係10分壯觀!本來可以睇下呢個全世界最大嘅無邊際泳池,不過原來係呢個觀景台都睇唔到另外一邊嘅泳池,有啲可惜
今朝起得太早啦,所以我哋都諗住早啲返酒店休息.間房雖然唔算大,但麻雀雖小五藏俱全,而且間房10分有設計感,所以都休息得好舒服
第二日
今日嘅行程好豐富!一大早就先嚟到亞坤食多士加咖農鄉嘅咖啡,仲記得嗰隻半熟蛋正宗嘅食法,係加豉油同埋胡椒粉,然後再點啲多士食!
我哋行咗一陣街邊,就見到遊客逐漸逐漸咁樣行過一個地方,原來係麥士威熟食中心,入邊大多數都係華人經營嘅攤檔,大部份都可以用廣東話點菜添.雖然入面冇冷氣,但通風唔錯,唔會太悶熱.
啊!原來個個都熱捧嘅天天海南雞飯,就係呢度啦!由於我哋比較早去到,所以排隊嘅人唔多,平常普遍就係一入到熟食中心都要等20 30分鐘嘅,我哋排咗5分鐘就買到啦!呢個香雞飯好平,普通嘅3.5新幣,雞髀飯就係4.2新幣,仲有黃瓜同埋啲秘製辣椒漿添!食完之後覺得雞肉10分好滑,雞肉多汁完全唔會乾,返應該係加咗啲雞油去煮,所以食落都非常之濃郁嘅雞味.其實除咗天天海南雞飯,老伴豆花,珍珍粥品,金華魚片米粉等都好受大家歡迎,有機會絕對要帶一家大細嚟試一試啦!
好好安撫左個肚之後,就坐咗去聖淘沙嘅啦.聖淘沙入面有好多個大區,有環球影城,都賭場,水上樂園等等嘅地方都好值得參觀.我唔諗住去環球影城玩,就直接去咗海洋館!
S.E.A. 海洋館係全世界最大規模嘅一個水族館,裏面嘅海洋生物種類十分多,甚至可以講話匯聚咗世界各地唔同海洋佢會嘅生物.呢度仲係人造沙灘得閒嘅真係可以黎逛個上下晝
夜晚我哋就有去睇呢個海上匯演,睇完都八點幾啦,把握時間去老巴剎熟食中心食晚餐!呢個熟食中心主要係做晚市同埋宵夜,最有名嘅沙嗲串,真係又平又好食!大家一定要黎試!如果唔鍾意沙爹串,仲有好多唔同中式或者南洋食品,例如喇沙,炒粿條,福建蝦面等等等等,絕對唔會令你失望架!
第三日
一起身就黎搭呢個名勝快車,由牛車水到動物園,單程六新幣,就免左轉車嘅煩惱啦.有啲人覺得係外地旅行去動物園係有啲傻,但呢個新加坡動物園,絕對係值得參觀嘅地方!有細路嘅話,呢個更加係一個親子值得去嘅好地方!
原來入面有好多動植物,我就唔介紹咁多啦睇一睇相先.動物園裏邊有好多好玩好睇嘅,不過真係走啦好攰啦,於是就上咗四點半直達克拉碼頭嘅車.
跟著到松發肉骨茶試吓新加坡食嘅骨茶啦,聽講呢度係好老字號嘅,鼎鼎有名嘅老店.店內環境有啲迫,不過嘢食好食就梗係㗎啦,所以我都唔介意!呢個肉骨茶大概係七新幣,有龍骨,魚片,豬肚湯任君選擇.肉骨茶啲牌個相當稔,食起嚟有濃濃嘅胡椒味,完全符合我嘅口味啊!
食完都已經係夜晚啦,到克拉碼頭嗰邊行下啦!呢度嘅景好靚,吹氣個風都好涼,不過如果你都仲係覺得熱,可以試吓新加坡傳統街頭小食,三文治夾雪糕.
第四日
朝頭早食完早餐之後,就黎到阿拉伯的哈之巷.呢個色彩繽紛嘅小巷喺新加坡嘅潮流,有唔少自家嘅品牌,仲有咖啡廳同埋酒吧,甚至有水煙可以食添!
幾乎每間店都會把外牆有食唔同嘅顏色,所以成條街都睇起嚟色彩繽紛,令人好興奮!店主仲會喺外邊放唔同嘅藝術設計,令成條街都好有玩味,因此成為拍照嘅聖地!
由於我係朝早過嚟嘅,所以好多店都未開,不過咁啱俾我撞到一間好好食嘅印度餐廳,大家可以一試!呢個印度羊肉煎餅,價錢大概係新幣$5左右,另外都叫咗杯印度奶茶,煎餅嘅份量幾大,而且都10分好食架!外邊嘅皮脆,同埋羊肉係冇蘇媚之餘,都仲有特製嘅醬料,同埋洋蔥.食起嚟一啲都唔會乾,雖然重口味,佢個咖喱汁10分無敵!後尾返屋企查咗一查,原來呢間店十分之有名㗎,好受當地嘅回教徒同埋遊客歡迎, 10分推薦!
跟住就沿着海濱行,呢度風景優美,開見到金沙酒店等等嘅地方.慢慢行,攰左就飲杯咖啡.
老實講,呢度風景好靚,但係人就多咗啲!
結語
我哋嘅飛機係凌晨所以都要準備執嘢,喺摩天輪廣場隔離食咗個晚餐,就返酒店攞行李出發到樟宜機場啦.其實早出嚟樟宜機場都唔緊要,呢度有好多好食好玩好買嘅,買啲手信食個宵夜再相機啦.樟宜機場好似連續幾年都蟬聯左全球最佳機場,睇起嚟感覺似個大型商場多啲.入面有花園,按摩椅,電影中心,娛樂中心等地方.真係要來一試! ! !
#寫出你遊歷 #hutchgo資助旅費1000蚊


text:
● In the elegant surroundings of the Loke Yew Hall at Hong Kong University, the 2019 Cantonese Speaking Contest for Western speakers takes place. Fortunately — or unfortunately (he can’t tell which) — Chan Chi-yat has been chosen to speak last, after the other eight speakers. After listening to a series of brilliant speeches by young, confident, fluent, ambitious contestants all determined to win, Chan finally gets his turn to take the stage, but his performance is interrupted by a mysterious woman holding a giant flag, and he collapses under the spotlights in a fit of nervous exhaustion . . .
Soundtrack: “Aerial Boundaries“
令到陳之一囉囉攣嘅係,陸佑堂已經坐滿人,揾到較好嘅空位真係一啲都唔容易.安排今次活動嘅粵語推廣組織真係相當聰明,除咗舉辦廣東話演講比賽之外,亦設有廣東話歌唱大賽,估計大多數嘅觀眾係為聽歌而嚟.不過,無論如何,大堂裏面嘅人群已經達到人山人海嘅地步.
揾好座位之後,陳之一就好唔願意咁同朋友告別,勉勉强强咁行到前面嘅舞臺,睇睇有冇負責人可以告知活動嘅具體安排.好快就揾到一個職員,胸前掛上印有“文敏昌” 嘅名牌.呢個人叫“文敏昌”.一見到,外國男人腦中一閃,諗返頭先喺文武廟見到嘅文昌,同一日遇到文昌,又撞到一個叫文敏昌嘅人真係一個好奇妙嘅巧合.一般嚟講,咁樣嘅巧合只能喺小説裏面發生!從文先生口中得知,今日合共有九位參賽者.名單上排最孻屘嘅偏偏就係陳之一.排最尾嘅澳洲葉公雖然當堂放鬆咗少少,但另一方面又認爲自己好黑仔,要好有耐性咁聽晒其他人嘅表演,先至可以「考驗」自己.
八位參賽者都比阿一年輕得多,穿著極有品味,髮型亦具氣派,一睇就知道佢哋擁有以下嘅特質:自信,外貌出眾,自我推廣能力,説服能力,活潑,表演欲強,好勝等,令到陳之一覺得自己同呢種場合顯得格格不入.比賽開始後,情況同陳之一嘅想象一式一樣:無論話題係「名馳天下嘅高速鐵路」,或者「“全力以赴”——食物及衛生局局長陳肇始嘅職業道德」,又或者「香港出色嘅動作片:拳頭上嘅幽默」,又又或者「財富嘅歌利亞——李嘉誠同佢白手興家嘅發跡史」,參賽者嘅廣東話表達能力都超級㜺鬼,每句話都塞滿俚語,俗語,潮流術語,典故,歇後語,唐詩宋詞,聽起嚟就好似一次廣東話語言博覽會!其中一個人甚至為現場觀衆唱出粵劇《凄涼姊妹碑》入面嘅一個片段,聲音竟然相當唔錯,贏到大多數人嘅熱烈掌聲.
唔使問阿貴,「憨厚樸素」呢四個字一般都唔會喺呢類場合出現.為咗贏得比賽,增加競爭力而炫耀自己嘅語言天分,當然惹人鍾意,甚至可以令人不禁企起身高呼喝彩.但係過咗一兩鐘頭之後,邊個仲會記得嗰一刻嘅短暫衝動?﹗陳之一絕對唔想用語言喺香港人面前擺甫士:佢心底裏最想達成嘅目標係一樣更加恆久,一種類似内在光芒嘅效果.所以,佢呢次演講幾乎注定徹底失敗.
當觀眾贈予第八位參賽者嘅洪亮掌聲逐漸減退之後,陳之一便企起身,慢慢行到舞臺正中嘅咪高峰位置.觀衆嗰刻見到嘅到底係邊一類人?身穿嘅西裝雖然整齊清潔,但款式已一早過時,髮型十分一般,表情亦韶華已逝,根本睇唔出半點自信心.唯有嘅特點就係佢脚上穿上一隻紅色,一隻綠色嘅鴛鴦襪,為呢個可憐嘅外國人添加一點點人情味.
光𥋇𥋇嘅燈光令到陳之一覺得好唔舒服,為佢帶嚟一種心理上嘅裸體感,覺得自己好似赤裸裸咁喺人面前表露無遺.不過,佢懂得耐心等待雜聲消失,成功令到每一個觀衆都同佢一起停頓,一起分享一下呢種難得嘅集體寂靜.當大堂嘅期望到達高峰嗰一刻,澳洲稻草人就開口:
「我今日想講嘅係我個人嘅經驗,講一講我最終背叛普通話嘅原因同過程.」
陳之一呢句說話即刻為坐滿陸佑堂嘅觀衆帶嚟一番騷亂,好似幾百隻野蜂蠢蠢欲動,嗡嗡作聲.唔通呢個馬騮衣排骨精會無緣無故咁對興致勃勃嘅大家潑冷水呢?無論如何,外國人不慌不忙咁繼續演講落去.
「我喺 1981 年上大學二年級就開始學中文,而當時所謂嘅「中文」係指普通話:根本冇其他選擇.老實講,因為當時嘅我,對於中文呢個概念完全係一嚿雲,所以好樂意接受呢種安排.學咗兩年繁體字之後就改學簡體字,我亦同樣乖乖地服從.好認真又好勤力咁學習魯迅嘅短篇小說《故鄉》,毛澤東《在延安文藝座談會上的講話》等等課程資料.我學中文嘅『生涯』就以呢種獨特嘅模式開始.
奇怪嘅係,呢種以普通話為主嘅學習方式,慢慢於無形中令我產生某種錯敗感.譬如每次去墨爾本唐人街食中國菜,買中文書,或者上詠春功夫堂(好可惜,上過幾堂就放棄咗),我周圍所聽所見嘅幾乎都係中國南方廣東人,而佢哋所講嘅語言係我聽唔明嘅廣東話.(其實,我長大嘅城市早就被廣東話命名為『新金山』,又有人用『美利濱』呢一稱呼,但最終由墨爾本取代.)你好容易想像得到,對於已經上咗三四年中文堂嘅我,有幾咁矛盾同埋尷尬!
我都唔知由幾時開始,不經不覺咁學識咗分辨『語言』同『方言』.語言係高雅,標準,正式,亦能夠負載文化嘅精粹;方言反而係粗魯,唔合格,非正式,缺乏文化內容嘅劣貨.雖然喺我周圍,現實環境中嘅華人多數用廣東話溝通,但係只期望盡快學好中文嘅我,對這種狀況視而不見,聽而不聞,將注意力全部放喺官方語言普通話上面.換句話,我嗰陣時嘅做法正正屬於『借咗聾耳陳隻耳』.」
聽到呢段略帶幽默色彩嘅説話,有唔少觀衆嘅情緒開始略略放鬆,但係同一時間,有部分人忍唔住吟吟沉沉起嚟,低聲指責陳之一,話佢抹黑緊普通話.
「不過,無論如何,當年我啲普通話都冇乜進步.雖然經過多年嘅艱苦練習,熟讀唔少中文字,對於閱讀報紙,流行文學作品等都冇問題,但係我一開口同內地人溝通,『成條脷就會打嗮纈』,攪唔清楚對方想講咩嘢.亦唔能夠清楚表逹自己嘅諗法,雙方根本唔啱牙.普通話同我之間好似有一個無法跨過嘅障礙物? . . . 」
「障礙物」?阿綠覺得呢個選詞唔對路.何況,陳之一啱啱講出呢一個字眼,突然覺得聚光燈十分刺眼而感到頭暈,手腳無力,身體發軟.佢其實仲有好多說話想講:譬如一個用普通話講話時條脷會打撠嘅人,點樣透過學「第二種中文」,最終領略到「解撠」嘅秘訣.不過,要表達呢個想法遠遠超過澳洲男人嘅語言能力,令到佢陷入一個力不從心嘅處境.世界上係咪有啲嘢永遠都無法解釋得一清二楚?陳之一心諗,呢個問題應該可以幾肯定咁回答:「係」.
去到呢一刻,陸佑堂大門突然打開,行入嚟嘅係一個短髮嘅阿婆,佢身材矮少,戴眼鏡,著得好斯文,樣貌和藹.最初,澳洲叛逆者估佢係遲到嘅觀衆.其他觀衆開始留意到陳之一眼定定咁望住陸佑堂大門,於是都照樣擰轉頭睇睇.陳之一好驚訝咁發現阿婆左手揸住一支大過自己身體嘅國旗.然後,佢便慢慢舉起一隻手嚟,將支旗――係邊國家國旗嚟㗎?英國?陳之一唔知點解眼花花,眼前一片模糊不清――阿婆將支旗高持喺凌空中,跟住就將支旗搰嚟搰去,搰嚟搰去,令到男人聯想到一隻五彩繽紛嘅巨大蝴蝶,輕輕咁左右飄飛.去到呢個時候,呢個神秘阿婆好似故意引起陳之一嘅注意,當兩個人眼神互相接觸時,陳之一就察覺到佢一直喺度講緊一個詞語,一次又一次,又一次又一次,好像念咒般重複講落去.同一時間,觀衆已經對演講者甚為不滿,有啲甚至乎喝倒采,結果令到外國人無論點樣集中精神聆聽,都無法聽到阿婆講乜.不過,澳洲男人一路睇一路諗,嗰個女神般阿婆對咀唇嘅動作真係太過熟悉,斷估一下,一再重複嘅唔通係「自由」?
文敏昌正準備上舞臺宣佈提早結束比賽,陳之一當時仍然好頭暈,神志亦開始好唔清晰.然後,高個子陳之一就正如樖樖高樹遭受颱風「山竹」吹襲,忽然被自己心裏面嘅颱風吹冧.阿綠即刻跳起嚟,嗱嗱聲急步走到舞臺前面睇睇佢究竟發生乜事.


text:
「阿叻」
仲記得之前無線搞嗰個「乜乜乜頒獎典禮」而通常之後都會訪問嗰啲得獎者.因為無睇晒嘅關係,所以唔知點解陳百祥,阿叻有份.我第一個反應係有關你事,人哋攞獎,你又唔係主持,點解會出現係個節目到發噏瘋呢?原來之後先知道佢攞咗個老人獎,唔怪之得啦.其實所謂「乜乜乜演藝人大獎」咁多年都係俾啲做咗好多年嘅藝人,但係睇番過去咁多年,點解今年會頒俾陳百祥呢?
「言論」
今日先至得閒睇阿叻係港台節目「我係乜乜乜」個訪問,睇完之後其實真係唔需要理會佢,基本上係一個生活係自己幻想嘅香港人先至會講啲咁嘅嘢.唔怪得佢可以攞到「乜乜乜演藝人大獎」!如果絕大部份上網嘅人都係「憎人富貴厭人」,咁都幾大鑊!如果讀書叻先至係成功嘅一步,講真係唔係有啲膚淺呢?就係呢個諗法已經知道係讀壞書啦!睇完我只可以話佢只係會堅持己見,任得佢噏,佢講嘅就係道理,講完!
「問題」
要總結今次阿叻單嘢,其實真係好簡單!佢做完個測試都已經話咗比你聽佢係一隻「花生魷」,我哋講咁多仲乜呀,佢咪繼續食花生咋嘛!佢啲咁嘅人當然你講多啲仲好,等佢有位入,有生存空間.其實咁多年佢係演藝界嘅生存之道未就係咁囉,何必比佢利用到呢?成鬼日以為自己好叻,但係佢真係死淨把口.講啲嘢都唔經大腦,一個節目就再一次證明佢幾有質素.講到尾佢都係一隻「港豬」!


text:
Hotcha繼早前全員合體上ViuTV節目《Chill Club》獻唱後,成員張紋嘉(Crystal)和張惠雅(Regen)今次再為昨晚播出的ViuTV節目《晚吹:有酒今晚吹》擔任嘉賓.
節目上眾人邊飲酒邊聊天,Crystal自爆試過在張震嶽的台灣酒吧飲醉,更在張震面前嘔起來,覺得自己非常失禮.Regen除了大爆當年Hotcha解散內情,也在社交網站分享精彩幕後花絮.話說當日在早上錄影,她沒有準備早餐,結果空肚上陣,加上見到主持練美娟飲酒飲得豪氣,所以她也「追一追進度」,結果醉住錄影:
「人生第一次拍攝完之後係斷斷地片」.Crystal雖然有食早餐打底,但是也迅速醉倒.最爆的是拍攝完成後,飲醉的Regen做了一樣非常「肉酸」的事:「我喺化妝間見到黃真真導演,通常真係飲咗酒壯下膽先會夠薑衝埋去同人講嘢,然後我講咗:『你好啊!我好鍾意你套戲架!個套花椒之味啊!』真真佢非常得體:『多謝你,但係呢套戲唔係我既』」
Regen續稱:「我真係好希望真真導演當刻唔好以為我痴線,我只係下午12點左右飲醉咗啲, 其實我真係好鍾意佢套《閨蜜》」!
今晚viuTV播我地個集 #有酒今晚吹 之前 一定要分享返拍攝個日全日既流程比大家聽 因為人生第一次拍攝完之後係斷斷地片之餘 我仲做咗件樣衰到不能再樣衰既事 雖然話係今晚吹 但係個日我地係早上10點就開始吹 話關於飲酒傾下計 我以為都係chill飲 所以我無食早餐🙂高估一下自己既能力 去到見到 @quicheung 好緊張已經食埋個早餐 當時 我知道自己gg鳥 我喺viu個廠周圍搵 我想搵嘢食 喺地下執到塊餅都好啊 最後當然就係空肚去開始拍攝 一見面兩位主持啊娟同強尼已經飄出好飲得既氣場 開始飲既時候 都正常既 但係隔離啊娟好唔正常 佢清咗杯Gin neat 我地都話溝少少tonic啊 唔知點解見到佢咁豪氣 自己都on咗少少mode 想追一追進度 我想為自己澄清 我唔係好飲得但係應該平時都無咁快醉 好快真係轉個頭咁快 我已經醉醉地 但係我飲酒唔會點面紅既人 但係圖中呢位啊姐好快就紅曬同埋都應該醉醉地 成個拍攝到呢家 我都覺得好似發咗場夢咁 剩係好深刻最後試個款Gin好好飲 應該係我影低呢支 最肉酸既事之後先開始發生 完咗拍攝 我喺化妝間見到黃真真導演 通常真係飲咗酒壯下膽先會夠薑衝埋去同人講嘢 然後我講咗 「你好啊!我好鍾意你套戲架!個套花椒之味啊!」 🙂 真真佢非常得體 「多謝你,但係呢套戲唔係我既」 🙂 我真係好希望真真導演當刻唔好以為我痴線 我只係下午12點左右飲醉咗啲 其實我真係好鍾意佢套 #閨蜜 唉 今晚其實播出時間係幾點有無人知


text:
2017年最後一日啦!呢一年點解過得特別快咁嘅?舊年呢日我都仲未有動靜……係開始有啲非常不規律嘅陣痛,有時隔幾分鐘,有時隔幾個鐘,一痛起上嚟都覺得幾痛吓!所以都好易分辨到.
原來我都仲有少少記憶,哈哈!
呢一年嘅轉變都幾大,新生命嘅出現,哥哥嘅行為同所發生嘅種種……同埋自己都有好大嘅改變!自己唔同咗嘅地方就緊係關於「入廚」啦!以前我絕對係唔鍾意亦冇興趣煮,到哥哥要食粥仔,甚至要食飯之後先開始學煮吓,但都未算十分努力.
而家細佬行blw,食物方面真係要R爆頭咁去同佢準備,一來要睇佢鍾唔鍾意食,二來又要整得容易拎住食,更重要嘅係同樣要容易咬到同吞到.呢個過程一啲都唔簡單!我就係邊學邊試,終於叫做修成正果!(誇張咗啲😅)
嚟到就嚟一歲啦!已經有好大進步,唔再需要為佢拎唔拎到而擔憂.咁耐以嚟未試過真係 chok,但 gag 就到現時為止都間中有出現.佢成日好心急咁食嘢,大大個麵包/成舊大過拳頭嘅食物,係都要成舊夾硬「室」入口!
講咗咁耐,其實呢篇本身係想寫今朝試嘅新食譜!就係呢個啦~
又係 pancake!
簡單快捷!又容易拎!
但係呢個食譜其實麻麻,因為細佬嘅反應係:望幾望,玩一陣,咬咗兩啖之後就繼續研究呢舊嘢!跟住就係掉~ 然後,俾第二舊佢,放入口冇耐又吐返出嚟.
我試吓係咪真係咁難食,原來都幾實吓!味道唔係太差,但相比起用香蕉嚟整,當然差好遠.
呢度用咗3樣食物:1隻蛋,1/4 杯 full milk,3大匙全麥麵粉 (whole wheat flour)
同平時煎班戟一樣咁煎,但由於尋日新買咗支 coconut oil,所以就用咗嚟煎.
呢支油好香好正呀!用咗兩次幾乎愛上!


text:
「無助」
當你無助嘅時候會點?有時真係有太多問題需要解決,只係無論你幾努力都好,問題不斷重複.有時真係好攰,究竟幾時先至可以安定落嚟.當然有時會問自己究竟為咗啲乜嘢要搞到咁辛苦.如果當日無做咁嘅決定,今日又會唔會有咁嘅問題出現?當然好多嘢無得返轉頭,而當日做嘅決定亦都係基於當時嘅狀況.或者自己太過樂觀,有或者無諗過環境可以變得咁快?而因為當日一個既決定,真係虧欠太多人.
「放低」
如果你覺得無助嘅時候會點?會不斷諗辦法解決?搵朋友傾偈?定係摺埋專心做好要做嘅嘢?當有問題出現嘅時候,其實真係好難專心做嘢.當你以為問題解決咗,但係往往又出現更多嘅問題.當然人生就係咁.所以平凡是福,真係講得無錯.做人有時真係唔好要求太多,放開一啲事物或者真係會開心啲.但係真係可以話放低就放低?如果真係可以嘅話我都想可以咁容易.
「雞蛋」
好多時都係雞同雞蛋嘅問題,好多嘢係需要時間同空間去做,但係往往就有好多問題要處理,因而要浪費好多時間去處理一啲毫無價值嘅問題.當然從另外一面睇,就因為一個決定同無法預計嘅情況,導致問題不斷出現.本來以為問題可以好快就可以解決,只係世事難料,只可以怪責自己.究竟仲可以堅持到幾時?除咗覺得無助之外,真係諗唔到點樣去形容現狀.


text:
話說之前小小豬幫過烏龜仔洗白白之後,之後幾日都成日入LULU妹間房想睇烏龜仔,見佢對烏龜仔咁上心,所以今日就等小小豬同烏龜仔嚟近距離接觸多少少啦!
小小豬都好留心睇缸入面嘅烏龜仔~
之後我地都係打算放烏龜仔出嚟地下爬吓,可以等烏龜仔伸展之餘,亦等小小豬可以觀察烏龜仔爬嘅情況.點知當我地一放烏龜仔係地下時,小小豬以為佢係走失左,即刻好緊張咁拎起烏龜仔放回缸入面呀~
隔左一陣,我地又再一次將烏龜仔放回地下,係想測試小小豬係貪玩定真係知道要烏龜仔住係個缸度.當小小豬一見到烏龜仔,又即刻好緊張要將烏龜仔帶回缸啦~
大家可以先放心,可能小小豬都知道烏龜仔係有生命,所以成個動作都好斯文,冇整親烏龜仔呀!
今次依件事,發現小小豬都好留意身邊發生嘅事,可能成日都係望住個缸睇烏龜仔,所以知道烏龜仔係住係個缸入面,唔可以走出嚟(咁即話佢唔會捉烏龜仔出嚟玩啦)!
另外,係我地冇提示之前,亦識得溫柔咁對待烏龜仔,都算佢有愛心同乖仔啦!
其實我地都真係完全冇諗過小小豬係識得將烏龜仔放回缸度,亦冇諗過佢可以咁細細力放回烏龜仔(平時佢執玩具都可知幾粗魯呀),最估唔到就係小小豬可以咁大膽捉住烏龜仔(其實我同小豬媽都不知幾驚,唔敢捉烏龜仔呀).
小小豬真係開始大個仔啦!
**我的微博..關注吧**


text:
眼鏡對於近視嘅人可以話係不可或缺,但係一個唔小心就會做咗「薯仔 」.眼鏡作為Fashion item之一,唔同形狀,款式不但會影響成個Look,更會影響人哋對你嘅第一印象,有如見面開場白一樣.而唔同人對眼鏡必定會有各自嘅執著,要配合面型之餘仲要襯返個人造型,睇下唔同人會點樣拿捏當中嘅平衝去展現自己嘅特點.
CoCo @laha_testing123
CoCo主要以「一副眼鏡走天涯」,所以配眼鏡時都諗過度過.而配透明眼鏡嘅原因大概係:「想畀人感覺特別少少!以前嘅眼鏡比較大眾款啲,但透明鏡框有種若有若無嘅低調,令人睇到自己冇戴眼鏡嘅樣咁.」同時Coco選擇呢副眼鏡希望畀人感覺成熟啲,冇咁細個.佢坦言自己副眼鏡都屬於平價款式,認為唔一定貴先有Fashion感覺.
Kahim @iamkahim
戴住透明眼鏡嘅Kahim令佢即使一身全黑打扮喺人羣中都特別顯眼,而有幾副眼鏡嘅佢會視乎當日嘅Outfit決定襯邊一副眼鏡.戴眼鏡喺Kahim眼中不但因為要處理深近視,更係Fashion item之一.同時佢會想展現一個較友善嘅形象:「平易近人啲,唔會咁惡,襯返我個樣.」如果要講想嘗試嘅款式,佢就話會係一啲特別啲嘅形狀,例如:星形,三角形.
Him @lthhim
Him戴緊嘅眼鏡係幾年前讀大學嘅時候買,嗰時興呢種比較文青嘅款式.佢坦言只係喺屋企附近眼鏡鋪配:「嗰啲眼鏡鋪會有一啲平時比較潮啲嘅眼鏡鋪冇嘅款,而出到嚟效果都幾好,啲人會讚幾靚同埋問邊到買,應該以為係貴嘢.」而Him表示最近會想配返一副簡單啲嘅黑色粗框眼鏡,好似又有另一種Style.


text:
現代人追求健康,點樣抗癌防癌成為最關注嘅問題.網路上流傳經常食隔夜飯,用保冷杯裝熱水,保溫杯裝酸性飲料等容易影響健康,增加致癌機會,事實真喺咁?由專業營養師來幫大家逐一解答!
A:呢個問題係著重於硝酸鹽和亞硝酸鹽嘅問題,但實際上現在嘅研究,都唔會將硝酸鹽和亞硝酸鹽與致癌畫上等號,雖然硝酸鹽會透過細菌或酵素嘅作用轉換為成亞硝酸鹽,但亞硝酸鹽只會和游離性嘅胺產生作用形成亞硝胺,過去有好多實驗檢測,發現食物裡嘅胺其實好少,因為大部分都變成蛋白質,被鍵結一起,根本唔會同亞硝酸鹽起作用.所以即使隔夜餸或隔夜飯,就算產生亞硝酸鹽,亦唔一定會形成致癌物亞硝胺.
但喺食物安全角度睇,隔夜食物受到細菌污染嘅機會變高,所以我建議當餐食哂,最好唔好超過一日.
Q:保冷杯唔可以裝熱飲,會致癌?
A:保冷杯同保溫杯嘅概念相似,大家注重嘅喺保冷杯嘅鋼材,喺唔喺所謂嘅實用級不鏽鋼,但大家對於不鏽鋼嘅定義同材質分類有啲誤解,一般市面上賣嘅是喺二系列,三系列同四系列,三系列喺食用級,四系列喺醫療級不鏽鋼,最大差別在於合金唔一樣,二系列嘅錳含量較高,三,四系列嘅材質比較低,所以大家擔心,如果喺用二系列(工業級)嘅鋼材,喺熱或酸嘅過程中會唔會溶解出有害物質?
實際上唔會!台灣食藥署做過實驗,將4%嘅醋酸放到二系列的鋼材去煮,發現錳的溶出量比一碗糙米飯仲要少,其實錳都係人體需要嘅營養素之一,過多同唔夠都唔得,對於少量嘅溶出量來講,唔需要擔心會有問題.
Q:保溫杯唔可以沖茶,也唔可以裝醋,果汁同優酪乳等酸性飲料?
推薦閱讀:茶包遇高溫會釋放毒素?沖泡茶包有學問
A:呢個要回到鋼材嘅問題,但以食藥署嘅實驗結果來講,錳係唔洗擔心嘅.另外有人會覺得保溫杯比較深,需要攞刷子去刷,擔心刷嘅過程中產生刮痕,如果係裝咖啡或牛奶等蛋白質豐富嘅飲料,細菌更容易卡係刮痕中滋生,但如果被攞嚟做唔可以裝呢啲飲品嘅主因,就有啲本末倒置,只要注意清潔嘅方式同乾淨度,例如先用洗潔精浸一陣,或者用熱水燙過都得,唔洗擔心.


text:
韓風呢家嘢好似永遠都停不了,特別係韓妹嘅造型,香港女士們就更加想學到十足,化妝技巧從來唔係一個問題,反而係佢哋天然嘅好皮膚就真係令人羨慕不已.當小編去過一趟韓國,試過一次「汗蒸幕」就開始明白,唔係因為佢哋整容,只係因為佢哋重視養生,其實絕對唔係誇張,唔止韓劇啲主角,普通韓民久不久都會約埋成班 friend 去汗蒸幕,焗出一身汗,排晒啲毒素出黎,所以咪咁白滑囉!唔好葡萄喇,人哋有付出架.
韓國汗蒸幕又叫蒸氣房﹝JjimJilBang﹞『沾沾班』,簡單黎講就好似焗桑拿咁,走入一間溫度40℃以上嘅蒸氣房入面焗出一身汗,將體內要透過流汗先可以排走嘅重金屬毒素完全迫出體外,然後去浴場沖三溫暖,呢個排毒法真係好 work 架!不過飛去韓國體驗之前,大家真係要做定功課先,事關韓國子民英文認真麻麻,你問佢哋流程隨時可能會變咗做「雞同鴨講」,小編試過出動埋 body language 都唔得掂!所以首先你要…熟讀流程先好去呀!有啲咩係一定要知?不如一齊睇下!
1. 基本流程同設施
首先佢哋會俾你睇價目表,通常分兩個入場時間黎收唔同嘅費用,凌晨5點前入場平幾十蚊港紙,夜晚8點後就貴啲.係櫃檯俾完錢之後,你會2條毛巾,1套短袖運動衫同埋1條放鞋 locker 嘅鎖匙.一般汗蒸幕專門店都有幾層,最底層係男女更衣室連浴場,樓上每層都會有唔同嘅設施,如:大廳,食堂,按摩椅,卡啦OK,睡房等,同埋唔同主題例如:黃土,優質木炭,鹽巴,玉石,唔同溫度嘅蒸氣房.係底層換完果套短袖運動衫就可以是但搵個吉嘅 locker 好啲個人物品,之後拎埋鎖匙(冇記錯應該係條橡筋手帶),不過有啲行家會一早俾定條電子手帶過你,之後買野食,做按摩,美甲,艾草坐浴等額外收費就用黎佢記脹,臨走果陣先一次過計.
圖片來源:news.nate.com
2. 營業時間
全部都係全日開放,所以好多人第一日嘅行程就係佢,半夜落機,最好就係去呢度沖下涼,抖一抖先番酒店 check in!又平又舒服又暖又安全又有行李寄存服務!汗蒸幕店長開暖氣,所以喺任何一個角落都可以歇一歇都唔怕凍親,亦唔需要任何被舖,唔洗怕!因為每個人去到呢度都可以席地而睡,大家入鄉隨俗就可以喇.
圖片來源:tistory.com
3. 開放式更衣室
大家真係要有剥光豬嘅覺悟,就算你齋焗桑拿唔沖涼,你都係要係 locker 面前換衫,因為底層澡堂果度係冇所謂嘅更衣室,但請放心,有分男女嘅!
4. 收費
有啲汗蒸幕係會有埋「搓澡」呢樣野,即係光脫脫咁訓係張床度等「亞珠媽」幫你撤底洗白白同去角質,經過為時20分鐘嘅忍耐(因為真係好痕),啲皮膚就會神級白滑幼嫩番,價錢都只係貴百幾蚊港紙咋!
5. 羊角帽
講起一開始派果2條毛巾,除咗拎黎沖涼之外,其實仲有一件韓國人必做嘅事!冇錯就係將佢摺成 Running Man成日出現係 oppa 頭上面果頂好 kawaii 嘅羊角小帽喇!小編自己一個去韓國試玩汗蒸幕果陣為咗入鄉隨俗,都忍唔住要請教下路人點整呢個!其實有好多網上教學架,大家不妨參詳下.下次可以係朋友面前威威下!
VIDEO 影片來源:Emily Chen(Youtube)
圖片來源:health.chosun.com
6. 食蛋飲甜米露
用朋友個頭扑開隻蛋係大家睇韓劇時最期待嘅畫面,大家必須有「突然被扑頭」呢個覺悟.另外蒸完桑拿應該好熱,除咗食蛋,飲番杯凍冰冰嘅甜米露咁就夠晒透心涼,balance 番.除咗飲燒酒之外,韓國人飲甜米露都飲得好豪邁架!
圖片來源:egloos.com
7. 適應高溫
每間唔同嘅汗蒸室門外都會有提示寫住個溫度同建議停留嘅時間,小編建議大家循序漸進,一步一步黎,由溫度冇咁高的汗蒸室開始坐,唔好坐得太耐,事關真係會暈架!最後記得要去埋「冰屋」(低溫房)過一過冷河,縮一縮毛孔,咁就靚晒,生猛番晒!
圖片來源:news.nate.com
8. 澡堂
澡堂有澡堂嘅規矩,大家記得唔好著衫入去,小編記得好似連毛巾都唔俾帶入,沖完之後,可以係出面拎條新嘅擦乾就去 locker 著番衫(過程好尷尬,小編已經特登唔帶眼鏡入去,但仍然「紅都面晒」.要吹頭嘅話,其實都有吹風機,不過每幾分鐘會 charge 你200韓元,所以大家都要準備定啲散銀,如果唔係就要光脫脫咁跑番去身處好遠嘅 locker …仲要發現自己差 100 …
9. 其他
好多店都唔會提供洗頭水,護髮素,沖涼液等,所以最好自己帶定去,如果唔係就要同其他人共用「公用番梘」架喇,或者唔用囉.另外,記得帶多件替換嘅內衣褲,出咁多汗,你懂的!仲有提提大家唔好貪靚化濃妝同帶 con 入去焗,蒸房咁熱,溶妝事小,眼睛可大可小架!
下次去韓國,大家應該識得點樣帶埋班朋友開心又愉快咁去見識下呢種韓國文化啦!
延伸閱讀: (世界街頭美食大全)
(聖誕LED燈突襲)日韓聖誕冬日光之慶典
Edited by CLASSES


text:
公開小編的美圖工具!
講起美圖apps,大家會諗起邊一個呢?除咗大家都有用嘅美圖秀秀之外,今次就同大家分享一吓小編偏愛嘅美圖工具喇!
首先係「VSCO」,總共有10種唔同風格嘅濾鏡,風格主要以復古感為主,而且好易用!
可以用呢張蛋糕相為例子,本身都真係麻麻,冇咩特別~
用VSCO選擇一吓濾鏡,其實簡單一按已經好有歐洲嘅拍攝感覺!呢個工具嘅濾鏡強度調整都係用一格格去量化數據,唔會因為滑動式而調整唔到一個合適嘅大細而煩惱~
再用西環泳棚嘅相片去做示範~本身嗰日嘅天氣比較暗,所以其實質感都已經唔錯!
用咗VSCO之後令到懷舊感大大加強!其實仲有更多可以修改嘅細項,例如色溫,旋轉,暗角,飽和度等,唔會好難用!
另一個app係「Instants」!
可以揀嘅濾鏡唔算好多,同埋都唔算好靚,咁介紹嚟做咩呢?
其實係可以令到相片變成即影即有咁!呢個相框唔會好假,有齊陰影,整咗出嚟好真實!仲可以加字添㗎,以後大家想整張即影即有就冇難度喇!
最後一個就係美食專用相機「Foodie」!係小編嘅至愛!
Foodie嘅介面好易上手,好適合用喺食物嘅照片上面,而且唔會有唔自然嘅感
可以直接揀選濾鏡,用嘅時候一啲難度都冇~
除咗濾鏡功能外,Foodie仲有柔焦,亮度調整嘅功能.
係咪淨係得食物啱用Foodie呢?絕對唔係!
某啲景色都好適合,一加左濾鏡之後就好有文青感,轉一轉個濾鏡又變左少女嘅夢幻感,實在係好有驚喜~
在放上一張afternoon tea嘅照片!
一加咗濾鏡之後即刻少女感大增!相機食先都要有技巧先呃到like㗎嘛!
Photo & Text : Celeste


text:
「爆芒」
我相信好多人都會試過跌爆電話個芒.所以我通常一出部新機第一時間就走去買個手機殼同嗰芒貼,因為每次整花咗部機都會好心痛.依家啲保護貼越嚟越勁,出到強化玻璃再唔係以前咁得一塊膠咁兒戲.不過係唔係有塊保護貼,有個機殼就代表唔會爆芒?事實係一樣會花,一樣會爆.只不過比起完全無嘅好囉!但係爆芒真係肉都赤埋!
「灰爆」
我用電話用咗咁耐真係好少試過跌爆芒!近排真係唔知啲發生咗啲乜嘢事,接二連三咁跌爛電話.今年啲電子產品真係唔係透過鍾意我!首先年頭一部個屏幕無啦啦死咗,搞到連電話都聽唔到.之後同郭大少去慶祝生日,落車嘅時候部平板電腦跌咗落地,成個芒爆咗.上年先至換咗部手提電腦個屏幕,點知唔知幾時比我撞爆咗得返八成.今日係屋企竟然都可以又跌爆咗另一部電話個芒!真係灰到爆!
「點算」
有時爆咗個芒都唔知整唔整好,攞去原廠整就一定貴到嘔,但係去電話鋪搵人整有時又唔放心.如果拎去賣又唔見一千幾百,所以真係好難搞.我真係未試過每個月都跌爛啲嘢,今年真係破晒紀錄.最慘嘅係要用嚟搵食,手機爆咗都係其次,但係電腦爆咗真係好大鑊,乜嘢都做唔到.雖然係有背份係服務器到,但係都煩啦無啦啦唔見錢!今年睇嚟都係破財嘅一年!
Also published on Medium.


text:
「卡數」
相信好多人都有信用卡,而好多人都因為唔同嘅優惠而申請好多信用卡.有時又因為洗大咗搞到還唔到卡數,所以好多財務公司都會以低息貸款去還高息嘅卡數.當然與其要承擔高昂嘅利息,倒不如將唔同嘅卡數整合,將債務轉移到利息比較低嘅私人貸款.如果你唔再用信用卡消費嘅話,其實嚟個係一個比較精明嘅理財方法.只不過好多財務公司嘅廣告真係好有誤導性!
「財務」
當然借錢就梗係要還啦,但係財務公司嘅廣告真係好有問題!乜嘢叫做「一次過掃走啲卡數,咁就輕鬆得多啦!再去 Shopping 都冇問題!」呢?唔通清咗啲卡數之後唔駛還?繼續可以消費?其實嚟啲廣告所帶出嘅訊息係乜?點解可以買廣告鼓吹啲人無錢消費就可以去借錢?雖然有放債人條例,但係就無限制廣告嘅內容.唔知幾時政府先至會規管嚟啲廣告呢?
「廣告」
雖然政府已經出咗招,係財務公司持有嘅放債人牌照施加限制,要求所有借錢嘅廣告中加入忠告語句「借錢梗要還,咪俾錢中介」.感覺有少少似以前香煙廣告嘅警告字眼「吸煙危害健康」!不過真係有用嗎?就算加埋「借定唔借,還得到先好借」又點?重點係嗰啲廣告真係好誤導,其實係唔係應該規管財務公司買借貸廣告呢?講到尾借錢係需要還,千祈唔好借錢消費呀!
Also published on Medium.


text:
(箍牙人嘅心酸史)箍牙有咩要注意?呢6件事你又知唔知!
為咗有一排整齊嘅牙仔,唔少朋友仔都會選擇上箍,畢竟捱幾年就可以脫胎換骨!但其實箍牙嘅心酸你又知幾多啊唉,今日小編就為大家整理咗6個捱過箍牙期嘅小貼士,希望可以幫到想箍/將要箍牙嘅你哋啦!
1.飲食習慣要改變
上箍代表大家要暫時與一下呢啲美食say byebye:任何較硬,易染色或者係帶酸性嘅嘢通通都NG!雪條又好,咖哩又好通通都同你無緣.而啱啱上箍嘅初期都淨係食得落麥皮,粥呢啲比較軟嘅食物,向好嘅方面諗:「唯有當減肥」…
2.剝牙痛苦你要受
一般喺箍牙之前,牙醫會為你評估一下牙齒不整齊嘅原因,而一般都係因為牙齒無足夠位置排列先需要箍牙,所以大家最好做足心理準備,好好咁同嗰幾隻牙道別啦(我都知好痛)~
3.口腔清潔要留意
牙套本身唔會損害牙齒,但系留喺牙套上面嘅食物殘渣容易引起蛀牙,牙齦發炎等病癥.所以對於「鋼牙成員」,食完野同埋臨訓前都一定要刷牙,牙刷牙膏就咁就成為咗繼銀包鎖匙電話之後第四樣「出街必備」.
4.期望越大失望越大
好多人認為箍牙後一定有瘦面效果,而且可以一勞永逸.但其實呢個係因人而異嘅,拆牙箍後如果唔按牙醫指示每晚戴「固定器」睡覺,牙齒都係會有移位嘅風險!同埋箍牙主要目的係改善牙齒排列及咬合,並唔保證會瘦臉TT.
5.與不適感做搏鬥
不論你係揀舊式牙箍定係新式嘅透明牙套,牙肉都係會感到痺痛同埋酸軟,無一例外.大家要做嘅嘢就係慢慢哋習慣呢種感覺,而戴舊式牙箍嘅,最初仲會因為牙箍會令口腔出現潰瘍,成口飛滋,Real慘!
6.隱形牙套要自律
隱形牙套可以隨時除低食嘢雖然比起傳統牙箍方便好多,但同時亦都好容易會因為唔記得帶翻而影響效果…為咗保證效果,每日佩戴嘅時間唔能夠少於22個小時.(小編就有個朋友仔就因為成日唔記得帶翻牙套而比牙醫鬧)
希望大家都可以與自己嘅牙套和平共處,以靚牙示人~
- 同學仔只要係早上申請,最快可以係下午就拎到錢
- 同學仔文件交齊,98%機會申請獲批
- 提早還款唔會收同學仔任何手續費或罰息
- 整個申請到還款過程 uFinance 不會收取同學任何手續費
唔少同學都會有財務需要,例如交學費,交卡數,Hall Fee, Exchange等,uFinance 為學生提供現時市場上最簡易申請低息學生貸款滿足你嘅財務需要,讓你可以擁有一個無壓力而又充實嘅校園生活.


text:
哈姆爺爺成日都會話哈姆仔係一個“餵食貓”,我明明係一隻倉鼠仔,因爲太鐘意食零食而變咗一隻“貓”,我諗好多哈姆們最大嘅愛好就係食嘢啦.
爲咗哈姆們嘅健康,尤其係爲咗年老嘅哈姆爺爺嫲嫲著想,朋友仔係購買哈姆食物要注意呢滴方面:一定要仔細check下生產日期同有效期,最好選擇最近日期嘅產品;係食物變壞之前一般唔會超過三個星期;
過期嘅食物裡面會有已經孵化嘅蛾卵,容易滋生同傳播細菌;哈姆們嘅食物最好保存係陰涼乾燥嘅地方keep住食物新鮮,食得都好味滴;亦都可以將食物擺係密封嘅保鮮盒裡面入冰箱會更加新鮮;
朋友仔根據自己哈姆嘅具體情況,適量俾佢食物,避免好似我咁樣食到成隻“肥貓”樣;有滴細個哈姆嘅新陳代謝比較高,會消耗較大的食量,唔熟悉嘅品種餵養要問翻醫生姐姐;
哈姆爺爺教過,食完嘢運動完一定要飲水,補充自己身體裡面嘅水分,所以哈姆們嘅一定會有方便飲水嘅水樽,每日要提供一至兩瓶水;
有時,水裡面要加入適量嘅鹽,保證哈姆們嘅鹽份嘅攝入量,哈姆爺爺話呢個一般可以幫助保持水分,但要注意哈姆們體質唔同,可唔可以吸收相應嘅鹽分建議問返醫生姐姐好滴.
哈姆仔最近同哈姆爺爺食得訓得,時不時仲會散下步,相信各位朋友仔都會同我哋一樣,健健康康食得訓得同玩得.


text:
我真係好憎我個私人健身教練.好憎好憎.每次上堂training,無論我講幾多次好攰好辛苦冇力手好痛腳好痛背好痛做唔到我唔得喇我要死喇,佢都一概當聽唔到,目無表情叫我繼續做唔好停加油頂住仲有幾下仲有幾分鐘做埋佢,無視我怨恨的眼神與哀鳴,繼續迫死我.
每年我都有個小目標俾自己,前年就係考車牌,考到啦;舊年就係斷捨離,一年只可以買10件衫,都做到啦;今年係減肥.但減肥背後唔係一件事,係好多件事,如果你有減過你應該會知道.好多人都鍾意問因由,到底係咩驅使我有呢個目標呢,好簡單,當我人生尚未攀上高峰,我體重就率先達到高峰,因為肥囉.無論客觀數字定主觀視覺,身型都唔係一個理想狀態.我唔係覺得一定要瘦,我係覺得要健康要靚,少少肉其實幾靚,勁瘦個d唔靚,但我係超過左少少肉個d,係多左d肉,所以我想減少少,都冇病態地覺得要減到好瘦,總之一定係正常健康標準啦.
於是年中我展開左健身室日與夜之旅,好多時間都係健身室出現,一邊做gym一邊怨恨教練.我成日同教練講我真心討厭運動,完完全全為左要瘦先做,如果我夠瘦,我一定唔會再做.呢個世界所有你唔係真心鍾意只係覺得有需要而做既野,都註定係痛苦,相信大家都明,最好例子就係返工.當然我教練係完全唔會理我鍾唔鍾意,佢應該心諗:做你就做啦講咁多野留返d氣做多幾set好過啦.
操到好辛苦的時候我都會睇下gym room其他人,佢地都係我繼續操的動力,因為大家都好辛苦呀,個個唔係操到面容扭曲就面如死灰,但大家都好努力.所以唔好信d女post個d勁優雅化曬妝做gym ig story,真心做gym又點會可以咁靚丫,d汗都搞到個妝一早溶曬啦.
有人好鍾意大隻仔,覺得好型;有人唔鍾意,覺得好多肌肉好怪.我本身都冇咩特別喜好,但自從我自己開始做gym,我就覺得大隻仔真係好正,唔係外表型唔型咁簡單,而係我知道每個大隻仔背後都一定付出過好多努力同需要無比堅持,先有呢個身型,淨係呢份精神已經好值得心心眼.有次落堂我超級攰,同教練講我覺得我今日好似死左十次,落左地獄十次咁辛苦.教練繼續目無表情,講左句:但係你會無限復活架麻.佢又講得冇錯,堅持就係一件咁樣既事,無論死幾多次都會無限復活,而每一次復活都帶住一個更好既我重返人間.教練話我成日一邊做gym一邊話做唔到做唔到,其實都係假,根本係做到既.
開始做運動已經半年,一堂又一堂之後,我對教練既憎恨係有增無減.但最近好多人話我瘦左,上磅都見到數字有成續,雖然未達到最終目標,但都算係有成果.我本身好難瘦,因為我成日飛,再加上本身虧成日病,gym做下又停下,香港會節食但去旅行又食返曬,你地都見到我旅行食幾多好野架啦,減少少之後都好易肥返,所以可以維持到一段日子成個人睇落真係瘦左,線條firm左好多,都已經好難得好開心.同埋令我呢個從來唔做運動既人培養左做運動既習慣,都係一個好大得著.教練其實係我恩人,除左教我做gym,仲教左我好多關於飲食習慣方面既野,我超級感激佢,不過上堂個陣我都係好憎佢,勁憎.哈哈哈.
又愛又恨似乎都係人生常態.
PS. 相係兩年前在布吉見到沙包亂玩一通個陣影,想幫呢篇文搵一張貼題相先記得曾經有呢個時刻,意想不到既係兩年後我真係會走去學泰拳,仲好認真打左一段時間.活著真好,永遠都有新鮮事可以做,可以學.


text:
原子
原子(粵拼:jyun4 zi2)係一種粒子.喺保持住佢化學特性嘅條件之下,可以存在嘅最細粒子.
原子係由三種次原子粒子組成,即係質子,中子同電子.原子係化學入面幾個最基本嘅概念之一;化學作用入面原子嘅數量唔會變,係研究化學作用嗰陣嘅基本假設.
名稱改
原子嘅英文名係由希臘話轉化過嚟,原本意思係「唔可以再切分嘅」.早響公元前,古希臘哲學家就講過原子嘅概念.大約喺公元前450年,德謨克利特就創造咗「原子」呢個詞語,意思就係「不可切割」.
到咗17至18世紀,英國化學家道爾吞(John Dalton)提出過:對於某啲物質,唔可能通過化學手段而將佢繼續咁分解.當時重未有質子,中子等等嘅概念.一直到19世紀尾,物理學家開始發現原子嘅內部結構,由此證明原子並唔係唔能夠進一步切分.
結構改
原子係由三種次原子粒子組成,而呢啲粒子每樣有幾多就控制住粒原子嘅化學特性同埋核子特性:
質子同中子都係原子核嘅成員,合稱核子.中子有好強嘅核力,將原子核入面嘅質子綁埋一齊,防止佢哋因為同性相拒而散開.而電子就喺一團好似雲咁樣嘅電子殼入面,圍住個原子核飛來飛去.
唔同原子嘅分別主要係在於佢哋有唔同數量嘅電子,質子同埋中子.原子序數,即係一粒原子入面有幾多個質子,決定佢屬於邊隻元素.喺同一隻元素入面,中子嘅數量會唔同,而呢個數量嘅分別就係所謂同位素嘅概念.透過核聚變(nuclear fusion),核裂變(nuclear fission)同核衰變(radioactive decay),一款原子可以改變佢個原子核入面質子同埋中子嘅數量,變成另一款原子.而化學作用就會改變原子入面電子嘅數量,電子係三種粒子入面數量最易改變嘅.
如果一粒原子入面電子同質子數目一樣,咁佢就喺電荷上算係中性.如果一粒原子因為化學作用而多咗或者少咗電子,咁佢就變咗做一粒離子.通常原子送畀人嘅電子都係出自最外面嗰層電子殼;而收返來嘅電子都係多數會去最外層嘅電子殼.喺呢個基制之下,原子之間就可以傳送電子或者分享電子,造成共價鍵,離子鍵同金屬鍵.
分子係化合物入面最細而可以保留化學特性嘅粒子.大部分分子都有多過一粒原子,例如一個水分子由一粒氧原子同埋兩個氫原子組成.不過都有啲分子係得一粒原子,例如氦氣分子同埋其他惰性氣體嘅分子就得佢自己一粒原子.


text:
《依家係一個庶民嘅年代》
依家係一個庶民嘅年代.
呢排係咁睇動畫同書溫習日文,認認真真一字一句咁睇咁聽.睇茶道歷史嘅時候睇到一段好深刻,佢係咁樣寫的:
「利休流嘅茶道,係依家日本茶道嘅主流.利休流嘅茶道由佢嘅子孫三千家傳承.誠如大家所知,三千家就係表,裏,官休庵.但係呢,呢個主流大概係喺明治之後先至確立的.喺明治年代之前嘅江戶時代,茶道嘅主流係利休弟子所創立嘅遠州流,石州流.遠州流,石州流係將軍,大名嘅茶道,因而廣泛流傳.隨住明治維新,武士,大名,將軍嘅沒落,變成咗四民平等嘅社會.所以,本來係庶民茶道嘅三千家就咁成為咗主流.」
比起三千家茶道嘅儉樸,簡約,石州流,遠州流,甚至其他武家茶道,比如織部流,作法道具都比較華麗,茶室比較寬闊.喺一個革新嘅年代,好多舊有嘅事物不論好壞都會漸漸咁樣被淘汰.又好似早日睇 咁樣,第二代助六覺得當時嘅落語離地,喺一個瞬息萬變嘅年代,再無江戶風情嘅年代,如果仲講舊故事觀眾唔會有共鳴,落語就會沒落.呢個革新嘅諗法當然受到好多人反對,質疑「如果唔再講嗰啲故事,仲係唔係落語」.
世界變,變成咗一個平民嘅世界.世界需要嘅嘢唔再一樣,人嘅前途選擇亦都多咗好多好多.舊日嘅世界可以子承父業,可以拜師學藝,一早揀定一條路,喺嗰條路上面努力,學習嗰條路需要嘅「知識」.例如你係一個貴族,你就會學識到貴族嘅責任,義務,平日需要注意嘅儀態.喺你身邊嘅人基本上都係會令你行得上嗰條路的.繼續貴族嘅例如啦,你會知道點樣用一個僕人,知道有好多嘢唔使自己做.成個長大嘅環境都係為咗你可以成為一個貴族而設計的.就算係返學都好,多數嘅同學都有類似,或至少咁上下嘅出身.由生至死都只需要活喺自己嘅世界入面,同自己嘅階級生活.
而今時今日,我會話係一個庶民嘅世界,喺同一個課室入面,咩出身咩背景嘅人都有,階級嘅差異幾近磨滅,無論你屋企幾貧寒幾有錢,多數人都係跟住同一個課程去讀,學好多相類似嘅嘢,有睇落去公平而且多好多嘅選擇揀未來嘅前路.咁樣做唔係無代價,代價係好多人要到若干年歲先中途出家揀定未來係點,比起舊日可能五歲開始已經睇住爸爸鬥木,打鐵,或者十二三歲就跟師父學煮飯,磨刀,技藝嘅基本功必然會無咁好.
喺庶民嘅年代,階級嘅分野變得唔係咁明顯.我唔知邊個係因,邊個係果,但見到嘅係從眾從俗,好多比較華奢嘅流儀或者事情呀傳統呀自然會遭到捨棄.有啲嘢係錢買唔到的,例如Class同Manner.呢啲錢買唔到嘅嘢好多時候都係出自階級,包括成長環境嘅熏陶.呢個年代好似每一個人都有上流嘅機會;但唔係每一個人都有成為上流嘅準備.本身屬於底層或中層嘅人憑藉發奮,努力同埋天賦成為咗上層,但有啲上層嘅嘢始終唔屬於佢哋,佢哋喺成長嘅時候並無機會耳濡目染.不過唔打緊,可以由量變到質變,摒棄好多舊日屬於上層嘅「習慣」(Convention)或者義務.
庶民嘅年代好唔好,我唔知道.但無論好唔好,都要生活喺呢個年代:就算想要改變,都無得唔生活喺呢個年代.


text:
政壇:搞搞政:建仔推先「鋒」 試玩一屆制
立法會換屆選舉牽一髮動全身,今年嘅變化就可能波及由十八區區議員互選產生嘅立法會區議會(一)功能界別議席,建制大黨民建聯(建仔)嘅區議員人數眾多,加上其他建制支持,對呢個席位擁有壓倒性優勢,有人仲話呢個席位好似變咗建仔嘅黨產咁.既然優勢咁大,建仔今年都考慮新招,有意「抄橋」學工聯會嘅勞工界議席只可做一屆制度,規定黨員如坐呢個位只可做一屆,下屆就要轉戰直選.而首個履行一屆制,睇住時間交棒嘅人好大可能係中西區議員陳學鋒.
立法會區議會(一)議席係由十八區四百多名區議員互選產生,過去呢個席位並冇潛規則,但今年據講建制有意搞搞新意思,引入議席只可做一屆嘅制度,希望黨員用一屆時間去練兵,下屆就轉戰直選,令該黨同建制派可以有系統地培訓新血.至於物色有關議席人選會考慮幾個原則,包括曾當選兩屆區議員以上,曾任區議會正副主席,曾參與立法會直選.但更重要係有關人選嘅地位能夠擺平各方利益,令區議員信服,而且要有潛質喺下屆直選成功.
據悉,有關議席嘅人選包括中西區陳學鋒,深水埗鄭泳舜,北區劉國勳,大埔黃碧嬌,葵青羅競成同元朗呂堅等,但當中以陳學鋒被看高一線.不過,工聯會落實呢個制度亦唔見得成功,咁多年由功能界別轉為直選議員只得王國興一個,建仔複製呢個制度,成效真係好難講.


text:
好耐之前啲人好等咗好耐嘅《溏心風暴3》都開播好耐嘞,唔知大家有冇木有開始追丫,不過喺各大平臺嘅討論度上嚟睇定黃軒打贏咗黃宗澤,《海上牧云記》以更精彩嘅劇情同勢頭贏咗
呢部劇不特畀大家再次鐘意咗黃軒,竇驍,周一圍,更畀呢個帶住港臺腔嘅魅文詠珊畀啲人熟,每個鏡頭都畀贊好美丫baby!絕口唔提嘅嫩模時期姊妹花,而家回歸每部戲都仆街只因面相唔好?
而家越嚟越多嘅港星嚟內地發展開闊自己嘅星路,而且個過一個走嘅成功,baby!系一個曾經連新聞都冇幾條嘅嫩模到內地發展參加綜藝,一下翻身成一線
陳偉霆由歌手到電影演員都一直唔溫唔火,2014年喺內地演咗《古劍奇譚》入面嘅大師兄下爆紅,晉升成各部當紅劇嘅男主
呢D人開咗個好頭導致港星擠破頭都要去內地發展,而喺香港本地發展嘅星迭代速好快,星嘅名氣一代不如一代,最明顯就系歷屆香港小姐啦,過好嘅兼夾啲人睇嘅見嘅就系李嘉欣,嫁富豪之后生活幸福佢同關之琳并稱「最靚香港線女星”重搶同男人,47歲仍皮刮肉梗系如何保養嘅?
而過唔好嘅香港小姐就大有人在,甚至有一啲星美破滅,用普通人嘅方法嚟養家糊口搵錢
就好似94年港姐冠軍譚小環,當時佢打贏咗李綺紅,康華,黃紀瑩成為冠軍呢喺當時都系人羨慕嘅光環
有咗冠軍光環點話資源都會好啲,佢拍咗《古惑仔2之猛龍過江》《搜神傳》《秀才見到兵》等經典作品,后生嗰陣,都算系一屆顏值經歷嚟嘅~
雖然佢喺TVB演咗大少少好多角色,但一直都上唔到好似佘詩曼,楊怡噉當家花旦嘅地位,兼夾喺TVB18年月薪先一萬4,香港環衛工人嘅薪資都去到上萬蚊,所以面對咁少嘅薪資佢契到期時就選擇咗轉嗮行
可邊個都諗唔到,佢會喺香港小姐冠軍嚇變咗魚蛋妹
雖然呢系另一種生活“乸渣”架手段,都比佢之前賺多,但話曬佢曾經都系紅極一時嘅星,光環上落差都系好大嘅
重有一個畀封為“最慘港姐”嘅楊思琦,雖然屋村出身但憑借住甜美顏值同自信佢獲得咗2001年香港小姐冠軍仲同時獲得咗“最佳上鏡小姐”“纖體靚態”佐獎等,系香港小姐史上攞獎最多嘅冠軍,2002年重過咗國際華裔小姐5強,呢啲榮譽已經為佢人生開咗個窗光明嘅
佢參演咗好多TVB嘅電視劇,大家可能見過,只系印象唔深刻
本來喺事業上升期嘅,佢就因為拍拖差啲畀雪藏,后來結咗婚又遇到渣男成咗單身媽媽,TVB更加唔會而且用佢,又要養自己又要養仔,佢冇一個專業嘅經紀幫佢接活動,所以有賺錢嘅活動,佢就出席,重畀影到喺酒吧賣酒
而家會經常出席一啲三五線城市嘅商場星期開業活動,衛浴節巴拉巴拉嘅……
而家39歲佢皮膚白皙緊繃,依舊系甜美可人噉,身材都冇走樣就好少出現喺熒屏上,粉絲都為佢覺得辛酸
2001年港姐亞軍鐘沛枝更被爆喺自家茶餐廳賣叉燒臘肉
邊個可以諗到港姐撈嘅都不如普通人……
不特港姐嘅生活一個不如一個,近幾年港姐選美嘅報名選手顏值都大不如前,尤其系今年嘅港姐冠軍,因為顏值實在同往屆冠軍差太多,大家到而家重diss佢
好多人都好唔解,點解而家參加選美嘅靚女越嚟越少咗,系因為隨著時代發展真相生活中嘅靚女比例降低呀?
然而并唔系,所長小助理話佢次次行三度屯,行商場都可以畀迎面走來嘅靚女閃盲眼,有好多素人妹子都系又高又瘦人都生得好靚,揈呢幾屆港姐顏值幾條街
咁問題嚟咗,點解啲靚女們都唔肯去參加選美咗呢?
其實答案好簡單,一方面,因為選美比賽水太深,好有背景嘅女仔,如果鐘意娛樂圈都會揀咁松嘅出道方式,好似今年嘅港姐冠軍雷莊兒,老竇系億萬富豪雷葆文,好支持佢選美
2011年香港小姐季軍朱千雪,爹地都系做五金生意富豪,家底殷實
2014年嘅香港小姐冠軍邵佩詩太公坐擁百億身家,當時佢參選奪冠時支持率唔高,但后來異軍突起都做咗“三料冠軍”,外界就自猜測!系因為佢太公嘅公司系TVB嘅廣告客戶,所以佢憑借背景奪冠
所長唔系酸人哋背景強哈,話曬佢哋自身都大多數系學歷高,素質好,顏值高嘅人,本身都好優秀嘅人,可唔可以攞獎同自己嘅努力脫離唔到關系,但普通人喺噉嘅選美中和佢哋過就顯得力不從心嘞.
而呢啲有背景有實嘅女仔通過比賽獲得一定知名度之后,無論系想演戲,唱歌都系做綜藝咖,都睇佢哋心情啊,兼夾都好好資源供佢哋選擇,就算中途要去進修,返嚟之后依舊有人捧佢
呢種可以輕松進入娛樂圈,還內地都唔少呀,好似系好細個就可以拍戲關曉彤《無極》里面嘅可愛細路女一陣間就畀觀眾印象深刻
宋祖兒就出演咗《寶蓮燈前傳》長相骨致都系畀大家記憶深刻,春晚舞臺都系好細細就早早登上過曬啦!
仲有馬思純都系7歲嗰陣就隨著小姨蔣雯麗參加咗《三個人嘅冬天》電影攝影
即使唔系兒童時期就早早進入影視圈,都唔阻攞資源,歐陽娜娜16歲就演咗女主鹿小葵
重有一出道就拍乸各種大牌星,做女主,站C.位嘅景甜
唔系話佢哋完全冇實,而系佢哋嘅入圈門檻超級低,可以輕松繞過最艱難嘅呢段經歷
所以喺呢啲勢力嘅運作下,選美比賽頭幾名或者各類大獎都系內定好嘅,普通女仔好難嶄露頭角
另外一個原因嘅導致靚女唔愿意參加選美,系因為隨著互聯網時代發展,社交平臺,直播網絡崛起,加上醫靚整形助攻靚女可以展示自己嘅平臺越嚟越多,收獲名利嘅渠道越嚟越多元化,港姐選美又唔俾整容嘅,收益唔一定高,但系要求又好多,冇必要非得透過啲傳統選美途徑去推銷自己.
最多人揀嘅系通過直播成為絲網紅,因為有手機就可以播,就可能會火,無論系生得好睇定系會唱歌,會化妝,明健身都得啦,唔使非得鋼琴十級,生得同天仙一樣
其中一啲博主,因為播放量高,可以接到廣告,賺取收入,例如好閨蜜妖姐尋日寫嘅呢個萌大雨,妝前妝后嘅對比圖連所長呢個直男都有印象(所長系直男,嚇,你記住啦!) 佢有排都畀廠商聯系合份開淘寶店做代言人,即管最終佢因為貨唔啱版同廠家搣迫唔再合作(良心博主,過心),但所長想講嘅系,噉有啲肥走可愛萌路線嘅妹子都可以紅,嗰啲更加好睇,身材更好嘅,又有咩唔得呀
或者鐘意Cosplay嘅,可以去參加Chinajoy呢類漫展
車展都系好多女仔中意嘅揀,收入更高
再唔得,可唔可以食都系一種才華呀,好多人靠住食嘅嘢都圈咗好多粉呀
一餐食40斤龍蝦,1222條揪一掕,100盤壽司嘅佢哋,居然得90斤!
日本最靚大胃王,一次食300袋公仔面,100個冬甩!但得90斤!
一系度搞搞震搞怪嘅奇葩,都可以惹網友嘅注意(個例個例,但有好多真系好攪笑)
呢啲模式喺帶嚟名氣嘅同時,都可以輕易獲得高額收入,唔見得就過選美之后嘅名氣,收入要低
而港姐選美同內地啲選秀比賽,普通人想要獲得名次,可能仲要同主辦方簽訂唔平等嘅駁腳契,甚至5-10年內都唔會有好好資源,收入,反而制咗好多后生仔嘅發展空間
而想要考選美嫁入豪門,近幾年更加系鮮有收到風,反而系網紅們都嫁得唔錯
風頭最裝嘅要數方媛咗啦,從劍天王投懷曬相宣布.戀情開始,就冇少上頭條,呢,個女正臉首度曝光又畀好多媒體一埲躁動,噉嘅熱度對于佢自己嘅事業都有唔細幫助啦!
豆瓣三女神之一嘅晚晚,嫁個老公都好犀利嘅人物,聽講屋企涉及政商文三界
兩個人結婚之后嘅生活,預最大嘅一地方,就系騷恩愛吧
雪梨大家都知道,出名嘅王思聰前女友之一,仲特別識賺錢,網店月流水超千祈,今年仲登上咗福布斯榜單
富二代男友張衍都系認真嘅準備咗求婚現場,單膝頭跪地求了婚,而家雪梨睇住孕婦肚都唔阻賺錢,出席各種活動,點睇都系人生贏家
內地經濟發展速度太快,不特畀中國喺世界上地位,更高,都畀許好多嘅普通人開放咗獲得成功嘅窗口,無論系想要收獲名利定嫁入豪門,再都唔系得靠選美出名先可以賺錢翻身嘅年代嘞.
Like MisshkNews Facebook!不出门也能知天下事~


text:
大家試過一到夜晚就好精神,瞓又瞓唔著?對於失眠人士嚟講,嚴重甚至要食藥先可以瞓到覺,但長期食藥又會傷害身體,真係一件幾困擾嘅事!早前日本Twitter上瘋傳「 愛麗絲睡眠法 」,唔少網友跟住做之後,成
你到底係咪真係識用你手頭上嘅生活小物?設計系嘅朋友可能會好有同感,產品嘅每一個細節都係經設計師諗過度過,每一個設計嘅出現都希望可以服務到佢嘅使用者,今日小編就為大家帶嚟六個你日日都會用,但你未必知道佢
本地確診數字不斷上升,想去做檢測又打晒蛇餅等三四個鐘?真係分分鐘等完冇事都變有事啊!如果想快啲知道自己對病毒呈陽性定陰性,購買快速抗原測套裝可能係最方便同安全嘅方法,最重要係買個安心呀嘛〜想知邊到有得
天氣越嚟越凍,除咗著厚厚嘅外套同戴頸巾之外,一件保暖內衣都非常重要,但原來著HEATTECH都有技巧,如果著得唔啱,有可能會越著越凍!究竟要點著先可以達至保暖嘅效果?日本專家教大家了解保暖內衣嘅原理和
救命呀!生唇瘡又痛又痕真係好辛苦呀!雖然依家日日都可以戴口罩遮住個嘴,但係每當到食飯時間又會好怕整親個傷口,究竟有冇啲方法可以令唇瘡快啲謝咗又唔痛?除咗搽藥膏,偏方又有冇用呢?想知有啲咩方法解決同了解
日常開支洗費大,見到心頭好又忍唔住手買咗,想草錢真係難過登天!日本就有一位慳錢媽媽分享自己慳錢絕技,佢喺日常生活埋手,3年內成功慳咗500萬日圓(約港幣34萬),草錢再唔係一件難事,想知道點樣可以輕輕
飲碳酸飲料例如可樂,雪碧呢類飲品,如果唔小心搖得太大力,一打開汽水就會亂噴呢個情況相信大家都遇過.日本綜藝節目出名就係做實測,今次佢哋喺街頭測試大家知唔知道汽水搖過後,正確嘅打開方法,仲有飲完汽水後點
又到咗每一年大家都關心嘅2022年打工仔請假攻略!政府喺今年5月刊憲2022年公眾假期同法定勞工假期總共有17日,有部分月份可以請幾日就連放9-10日,有啲直情唔洗請都有3日假!想打聽點請先最Smar
有冇人發現屋企嘅雜物愈嚟愈多?每次鼓起勇氣想整理房間,丟棄唔要嘅物品時都好難成功做到,長久之下愈買愈多野,屋企嘅存放空間亦愈嚟愈少.近年唔少人鍾意用斷捨離方法扔掉唔要或者平時好少會用到嘅物品,最具回憶


text:
(A&M Diary)A姐M佬誠意推介呢個可能係全港最靚又易行,睇維港景嘅行山路線!呢個唯美嘅維港景位於北角寶馬山嘅紅香爐峰,最高點係220米,上山嘅路線其實好多,但我哋直接喺寶馬山嘅隱蔽捷徑起步,20分鐘就上到山頂喇!天氣好嘅話,仲可以觀賞埋日落添!
提提你
1. 紅香爐峰爬升幅度同樓梯都比較少,但捷徑係碎沙石路,相對難行少少,所以大家記住要量力而為
2. 如果唔想行碎沙石路, 可以喺寶馬山嘅金馬馳督徑出發
3. 沿路無補給站同洗手間,大家記住要預備足夠嘅飲用水行山
4. 保持環境清潔,自己垃圾自己帶走,絕對唔可以破壞大自然環境
5. 如果諗住上山睇日落或夜景,沿途無街燈,所以大家記住自備電筒
前往紅香爐峰方法
1. 巴士:於銅鑼灣乘搭城巴25A或九巴108,喺寶馬山總站落車
2. 小巴:喺百德新街搭25號小巴,喺寶馬山總站落車
紅香爐峰捷徑起點:寶馬山道盡頭
今次我哋嘅起步點係位於寶馬山道嘅盡頭,喺大家嘅右手邊就係山徑嘅入口.落咗樓梯之後就會見到一個圓型出水口,大家過對面再跟左邊絲帶行,呢條就係紅香爐峰嘅捷徑.
紅香爐峰
沿路斜道低,樓梯少,部分路段草較茂密,有少少爆林感覺.最後,經過一堆大石頭,就會去到紅香爐峰.不過,呢度嘅觀景位置唔多,大家要小心.睇完靚景之後,就可以原路離開.


text: 奶奶沉迷玩we chat,呢個情況愈黎愈嚴重,都有幾年,佢既情況係佢幻想左個男朋友出黎,日日對住個電話自己同自己錄音,初頭佢會願意同我講,話佢男朋友會同佢求婚,叫佢搬去同佢一齊住,話佢有樓有車,佢仲特登打電話去律師樓問同大陸人結婚要點搞,我地岩開始驚佢俾人呃錢(因為佢文化程度唔高,平時又無朋友又唔出街)所以我老公有check佢電話,發覺佢錄音全部都係錄俾自己,講既內容都係d平常嘢,之後我問佢有無見過個男,佢係微信d專題到搵左張相我睇,係大陸春晚既一個唱歌既呀叔,跟住我話 咁你地無見過面,你點知佢鐘意你,佢話個男日日都可以通過電話既前置鏡頭睇住佢(但我從來冇見過佢同人視像).我地覺得佢可能想搵個精神寄託,平時一見到佢對住電話錄音就會話佢,但有一晚凌晨4點幾去厠所,聽到佢係到喊,叫個男人唔冇離開佢之類,跟住我老公先意識到情況有d失控,佢睇左個專題poss既嘢,佢就當左自己係女主角,所以嘢都係同佢一個人講,我老公同佢傾左好耐,話佢咁樣係有精神病,佢自己就堅決話個人係存在,話我地唔知亂講,第日我老公斷咗wifi唔俾佢上網,但佢係咁嘈無奈又開返.自從今次之後,佢更加自我封閉,唔再同人講感情嘢,錄音都鬼鬼鼠鼠,而家成日錄完音之後就會咀個mon.我地上網睇過呢個症狀係戀愛妄想症,老公覺得佢無影響到其他人所以無諗住帶佢去睇醫生,但我驚有一日突然佢又覺得男朋友要同佢分手,會唔會接受唔到,同埋最重要係唔知佢點諗.請問大家,我可以點樣幫幫佢??


text:
又一個維港既主題區開放喇,今次到位於銅鑼灣既《活力避風塘主題區》.位置黎講大家都好熟架喇,就係喺wtc more世貿中心對出既維多利亞港,即係原本怡和午炮既地方.所以交通都算方便,玩完仲可以去銅鑼灣行陣街先走.
《活力避風塘主題區》面積約10,900平方米,長約715米,係繼灣仔《水上運動及康樂主題區》之後,另一個採用無欄杆既梯級式沿岸設計.呢度提供一條長約90米既海岸堤階,令公眾同海面距離拉近.大家就可以無隔地欣賞避風塘同維港日落景緻.
灣仔就有水上單車踩,咁呢度又有咩娛樂設施呢?就係有嘩啦嘩啦 Walla-Walla歷史文化遊喇.主題區將會重現三艘昔日既經典船《嘩啦嘩啦》,比市民穿梭避風塘,體驗箇中既獨有文化.你仲可以登上全港唯一既水上三角天后平安堂內參觀,亦可以參水上市集同放祈願水燈.係咪好好玩呢?整個船程45分鐘,收費同預約就去呢個網睇啦.網址:CORAL SEA FERRY (coralseaferryservice.com.hk)
揸車既朋友可以參考以下地圖泊車,最近既當然會係wtc more停車場,又可以用The Point積分換泊車.如果你係信和會員或者有信和電動車優惠既朋友,泊旁邊既信和中心都係好選擇.
至於你想保證一定有位既,就要揀柏寧酒店停車場喇,提提你,呢個場用Wil積分換泊車就最抵,同一時間可以換多過一個鐘架.
註:相片來自香港政府網站


text:
土地陷阱
有玩過地或村屋的人,其實大家都知道車到唔車到,以及係咪政府路入村,都會係一個影響價錢的因素.因為本身村地的問題,其實好多所謂入村的路都係阿公的,因此可以理解成為私家路,連警察都理唔到,所以點解圍村人咁惡亦係有原因,入去收數的,真係比人溶左都唔知咩事. 故此,如果你想投資村屋土地相關的產品,識玩的人一定會攞晒個lot number去睇下同最近的政府路的情況,以及實際去觀察下實地又係咪同個plan一样,而如果你買的地或屋係無政府路的話,一般你都要識定村長交低過路錢,如果唔係你想入去,又或想安住都幾難.呢個亦係隊長一直都好小心的地方,三不管就係呢個狀態. 不過今時今日玩村屋地呢D野其實一早比人玩晒,你想買政府路邊的野唔係唔得,不過價錢一定會有所反映.而如果你想買D以為車到就入到去的野,睇完都好似無問題,一路上暢通無阻,咁你就真係要求上天保佑唔係有人撘棚整鬼你. 隊長係幾年前睇過一D所謂的豬棚屋,首先係開價的時間棚連地係6球,老實講個豬棚真係好大,要改做樓應該十個八個櫃走唔甩.不過問題係個plot,要入呢條村,你老味係個入口果塊大約100呎的地,零零舍舍係比人keep起左,即係話如果果個位的人係咁易拉起個欄,成條村的人都唔駛出入.當然,個代理話無問題啦,有D人好癲仔如果預著咁情況,咪搵部工程車鏟冧呢塊地側邊的樹同埋係個坑度倒番石屎咪又係一個新入口囉,屌,呢D真係無枉管的野,我一個外來人你估我夠唔夠膽玩到咁大,開到條路但比人打到打橫出番黎,甚至出唔到,你估我報唔報得切警啊嗱?呢D野人地日日住係度同你玩,邊報到咁多警,所以一定唔會咁諗,即係唯有就唔買,以免誤中陷井啦. 住係市區的你,可能未必太知村屋有幾黑暗有幾難玩,有時唔係話法律大晒,好似我有個朋友一家人搬入左村屋,隔黎條友起下又過D起下又過D,之后起到連佢番屋企條路都比人封左一半.佢投訴無門因為村長幫住另一邊,於是佢咪搵地政署做測量度番地界囉,係就係度到人地偕健越界,咁又點?誰來執法?佢玩到咁串之後,換黎的結果係日日都有一堆垃圾係佢屋企門口,吹咩?報警搵垃圾凶手咩?咪玩啦. 其實呢野都未算癲仔,更大的撘棚我都聽講過,有d村民賣間屋比你,賣左幾百萬之後,你開開心心入去的時間,點知發現係入屋的必經之路多左面水泥牆,人地擺度明比個屋你踩,之後當然比條路你黎,同你用賤價買番間屋,你可以渣都無得剩,或者


text:
-
Juventus嘅發音發音人 Userboy (男,來自意大利) 男,來自意大利發音人 Userboy
User information
Follow
3票 好 毋好
添加到喜愛嘅發音裡肚
下載報告
-
Juventus嘅發音發音人 shalafi81 (男,來自意大利) 男,來自意大利發音人 shalafi81
User information
Follow
1票 好 毋好
添加到喜愛嘅發音裡肚
下載報告
-
Juventus嘅發音發音人 Lucarocks (男,來自意大利) 男,來自意大利發音人 Lucarocks
User information
Follow
0票 好 毋好
添加到喜愛嘅發音裡肚
下載報告
-
Juventus嘅發音發音人 AZ85 (男,來自意大利) 男,來自意大利發音人 AZ85
User information
Follow
0票 好 毋好
添加到喜愛嘅發音裡肚
下載報告
-
Juventus嘅發音發音人 Ariela_ (女,來自意大利) 女,來自意大利發音人 Ariela_
User information
Follow
0票 好 毋好
添加到喜愛嘅發音裡肚
下載報告
-
Juventus嘅發音發音人 giorgiospizzi (男,來自意大利) 男,來自意大利發音人 giorgiospizzi
User information
Follow
0票 好 毋好
添加到喜愛嘅發音裡肚
下載報告


text:
「健康」
作為父母,見到自己嘅小朋友可以健康成長就已經足夠.雖然已經踏入兩歲嘅茶煲階段,但係郭大少真係幾好笑.因為今個月無同佢返學,佢每次行過類似學校嘅嘢都想走入去,希望佢大個之後都好似而家咁,鍾意返學啦.有時真係覺得佢唔似一個兩歲都未夠嘅小朋友,尤其佢玩滑板車!因為已經識得左閃右避,重要踩得好快!有時佢食量都好驚人,一個人食晒一碗烏冬,一份厚蛋治,不過都係個句,佢鍾意食係可以食好多!
「慶祝」
仲有一個月郭大少就兩歲,今日食完晏就同佢去咗元朗新田小磡村信芯園睇向日葵.因為之前好多媒體報導所以就趁今日平日同佢去睇花.睇完花之後係門口見到花園老闆信哥,同佢傾咗兩句,佢話小朋友係佢嘅老闆,我哋應該留返啲最好嘅嘢俾佢哋.之後就去咗沙灘同佢玩沙,依家佢真係唔怕去沙灘,仲玩到好開心唔捨得走.之後就同佢去食佢最鍾意嘅烏冬然後返屋企大覺瞓!
「記錄」
有時時間過得真係好快,就連去邊度都唔記得.所以真係要好好咁記錄同郭大少去過嘅地方.今個月同佢去咗牛棚藝術村個土炮遊樂場,去咗朋友仔嘅生日會,去咗大埔睇巴士展覽,去咗海港城睇小熊學校,去咗太古城睇樂高展,去咗元朗睇向日葵,去咗海灘玩沙.因為今個月真係超級忙,好多時夜晚都出咗去教書,就連星期六都出咗去教.不過期望七月同佢去北海道旅行,因為佢返學之後應該好難去旅行了.
Also published on Medium.


text:
恨怨
「幸福的人用童年去治癒一生,不幸的人用一生去治癒童年」
當然,我不幸地屬於後者,但經歷更多嘅事情之後,我已經蛻變成一個看淡一切嘅人.
或者係以前年少無知,或者係每一個小朋友都會經歷嘅階段,好鍾意同人比較呢樣嗰樣,係嘅,我以前都好鍾意同人去比較,特別係我呢一啲網絡原生代,智能電話啱啱興起嘅年代,呢一啲比較真係特別強.以前嘅我成日喺social media上面見到唔同人去唔知邊度chill,我總係會好羡慕,皆因,喺我成長嘅過程中,近乎係冇娛樂嘅機會.當年個個用晒智能電話嘅年代,我就仲係用緊Nokia,父母嘅管教模式係嗰一種專制,唔會理你想要啲咩嘅嗰一種,成長嘅時候一路有種肉隨胋板上嘅感覺,成日會怨,點解我嘅人生好似一直都唔到自己話事,點解我會生於呢一個家庭,點解我會存在於呢個世界上面,所以咁講,我由好細個已經有輕生嘅念頭,雖然當時意識唔到係一個咩問題,但或者基於本能嘅關係,我都一直將呢一啲諗法收收埋埋,唔敢同任何人講,又或者係咁講,係根本冇打算過去表達自己.
老實講,雖然我嘅物質生活比起好多人富足,但以前嘅自己就係好似一路都唔滿足,又或者,其實係因為缺乏精神上嘅關心而所產生嘅一種compremise嘅心態,畢竟,喺我嘅成長入面,老豆老母就係只係會打,鬧,罰,我哋心靈上嘅交流應該喺我幾近十八年嘅人生入面加埋晒都唔會超過一個鐘,當然,家庭管教模式同溝通背景都影響我至今,極度唔相信父母同好易依附其他外人,probably, that's how my BPD happen.
曾經嘅我會埋怨,點解我會係嗰種不幸嘅人?但年紀漸大之後,個人都越睇越開.
有時,幸福與唔幸福,或者都只係一個相對嘅概念,固然,我哋係一群唔幸福嘅人,但冇辦法,既然兩者係與之相對嘅,自然有幸福嘅人同唔幸福嘅人,要出現喺我身上,其實我都冇辦法,呢啲事,始終都要有人嚟承擔.
雖然依家嘅生活好似好成功咁,我又好似冇再怨天尤人,但我真係放得開嗎?我都唔知.
我只知道,呢一啲經歷係會影響我嘅一生,影響我待人處事嘅方式,並引嚟更多嘅悲劇.
我一路都好驚俾人離棄,甚至係用盡我一切嘅能力去阻止呢一件事發生,但偏偏,呢一啲事卻不斷喺我嘅生命中出現,呢一啲,係天意還是偶然?


text:
九龍塘公路邊舊筆架山火車通道 百年歷史煙墩山隧道有幾神秘?
如果你係有返咁上下年紀,應該會記得港鐵東鐵線前身係九廣鐵路,到而家應該會改唔到口叫「火車」,當中九龍塘呢道火車隧道原來都係一段火車路線.事實上,現時靠近公路邊嘅火車隧道正正係舊時俾火車行嘅通道,雖然係禁止行人進入,但仍然可以拍拖兩個人從角落一窺究竟.
延伸閱讀﹕(野餐隨行)石硤尾池畔叢林小餐廳歎日式超靚便當 街角文具店兼賣醉雞麻醬蕎麥麵
位處九龍塘嘅煙墩山隧道,由於煙墩山又叫筆架山,所以亦叫做舊筆架山隧道,英文都以筆架山命名為「Beacon Hill Tunnel」.隧道曾經被無數九廣鐵路火車通過,後來被筆架山隧道取代,呢一道煙墩山隧道由1981年起停用,因為要配合九廣鐵路現代化工程,而1982年至今已經無火車再經過,皆因煙墩山隧道關閉後不久,筆架山隧道就開通,煙墩山隧道則有指係改為予中華煤氣舖管輸煤氣用途,一直用作運送煤氣,天然氣.
由又一城起步,只需要向右邊方向走,依循達之路行到底,直到歌和老街,左邊為石硤尾公園,對面為畢架山峰,右邊則為歌和老街公園,前行至畢架山峰後,繼續向右邊方向走.沿歌和老街直行,當見到油站之後,前行1分鐘就會到達煙墩山隧道入口.
本來於煙墩山隧道入口下行樓梯,就可以於引水道近距離查看煙墩山隧道,但由於隧道係禁止進入,編輯只可以喺公路旁邊窺視,亦難以再觀望內裏情況,縱然有資料顯原內部曾經因戰後受到損毀,甚至有漏水問題,對此始終都係無從判斷.
煙墩山隧道與舊時鐵路歷史息息相關,隧道係經人手開鑿,隧道工人當中不乏死傷者.隧道經歷過蒸氣列車,柴油列車嘅年代,隧道由大埔口跨到九龍塘方向,連接沙田至九龍城區,起點係歌和路街,而終點另一端則為大圍地龍口,離顯邨不遠.隧道全長有一咪半,大概係2400米,為九廣鐵路英段,有指既係亞洲最大型工程,亦曾經為香港最長隧道,基本上有1906年5月開始起用,屹今有逾百年歷史.隧道由建築師Frederick Southey設計,煙墩山隧道由九龍起排第二,故此又叫做二號隧道,內裏更採花崗岩建造,隧道外可見以單軌設計,當時火車係單軌雙程行車.
目前,只能夠觀望鐵路入口週圍,附近雜草叢生,連隧道入口都佈滿草牆,貌似舖上一層層草皮,環境有幾分似動畫《千與千尋》場景,隧道口前面則有狹窄路軌.隧道頂端寫有「Beacon Hill Tunnel」,同時刻有年份1906,1910,而呢兩個年份其實就係施工年份,以及竣工年份.
80年代曾經有人建議改為行車隧道,以解決但附近隧道擠塞問題,但由於會產行安全問題,未有消防,逃生設備,最後被當時嘅港英政府安全顧問否決,未有變成行車隧道.即使停用多年,隧道兩端出入口有花崗岩石製成嘅磚牆,仍然完好保存,同時充滿歷史價值,古物諮詢委員會都未有對煙墩山隧道作任何古蹟評級.
E.A.Tips :
❷ 如果想一窺究竟,可於歌和老街天橋向下俯視.
❸ 既然唔開放,就唔好自己探險啦,切勿攀爬入內,保障安全.
❹
❺
❻
❼
❽
❾
❿
煙墩山隧道
- 九龍塘


text:
由古至今,貓都被流傳各式各樣奇怪傳言,你又聽過幾多個呢?
傳言1: 貓有九條命
老人家總係話貓有九條命 ,係因為好多人睇到貓從高處跳落嚟時,可以毫髮無損安然著地.而係真正的貓咪墜樓事故裡面,貓貓存活率其實唔高,所以奴才們出街記得關窗,唔好攞主子條命嚟講笑.
傳言2: 黑貓不吉利
亞太普遍地區傳言話黑色嘅貓唔吉利,係厄運同災禍嘅象徵.其實喺古代,黑貓係被人用來辟邪鎮宅,而且黑色嘅貓貓神秘又可愛,仲好親人添.
傳言3:貓貓養不熟
喵星人好似唔多理人,好高傲咁,令自古以來人都對貓存在偏見,覺得佢哋養唔熟同唔親人.其實如果主人用心去照顧,貓貓都會給予你同樣嘅愛.主人可以喺貓仲係BB時,同佢做一啲社會化訓練,因為哩個係佢哋最容易接受新事物嘅時候,咁樣貓貓亦容易融入家庭.訓練時可以搭配一啲零食作為獎勵,訓練就更容易.
傳言4: 貓貓口水可以消毒
錯錯錯!雖然喵星人口水含有溶菌酶,但係溶菌酶嘅含量好低,不足以起到殺菌作用.反而佢哋嘅口水中含有大量細菌,舔傷口只會惡化病情,所以當貓貓受傷,記得幫佢哋正確消毒.
傳言5: 貓貓剩係食魚
人人都有個概念係狗狗食骨頭,貓貓就食魚.其實大家都知道喵星人剩係食魚吸收唔到足夠營養.而且家貓腸胃係比較脆弱,魚骨好容易劃傷腸道,導致佢哋內出血.最好嘅飼料係貓糧,貓糧經過科學研發,可提供貓貓所需嘅營養.


text:
屙尿
屙尿,學術叫排尿,就係生物將體內嘅液體廢物(尿)由膀胱收集,至運到尿道口整出體外嘅過程.人一般會去廁所屙尿,如果喺忍唔住,控制唔到嘅情況下屙尿,就叫做瀨尿.
人類屙尿方式[編輯]
女人同男人用唔同嘅方式屙尿,咁係因為佢哋嘅尿道開口構造唔同——男人用條脧排出尿液,女人就用個陰部屙尿.
女人[編輯]
女人嘅尿道開口喺陰唇入面,唔似男人咁樣同個身體有一段距離,而且尿道嘅方向向下.如果女人企喺度屙尿,陰唇會好易打亂尿流,令啲尿唔再集中,而係向各個方向亂噴,搞到啲尿會整污糟條褲,條裙同埋身體.加上女人嘅尿會自然咁向下流,通常會指向下身衣物度,如果企喺度屙尿就會瀨濕條裙或者條褲,所以女人通常會坐低或者踎低屙尿,令啲尿向前下方噴.好少女人會企喺度屙尿,但事實上並唔難掌握.佢哋只需要將腰同埋膝頭哥彎曲,擘開大髀,用手指擘開陰唇同埋控制尿流嘅角度,咁樣涿尿就會迅速而集中咁流出.另外亦有女人話陰部脫完毛之後屙尿會失控,因為陰毛能夠將尿集中於同一個方向流出.女人屙完尿之後會用紙巾抹乾啲尿,以免有細菌感染嘅問題.如果冇紙巾喺身,都會將下身蹬幾下,揈乾淨啲尿,以免殘留喺陰部嘅尿整污糟底褲,令底褲有臭味.
男人[編輯]
由於男人屙尿嘅器官——脧有易於彎曲同凸起嘅特點,所以男人控制尿流易過女人,令企喺度屙尿唔成問題.事實上,大多數男人都企喺度屙尿.如果有長包皮,尿流就唔會筆直,而係變得更加粗同緩慢,而且殘餘嘅尿容易滴落.如果包皮割咗或者唔覆蓋尿道口,篤尿就會筆直而集中,並且尿流速度會同佢離開尿道嘅時候相同.男人屙完尿通常會揈幾下條賓周,或者輕輕撳下,咁就可以屙埋殘留喺包皮裏面嘅尿.男人條褲通常有拉鏈,噉男人唔使除褲都可以攞條嘢出嚟屙尿.冇拉鏈嘅男裝褲通常有彈性腰帶,男人可以將條褲拉低少少就屙尿.有啲男人會坐低或者踎低屙尿,如果唔係要屙屎,呢啲男性通常係屬於外生殖器畸形或者受傷而唔可以企喺度屙尿,或者純粹係唔想整污糟個廁所.
傷後屙尿[編輯]
如果女人啲泌尿器官損傷或者畸形,醫生可能會插條導尿管入去佢哋尿道入面,或者喺身體上開個新嘅窿做尿嘅出口.如果男人俾人切咗條嘢,咁佢哋就要好似女人咁踎低屙尿.


text:
母親節,都無乜特別,請左媽咪飲茶同買左d 護膚品俾佢咁囉!
夜晚大表姐個女滿月擺酒,第一次見bb女,sleeping,但都見到幾得意!祝快高長大,健健康康!
俾人話肥左,講真,就篇我瘦左好肥左好,佢地都咁講架啦,成日都話我,其實我勁憎囉!!!雖然今次係肥左,但關你鬼事咩?!我肥好瘦好,又唔影響你0既,唔好成日啄住我囉唔該!!
的確,無做果份工之後係肥左,但身體好返好多,我身體差又唔知,淨係識得笑我肥,你估我好想肥架?!有時候,肥唔肥根本唔係咁易就可以判斷囉,我天生骨架就比人大,手長腳長骨又重,雖然唔係高,但骨粗膊橫想輕極都有限啦,再加上我身體唔好,長期要睇醫生食藥又唔可以亂做運動,嚴重水腫肉泡瘦唔到都好正常0者!我唔覺得我身形好有問題囉,只不係有d 上重下輕咁解之嘛!同埋講真果句,我天生臉圓,睇落實肥d 架喎,你問我著衫著咩碼,其實都係普通正常size 囉,膊橫加上上圍有返咁上下,著細碼係難d 囉,但又未至於要到大碼加大碼囉,當然如果個款本身細件d 貼身d 就唔同啦!至於下身,最多肉都係pat pat 0者,都未算巨果種囉,係盆骨闊d ,24腰點都無可能架啦,但都係著common size 之嘛!
一d 天生細骨架0既人,係永遠唔會明白俾人話肥果種滋味,係好多人眼中,我根本就唔算肥,真係好唔明白點解出親去食飯都要聽d 咁0既說話囉,我係人黎,會有感受架!!
0向香港呢d 瘦身風氣盛行0既社會,真係多d 肉大舊d都死,我都好想可以勁fit 囉,無可能之嘛,唔通真係去纖體咩?!又唔係百五六磅,我覺得俾錢減肥好waste money囉!
講真,我未瘦過咩?我中二果陣仲係好瘦架,係之後發育無小心飲食先肥之嘛,一知道肥左已經超努力咁減到得返九十幾磅,但個體質就差哂啦,跟住仲有次支氣管醫極唔好變埋哮喘,長期睇醫生食藥搞到身形好似吹波咁,又唔做得運動,身形就咁就定左啦!唔係我想架囉!
上次拍拖果陣都開始瘦返,鬼咩,拍得咁辛苦,乜胃口都無啦,加上讀書壓力又大又忙到成日唔記得食飯,果幾年都無肥過,瘦左tim,但就成日病,都不知幾辛苦.同老公一齊之後叫食返多d 野,但可能都係辛苦,都無乜點肥,不過身體好返d 咁囉!到後期返工,可能真係太辛苦,又開始瘦返,就算飲食作息正常,都係病到九彩咁,真係未試過病到咁辛苦囉!
無做之後慢慢叫做搞返個身體,但就無乜做運動,我有哮喘,好多劇烈運動都唔可以亂做,隻腳又有事唔跑得,所以都無乜機會做運動,唯有係打羽毛球,踩單車同游水好d ,不過就好難搵人陪,如果我自己去老公都唔放心啦!始終我有太多突然暈低0既紀錄,同埋經常性突然腳軟腳痛郁唔到,佢唔會放心我自己去做運動囉!所以都係要等佢得閒先出到去做運動,但佢都好少得閒囉!
不過我同佢都開始book 場打0下波咁啦,希望可以唔再水腫之餘身體又健康d啦!


text:
話說,我之前去左一間鬼屋,好恐怖嘅鬼屋.不過,我一啲都唔驚.
唔好誤會,其實我係好細膽.
我唔驚嘅原因,係因為我完全唔明佢講咩.
事源我去左日本九州旅行.我地去左一個超大嘅遊樂場,叫豪登斯堡.咁果度有好多鬼屋.我同朋友又超鍾意去鬼屋玩.咁於是我地去晒咁多個鬼屋啦.
果度嘅遊樂設施主要都係以視覺同聽覺為主.所以佢地嘅鬼屋都唔例外.
有一間鬼屋,聽講話好恐怖.咁於是我同朋友都興致勃勃咁去左果間鬼屋啦.
入到去,周圍都漆黑一片.我地淨係可以拉住一條繩黎行.呢part其實幾刺激.跟住,行下行下就到左一間戲院咁嘅地方.咁工作人員就示意我地坐低,然後巴啦巴啦講左一堆野.因為我唔識聽日文,所以我就問我果朋友啦.佢就同我講帶起旁邊嘅耳機.果隻耳機係超隔音果種耳機,同埋超大.咁我帶住耳機啦.然後就見到螢幕上,就開始有畫面.耳機就開始播放一啲恐怖嘅音樂,即係你成日係鬼片聽到果啲.咁都幾恐怖.不過跟住先戲玉.
咁跟住就播放故事.咁當然就係一大堆日文啦.咁,當然啦,我一句都唔明.雖然我聽音樂知道個故事一定好恐怖,不過我.完.全.唔.明.咁我就只可以兩頭望.因為我都唔知做咩野好.個故事又唔明.
忽然…有人拍我肩膀.我心諗,一定係我周圍望,後面果條友叫我唔好再望.
咁我無理啦,於是好無奈咁繼續睇果個故事.
跟住,我諗諗下,唔係wo.周圍咁黑,後面果條友點可能見到我.(套電影播放嘅光,唔強.所以好難睇到四周.有時只係有聲無畫面)而且,座位與座位之間相隔好遠,同埋有高低相距.我無可能會阻住後面果條友.
我愈諗愈驚.不過好快就完左.然後我地就離開左間鬼屋.
我朋友問我,「頭先有無人拍你肩膀呀?」我呆左一呆,原來係劇情一部分.
如果我聽得明,一定仲恐怖.
不過,我之後諗,佢地點樣可以係咁漆黑嘅環境,同時拍晒咁多個人嘅肩膀.


text:
《10. Chemical Equilibrium》呢個課題係 DSE 平均每年佔 8% - 10% 左右,但重點係去到 Paper 2 (即 Elective 部分)每年都會出唔少同 Equilibrium 有關嘅課題,所以呢個課題讀得唔夠深入的話會直接影響你係 Paper 2 嘅表現!
而今期我會由淺入深去帶住你一步步認識 Equilibrium 呢個概念,會先由最重要但好多同學都會忽視嘅 "Definition of Dynamic Equilibrium" 入手,確保大家真係知我哋學緊咩再進一步去講解何謂 Equilibrium Constant 同埋背後嘅意義.
然後我就會馬上同大家遂一拆解 DSE 會見到嘅 Equilibrium Constant 嘅題型,MC上我會教大家一啲快而準嘅拆題方法;LQ上我哋會著重拎足分,幫大家避開考評嘅失分陷阱!
踏入《10. Chemical Equilibrium》嘅第 2 部分,今期會重點學翻唔同因素對 Equilibrium Position 嘅影響,所有內容都建基於一個好重要嘅理論:Le Chatelier's Principle.
所以我會優先解釋清楚呢套理論講緊咩,然後再同大家遂一拆解唔同因素(如 Concentration,Temperature等)點樣影響 Equilibrium Position,同時亦會教大定計算 "Reaction Quotient" 嘅方法以及其意義等等.
呢部分計算內容相對會比較少,但係要求同學可以 logical 咁解釋到 Equilibrium Position 嘅變化,否則好容易就會係 LQ 部分失分!
**注意:此課程只針對底子較差,但想把握機會衝星嘅 2023 DSE 同學!** 係呢套課程入面,我會以高強度,高效率嘅方式幫你**極速重溫 DSE CHEM 嘅所有考核課題**,同時將**最強嘅解題思維,實戰做題技巧**,一次過傳授比你! 呢套課程過往已成功將無數同學由 lv 2 直接衝上 lv 5+ 水平,我可以保證你未來所投放嘅時間效益將會最大化,助你係 DSE CHEM 中奪星而回!


text:
牙周病早期症狀唔算明顯,好容易就被人忽略,常見嘅就系牙齦紅腫出血,不過都有好多人會認為牙周病只係一個小問題,唔需要哩佢嘅.咁假如任由牙周病不斷咁發展變嚴重,會發生咩情況咧?深圳專業牙醫為您解答!
深圳專業牙醫表示,牙周病包括牙齦炎同牙周炎,係一個由牙菌斑發展到牙齒脫落嘅過程,普遍性同危害性都好高嘅.
牙周病嘅發展
牙周病係發生喺牙周組織嘅慢性疾病,係導致成年人牙齒缺失嘅主要原因之一,係一種常見嘅口腔疾病,病發症狀多,發生率比較高.
牙周病嘅發展就係從我哋認為嘅小問題,例如牙齦出血,逐漸發展起嚟嘅,會由牙齦炎發展為牙周炎,係發生喺牙周組織嘅易發性疾病,發展嚴重個陣就會累及牙槽骨同牙齒穩固性,造成一D不可逆轉嘅影響,係危害我哋口腔同全身健康嘅主要疾病之一.不過假如我哋可以及時發現一D早期嘅症狀,將佢哋扼殺喺初始階段,就可以阻止後面更多難題嘅出現.
牙周病嘅危害
牙周病唔係單純牙齦紅腫出血,牙齦上出現嘅各種問題,佢係會慢慢發展,波及到我哋嘅牙槽骨同牙齒,造成牙齦,牙槽骨萎縮,跟住牙齒亦就會出現鬆動,甚至脫落.而喺牙周病發展較重之後,牙結石就會波及到牙齦下方,哩個時候,單純嘅洗牙係唔可以清潔到位嘅,就需要進行齦下刮治,清除牙齦下邊嘅牙結石,不過,即使治療完成之後,由此導致嘅牙齦萎縮,都係冇辦法恢復到之前嘅形態外觀嘅.
所以,假如發現自己喺刷牙個陣出現牙齦出血嘅狀況,一定要重視,儘快進行相關嘅治療嘅.
平時亦要定期洗牙,維護口腔健康.深圳專業牙科超聲波潔牙加拋光200元,提前預約享9折優惠,咨詢和預約請電話或者WhatsApp聯繫:+85266372630!


text:
「假日」
每逢假日海灘都真係逼爆人,而自從搬咗去新界之後,可以選擇嘅海灘真係少咗好多.當然另外一個好重要嘅原因係要帶埋郭大少一齊去,所以要搵一啲有好嘅沖涼設施同個灘要大嗰啲先至得.而家每次去海灘都係同郭大少玩沙多,所以一定要帶齊佢啲玩具去同佢玩.最起碼同佢去得多海灘,佢唔怕沙,仲玩得好興奮,有時玩到唔捨得走.如果唔係太大浪嘅話,佢都唔驚咁自己走去水邊踩水!
「海灘」
近日天氣唔錯,所以又係去海灘嘅好時機!去海灘真係要一早去,如果唔係真係想搵個位泊車都無.就算搵到位泊,去到海灘真係想搵個位都難,人都到一個地步真係插針都插唔入!當然香港嘅沙灘話多唔多話少唔少,只不過有啲唔係咁啱一家大細去.唔同嘅沙灘真係有唔同嘅文化,不過真係接受唔到啲人連私人空間咁簡單嘅概念都無!其實點解啲人係都要貼住人哋個帳幕同沙灘蓆嘅呢?
「設施」
老實講香港海灘啲設施都真係嘛嘛哋,尤其係個更衣室,有時真係唔敢行入去.除咗啲去水渠通常都塞晒去唔到水之外,基本上地下好似水塘咁,沖完等於無沖咁.最慘嘅係入面啲沖涼設施又無乜保養,殘殘舊舊,有時帶個仔去沖涼都真係幾大鑊,因為感覺真係幾污糟,所以我通常都會快快手沖完身就走人.政府啲嘢真係咁上下,因為有時就連政府嘅室內游泳池都係咁.
Also published on Medium.


text:
「科技」
科技嘅嘢真係無得話邊個抄邊個,只係點樣將技術用得好與唔好.好多時睇落去好似一樣嘅嘢,但係背後就有可能用唔同嘅技術去開發.所以普通嘅人會話係抄襲,但係實質上真係抄襲?除非連原始碼都一樣,如果唔係其實唔可能話人哋抄你.只係功能上嘅大同小異,或者整體嘅概念一樣,老實講最多都只係炒橋而已!所以賣橋之前其實應該先保障自己嘅利益!
「抄襲」
因為港鐵嘅一個手機程式功能被另一間公司係網上控訴佢哋抄襲,而今日嘅香港網民又點會唔係網上面討論呀?好多人一開始都會鬧港鐵,作為一間大公司竟然叫啲細公司上去提供技術方案,點知原來聽完之後就自己抄咗整個方案自己開發.但係個技術好早係外國就已經有,唔通又話人哋抄你咩?科技嘅嘢就係咁,如果無申請專利,咁你講咗出嚟就唔係啲乜嘢秘密.無話邊個抄邊個.
「花生」
唔知點解好多人都無啦啦變咗做專家咁,佢哋好似知道事件嘅來龍去脈.一有人話自己俾人抄襲,就已經認定佢哋係苦主,然後指責.當然係好多層面港鐵係做得唔好,但不過今次亦都出奇地出嚟解釋.雖然對事件無幫助,只有知情人士先至有條件去評論.科技嘅嘢真係好難話邊個係原創,所以好多時如果真係要賣橋,雙方都需要簽署一份保密協議.最起碼有少少保障先!
Also published on Medium.


text:
「中國」
雖然香港已經回歸咗咁多年,如果你話冇變過就真係呃你嘅!所謂五十年不變,真係有啲呃細路仔嘅感覺!而香港人大部份都好現實,只要有錢搵,唔好影響自己嘅生活就冇問題.如果經濟差嘅話,就係度怨天尤人,之後就話要搵阿爺幫手.而過去咁多年好多人其實淨係搵緊中國錢,但係就忽略咗同犧牲咗好多香港原本嘅特色.咁仲唔係中國化?有時諗返自己係中國做嘢嗰幾年,適應咗當地生活都覺得自己被同化咗!
「國慶」
自從香港回歸之後,每年十月一日都變成公眾假期.而每年因為國慶所以自此就除咗農曆新年之外都會係維港放煙花!當然我諗大家關心嘅係唔係國慶嚟件事,而係有冇假放.但係而家每年嘅國慶,我只會記得南丫海難.其實真係唔需要不斷用唔同方式去話俾香港人聽我哋已經回歸咗,年年勞師動眾搞乜乜乜慶祝國慶.如果係為自己國家同民族自豪嘅話,真係冇需要搞咁多大龍鳳囉!
「香港」
係香港嚟個地方,我哋香港人係唔會忘記我哋嚟個身份.因為我哋會為自己係香港人而自豪.正如北京人,上海人,四川人,等等都會為自己係果度嘅人已自豪一樣.而香港當然慢慢中國化啦,你入去名店唔講普通話你睇下點?一定唔想服務你.有時啲人無啦啦同你講普通話,我以為自己返咗大陸.至於去行啲旺區,我真係以為我自己返咗內地.事關連行都行唔到,四周圍唔係講廣東話而係普通話.咁仲唔夠中國化?


text:
「香港」
如果你見到香港製造嘅產品你會有乜嘢感覺?依家經常見到嘅都係中國,印尼,越南,等等一啲新興嘅國家.當然中國嘅人工同成本都越嚟越貴,所以好多公司亦都會係其他國家開設廠房.相信今次嘅疫情大家都會再一次意識到本地製造嘅重要性.就好似口罩咁,就算幾缺貨都好,唔使再依賴其他國家入口,自家製.當然香港地少人多,唔係樣樣嘢都可以自給自足.
「製造」
究竟我哋幾耐無見過「香港製造」嚟四隻大字?或者年輕一代唔知道香港以前有好多工廠,而香港製造其實都好常見.只係因為七八十年代好多廠商都北移,香港工廠數量亦都大減.而其實我哋應該為香港製造而自豪!因為香港人用香港人製造嘅嘢,而且當然係一個品質嘅保證.依家要搵香港製造真係好難,不過當你見到嘅時候就會好感動同好自豪,因為我哋係香港人!
「轉型」
其實香港開埠初期嘅工業係以造船業為主,咁係由於香港當時嘅經濟時主依靠轉口貿易,同時作為英國殖民地係遠東所建立嘅一個自由港.香港除咗需要為停泊嘅商船同軍艦提供維修外,本地商人亦有建造貨輪前往海外經營航運貿易嘅需求.只不過香港慢慢轉型,依家主要靠金融同地產,當然講咗咁多年嘅轉型,其實都真係無改變過.經過今次疫情,希望會有所改變!


text:
下個禮拜就係大暑啦!講到酷暑,除左每年越嚟越高嘅溫度之外,夏天各種美食,靚衫同精彩嘅暑期活動都正式開鑼啦~大家係咪喺呢個暑期開頭已經開始享受緊今年夏天呢?小編今次為大家帶嚟一個非常適合「夏天」做嘅心理測驗,大家睇到以下場景嘅時候,即刻記低你認爲最符合自己心目中對“夏天”印象嘅選項,嚟睇睇你嘅性格同今年夏天嘅運程,每個選項内仲會有最符合你印象中嘅夏日手錶,快啲繼續睇埋落去開估啦!
A. 山間與蟬鳴
選擇A嘅你做事有自己嘅一套原則,規劃能力高,一旦決定好要做好一件事嘅時候就會堅持落去,唔會輕言放棄,而你對自己鍾意嘅嘢更加係有高强嘅行動力,有主見得嚟會脚踏實地咁一步步計劃好前路.跟住落嚟嘅夏天你將會遇到轉變,呢種變化可能體現喺環境或心理上,帶來挑戰得嚟同時係個機會,要喺變化之中穩定落嚟,就要識得隨機應變啦!
最符合你心目中夏日印象嘅手錶係Emporio Armani女裝綠色皮帶手錶 AR11149,深綠色錶面同錶帶與森林主題互相呼應,錶上表示時間嘅刻度僅有四個,簡約嘅表面表現出不受束縛嘅特性,就好似夏日嘅大自然一樣,被層層綠色包圍,讓人能夠放鬆身心.
B. 海灘與雪糕
選擇B嘅你開朗而充滿活力,喺朋友之中都係比較健談嘅類型,會主動帶起話題,享受同大家一齊分享喜悅嘅快樂,係人群中嘅開心果,同時都係個新奇主意多多嘅人,時不時會有啲天馬行空嘅想法.跟住落嚟嘅夏天你會有比較多嘅私人空間同時間,除左頻繁咁約朋友挽或者將自己投身於應接不暇嘅各類活動之外,不妨考慮吓籍呢個機會好好沉澱一下自己.
最符合你心目中夏日印象嘅手錶係Olivia Burton 38mm女裝Artisan Dial Pearl Paper Effect Chalk Blue & Silver 手錶,呢款手錶設計以銀白色同輕快明亮嘅淺藍色作爲主色調,營造出青春活潑嘅感覺,同時又有好似喺沙灘邊食雪糕時帶來嘅清涼感.
C. 暑夜與煙花
選擇C嘅你沉著穩重,且觀察能力高,比較鍾意研究小細節,平時理性得嚟有時又會喺不經意間流露出浪漫嘅一面,會理性分析現實,但同時享受體驗平凡中嘅不平凡,爲自己生活增添調味料.嚟緊夏天你將會收到一份小驚喜,呢份驚喜未必係物質上嘅嘢,佢更加偏向係一種會令你心靈富足嘅小確幸.
最符合你心目中夏日印象嘅手錶係AÃRK Multi Series Midnight Watch,呢款手錶以深夜作爲設計主題,時針,分針,秒針各自用唔同顔色表示,喺僅有黑色背景嘅手錶錶面上尤爲醒目,就好似夏日夜晚盛放嘅煙火咁引人注目!
D. 雨滴與室内
選擇D嘅你性格平易近人,親和力高,經常作爲聆聽者嘅角色陪伴親近嘅人,同時你都能夠輕易同人共情,對方能夠放心對你傾吐心事,而你個人處事方式比較佛系,不會拘泥於無傷大雅嘅小問題上,對人寬容有耐性,令人覺得你係個溫和嘅人.跟住落嚟嘅夏天你可能會遇到一個難題,令你不得不耗費比較多嘅時間同精力處理佢,精力耗盡嘅時候用自己鍾意嘅方式好好舒緩吓壓力,之後再接再厲啦!
最符合你心目中夏日印象嘅手錶係Emporio Armani GIOIA女裝手錶AR11347,柔和嘅玫瑰金鋼面上點綴住三粒圓珠,就好似雨滴落喺表面上一樣,手錶整體感覺淡雅,同衝散街上熱氣嘅夏雨一樣令人覺得心平氣和.
你心目中嘅夏天係點㗎呢?每個人嘅夏日都唔同,但一樣都各自精彩,你又打算點度過呢個夏天呢?記得戴上WatchViva介紹嘅幾款最符合你印象中嘅夏日手錶,一齊度過呢個充實而愉快嘅季節啦!
立即登錄WatchViva創造你的個人品味!
輸入優惠碼”vivialife”,即可享有額外折上折4%優惠.
#藝術 #時尚 #2021夏天 #夏日印象手錶 #WatchViva #AÃRK #EmporioArmani #Olivia Burton #watch #手錶 #腕錶 #實用 #文青 #設計 #夏日心理測驗 #心理測驗


text:
-
Győr嘅發音發音人 kardosbalint (男,來自匈牙利) 男,來自匈牙利發音人 kardosbalint
User information
Follow
1票 好 毋好
添加到喜愛嘅發音裡肚
下載報告
-
Győr嘅發音發音人 lszy (女,來自匈牙利) 女,來自匈牙利發音人 lszy
User information
Follow
1票 好 毋好
添加到喜愛嘅發音裡肚
下載報告
-
Győr嘅發音發音人 andras (男,來自美國) 男,來自美國發音人 andras
User information
Follow
0票 好 毋好
添加到喜愛嘅發音裡肚
下載報告
-
Győr嘅發音發音人 jojoka (男) 男發音人 jojoka
User information
Follow
0票 好 毋好
添加到喜愛嘅發音裡肚
下載報告
-
Győr嘅發音發音人 mrci (男,來自匈牙利) 男,來自匈牙利發音人 mrci
User information
Follow
0票 好 毋好
添加到喜愛嘅發音裡肚
下載報告
-
Győr嘅發音發音人 krisztian97 (男,來自匈牙利) 男,來自匈牙利發音人 krisztian97
User information
Follow
0票 好 毋好
添加到喜愛嘅發音裡肚
下載報告


text:
日前,「TVB小花」譚凱琪喺社交平台宣佈懷孕喜訊,仲留言表示:「自己睇住個肚開始變大,食量開始變多,行路開始變慢,體重開始增加,慢慢噉感受到BB嘅存在,有種莫名嘅感動.」
即將升呢做靚媽嘅譚凱琪,呢兩日心情特別好,今日佢喺社交平台再曬出佗B寫真靚相,見到佢著住白色羽毛紗裙,喺夕陽嘅映照下仙氣十足,好有意境感.
現年38歲嘅譚凱琪以及進入TVB有7年,要講呢幾年佢嘅代表角色,梗係要講《大帥哥》中嘅天驕,以及《降魔的2.0》嘅海魔Thalassa.
譚凱琪仲喺《降魔的2.0》中一人分飾三角,除咗海魔之外,仲有阿花,同降魔人天宇之妻允瑩.三個角色性格各不相同,但譚凱琪都詮釋得好好,網民更大贊佢係TVB最美反派.
今年3月份,譚凱琪同拍拖八年嘅有米男友莊日宇結婚,之後宣布辭演兩部新劇,其中一部《BB大晒》已經試好造型,但佢就以身體健康為由宣布辭演,當時已有唔少傳聞指佢有咗嘅消息,指有好消息嗰陣會公布.
而家計算返日子,其實當時譚凱琪應該已經係有咗,但係因為傳統未夠三個月驚BB小氣,所以唔公布住先.
譚凱琪呢幾年事業開始有咗好轉,唔少網民都擔心佢結婚之後,或者升呢做媽咪之後會退出娛樂圈,好彩較早前佢表示結婚之後唔會退出娛樂圈,佢話自己而家仲後生,仲想繼續做嘢.
而家譚凱琪喺TVB嘅庫存仲有《愛美麗狂想曲》以及《失憶24小時》,期待呢兩部劇集可以盡快出街,都祝福佢哋一家幸福美滿.
Like MisshkNews Facebook!不出门也能知天下事~


text:
自上個月去完聯合醫院,醫生話小小豬OK可以去返健康院打返支德國麻疹針之後,又等左成個月,終於今日可以打針啦!(其實當時都真係有啲擔心,隔左成兩個月先打會唔會有問題,不過政府嘢就係咁,只有一個字『等』..唉!)
原本今日只有我同小豬媽帶小小豬去打針,剛好因為LULU妹今日生日放自己一日假,所以就陪埋我地一齊去,一行四人去健康院,依個小小豬都真係幾人強馬壯呀..哈哈!
一入到健康院先嚟磅豬仔,兩個月前磅同今次磅,都係重左啲啲(真係好啲啲),仲俾小豬媽話小小豬依幾個月白食添! (其實小小豬都真係食好多嘢,都真係好唔明白點解冇乜點增磅.)
今次都叫做算快,等左唔洗廿分鐘就可以見姑娘,一入到去當然係問個磅數問題.姑娘話小小豬生長都算好,KEEP到係中上碼BB,叫我地唔好擔心.之後就做返手指仔測試,今次小小豬勁叻,左右手都係一次過就拎到粒星星餅.姑娘仲測試埋行路,雖然未完全穩陣,姑娘都讚小小豬行得幾好呀. 最後就睇聯合醫生嘅打針轉介信,睇完之後就話因為有轉介信,所以唔洗等見醫生,可以直接去打針(心諗..唔洗見醫生就好,次次話要見醫生都要等成半個鐘以上).
滿心歡喜見到姑娘將小小豬個FILE拎左入打針房,以為唔洗等可以即刻打.
點知...姑娘行返轉頭話,都係要見一見醫生先打得,就係咁...我地又開始等,等到我同小小豬都瞓左啦~
終於等左四十五分鐘就到我地見醫生,點知入去都真係兩分鐘都冇,就話可以出去等打針,醫生同我地講嘅嘢都係同頭先姑娘都係一樣.嗰一刻真係火都嚟埋,都唔知入去見醫生為乜,白白浪費左我地四十五分鐘.
等左一陣就打針,小小豬都叫做OK,只係打嗰一吓喊左一陣,好快就收左聲,只不過就識得伏係小豬媽身上撒嬌.
唉..打依支德國麻疹針都真係幾經波折,聽好多媽媽朋友仔都話依支針都幾利害,好多小朋友都會燒.希望小小豬唔好有太大反應,因為真係好唔會佢太辛苦啦!


text:
(A) 入住時間: 下午四時, 退車時間昱日二時 (2小型車, 1中型車及1大型車)
(B) 入住時間: 下午三時, 退車時間昱日一時 (3中型車及1大型車)
今日係佛誕假期所以真係超多人...
11, 11A 及 23號巴士都可以到塘福村, 11A條龍短D但係每班巴士都疏D
我哋上咗11號巴士! 行李就放咗喺巴士底
搭咗15-20分鐘就到達塘福村啦! 一落車就會見到露營車個指示牌
斑馬線對面係「偉光士多」, 大家有咩兵糧短缺都可以嚟呢度補給, 夜晚10點先收檔
落車後一直行(唔駛過對面馬路)就會見到停車場, 其實樓梯口就喺圖中旅遊巴車尾及停車場中間
之後就會再見到指示牌(不過好高同好細塊, 差D見唔到)
有陣時停車場比較多車, 可能會遮住咗條樓梯口! 沿住樓梯行落去就會見到一大片草地
塘福露營車個招牌都甩哂色
繞過個招牌行幾步就有個木欄,入到去就係營地範圍!
我哋最早Check-in,所以一個人都冇!只係得負責人叔叔喺度,佢先帶我哋參觀露營車同講解所有設備
小朋友都唔得閒關心車裡面有咩,第一時間跑去玩
呢條瀡滑梯都好刺激!真係瀡極唔厭
室內全部傢私都係用木製造,感覺充滿太自然氣息!下圖見有收音機同喇叭,聲音收得好清!仲有CD播放器(但係我覺得今時今日俾個USB頭駁電話播歌仲好囉)
門口的右手邊就係一張雙人床同洗手間,同樣有一個天窗同埋多個櫃
枕頭全係成人用, 如果有小朋友的話就只好唔瞓枕頭, 如果唔係就要自己DIY或者自備了!
洗手間都好簡單乾淨!不過室內所有水都係由揼機控制,所以水力唔係想像中咁大,同時開住水嚨頭仲會分薄咗水力,但係都足夠應付洗澡洗碗!其一不太理想係開水時揼機會發出摩打聲音有D嘈!
厠所會有一卷全新厠紙同埋上手用剩的! 如果真係驚自己當晚一卷都唔夠用, 就最好預先問負責人拎多卷後備, 因為佢七點就放工架啦!
門口正前方就係廚房,所有餐具飯煲都準備齊全,針板菜刀都有,足夠應付日常煮食
唯獨是大家一定要記得預備食用油,如果唔係就煮唔到嘢食㗎啦!(大家可以到士多買或者用牛油代替)
明火煮食爐有3個,電爐有1個,但係火力唔係太猛(舉例,煲水要大約10分鐘先滾)
星盆下面就係雪櫃同焗爐,雪櫃內設有冰格,但係同樣雪嘢唔夠凍!如果雪肉類飲品要用冰格先夠凍,冰格係唔會雪到結冰!不過如果大家接受程度較高的話,其實雪下層都足夠的!
門口側邊有微波爐同電視
其實入營之前一直都有擔心露營車經營咗兩年幾,架車一定有損耗又污糟,但係估唔到架車保養得好新淨(其他大型及小型車就唔清楚)
嚟番張全家幅先!希望今次旅程大家都玩得開開心心
我哋Settle down之後就帶齊裝備落去塘福海灘玩囉,其實本身我哋打定輸數天氣會好差,因為天文台一早預測呢兩日都會間中有驟雨(點知兩日都熱到黐線),所以都冇帶到泳衣泳褲!
玩沙lu.....玩水lu
三隻小白豬玩完之後都曬到黑哂,番去露營車沖番個涼準備晚餐
小朋友永遠係最幸福嘅,你睇佢哋一沖完就出番去玩,留低番D大人喺度準備晚餐
我都起咗個爐,一支公喺出面燒雞翼
佢哋兩個食完意粉出嚟幫我一齊燒雞翼!好感動噢
咁悠閒咁燒嘢食真係好耐都未試過!攪掂哂小朋友瞓覺,我哋終於鬆一口氣
我坐喺車裡面望住火爐裡個火,真係覺得大自然好正,有機會真係要多同小朋友親親大自然
每架露營車外面都有一個掠衫架,幸好今朝天氣特別好,尋日濕哂嘅衫好快就乾番哂!
我一早起身就出去起爐燒埋最後一包雞扒,做蜜糖雞扒炭燒麵包做早餐!
仲有一樣嘢幾得意唔記得講,就係露營車個門口係可以分開上下開,可以只可上半門!
當小朋友喺出面玩緊,然後媽咪伸個頭出嚟大嗌「食早餐啦!」個種感覺好有日劇Feel
望住呢個景真係有D唔捨得今日就要Check-out!我哋食完早餐之後就再去多次海灘玩
然後就番嚟沖涼,執好行裝離開露營車啦!最後搭番11號巴士出番去東薈城食Lunch
Caravans Hong Kong 簡介
交通
東涌乘搭 11, 11A 或 23 號巴士至塘福站下車 (車程約 20 分鐘),下車後步行 5 分鐘
電話
6296 8220/ 6371 1211
電郵
[email protected]
網頁
http://caravans.com.hk
搜尋
近期文章
文章分類
舊文重溫
- 2022
- 2021
- 2020
- 2019
- 2018
- 2017
- 2016
- 2015
- 2014
- 2013
- 2012


text:
Day 42 覺巴村上小小
起身去咗對面食包子
今日我地打算翻兩個山,第一座山係拉烏山,第二座係覺巴山.起步就爬十五公里坡,阿曦呢個痴線佬,冇見一排,入咗藏仲係穿短袖,已且仲拖咗包,上坡似平路,落坡風一樣
呢段路係連S型上坡,但亦可走捷徑.由於有上次嘅教訓,我同阿靖安分守己,沿大路踩.但阿曦就決定由底直接推上去
當上到去,佢已經係上面迎接我地
到拉烏山之後就係三十公里嘅下坡,玩開BMX嘅阿曦仲即場來咗嗰表演.不得不説,佢真係型,唔係扮
下坡加落雨,真係凍到一個點,但阿曦只係笠件雨褸同短褲就衝落去.仲要全程4x速落灣,我地唔敢放咁多,追唔切
之後係如美鎮食個飯.我幾欣賞阿靖嘅一點就佢對不滿嘅野一定會出聲,唔似我咁唔太過分都可以忍.好似今日食飯咁,我地坐低點菜嘅時候,飯店老闆態度唔太好,佢即刻起身話轉去第間食
而且阿曦仲同我哋講, 佢有時會拉啲大貨車嘅尾有啲繩,借勢等架貨車拉佢上山, 可惜我哋一直都冇機會見到呢個技能發動嘅時候
食完我地就爬覺巴山,阿曦一支箭咁踩上去
,我地過覺巴村已經爬多幾公里已經有啲體力不支,仲要飲完橙汁個肚又開始唔舒服
於是我吔叫阿曦去登巴村先,我地附近搵住,聽日早啲踩去會合佢
呢到應該係為工地嘅工人而設,唔洗登記,30蚊晚
無咩胃口,吃咗小小已經食唔落
無網又停電,所以後一日出文


text:
就開學啦!有咩要準備呢?暑期功課?我緊係唔係想講呢啲啦!今日想講嘅係「目標」!
一.反思|尋找起點
正所謂「新學年,新開始」,係正式開學前不妨花少少時間回顧下上一年有咩做得好,有咩做得唔好,點解會做得唔好!比個例子你參考下:
- 數學考試拎咗滿分,比預計九成好
- 中文作文得38分,英文作文都係得48分
- 化學暫時仲算follow up到,同預期差唔多
- 上年參加排球隊,最少每星期用咗4個鐘
- 好似花太多時間落數學,搞到無時間去溫其他科目
為自己進行一個年度反思,評價下自己嘅表現!
二.目標|你的終點
反思完你就可以諗下黎緊呢一年有咩目標,記住唔好吹太大話咩「我要7科5*」,根據翻目前學習進度同你DSE嘅目標,去定立一啲係你能力範圍以內做到嘅事情同目標!
例如我本身中英都係麻麻地,都係求合格拎個3入到大學就得,但係照上年情況黎睇會有D危機,所以其中一個目標可以係「我要中,英作文平均表現有65分或以上」.
三.行動|交通工具
有個目標之後係唔夠架!呢步係要你諗下點樣可以達成呢個目標,為自己設立一啲具體嘅行動!又用翻上面做例子,你要做咩先可以令自己中文,英文作文去到上面嘅水平呢?
1. 每星期中文,英文最少各作一篇文並交比老師去改
2. 一派作文果陣就問同學拎D佳作黎睇下
咁樣具體話比自己知要做咩先可以幫你達成目標!最好就搵個地方寫低,再放係當眼處日日提醒自己有咩目標同要點樣達成!
總結
上面三步看似簡單,其實真係好簡單,係睇你做唔做!今年有心想改變一下自己嘅,係開學前搵一晚lock自己係間房度,拎支筆同白紙,開始試下寫低你今年嘅目標同點樣去達成!話唔定半年之後你都會比自己嚇親呢!


text:
呢篇係筆者頗抗拒動筆,但最後決定寫出嚟嘅文章.作為一個關注精神健康嘅團體,我哋理應鼓勵大眾,有抑鬱症唔好諱疾忌醫.根據 UK NICE 建議,有嚴重抑鬱症,或者抑鬱症久久不癒嘅人可以考慮抗抑鬱藥治療.絕大部份整合分析(meta-analysis)都發現抗抑鬱藥對抑鬱症頗為有效,可以話係治療抑鬱嘅有效手段.可能在坐都有人考慮過服食抗抑鬱藥,但唔知你地又有冇聽過,啲藥係點樣研發出嚟嘅呢?
就好似任何藥咁,抗抑鬱藥係臨床測試之前(Clinical Trial)都會通過一系列動物測試.聽到呢度你可能會問:咦,我哋點知隻動物係咪抑鬱先?要試藥就要定義抑鬱,而隻動物唔會同你講佢好唔開心㗎嘛.就呢個問題,心理學家有好多嘅測試方法,我就同大家分享兩個比較著名嘅-分別係「絕望深淵」(Pit of Despair)同「強迫游泳」(Force Swimming Test).絕望深淵係一個籠,裝住一個倒三角形,入面有水同食物盒.研究員哈里·哈洛(Harry Harlow)將啲猴子放咗係入面最少三個月.咁點解叫「絕望深淵」,原來呢個龍一設計,係唔會俾啲猴子同外界有任何形式的溝通,連研究院嚟補水補食物,佢地都唔會見到.除此之外,倒三角形嘅設計會令啲猴子非常唔舒服.所以佢地就一直喺嗰度,無同伴,又唔知發生咩事,又會比佢整痛咁日日夜夜受折磨.開頭啲猴子都會想沿住個倒三角形逃出生天,但係佢哋爬呀爬,始終走唔到出去.呢個時候,佢地就會非常絕望,放棄抵抗,知道自己做咩都改變唔到自己受嘅苦,就會進入習得性無助(Learnt Helplessness)嘅狀態.強迫游泳測試嘅原理都係差唔多,研究員會掉啲實驗動物入一個裝咗水嘅圓桶入面,開頭佢地會嘗試逃走,但係好快就會發現做唔到就郁都唔郁,同樣都係依種對現實嘅無助令佢地進入習得性無助狀態.
咁同抑鬱藥有咩關係呢?研究員假設動物嘅習得性無助,同抑鬱症病人嘅絕望感好相似,所以佢哋會試下抗抑鬱藥可唔可以消解依種無助感.例如係第一次強迫游泳測試完咗24個鐘頭之後,研究員會再掉啲實驗動物入個水桶度,然後會記錄食咗抗抑鬱藥嘅動物比起冇食嘅,會唔會係放棄抵抗之前堅持耐啲.如果係嘅,研究員就會下結論嗰隻抗抑鬱藥有效.
依種實驗,無論係學術或道德上爭議性都極大.爭議嘅核心,就係究竟動物嘅依種行為表示出嚟嘅「絕望」係咪同人類嘅絕望同一性質.如果唔係嘅話,依類實驗自然就冇學理基礎,因為佢量度緊嘅嘢同人類嘅抑鬱狀態冇乜關係.如果係嘅話,咁就係道德爭議.有啲支持動物實驗嘅學派,認為動物只不過係對環境刺激作出反應嘅機器,例如法國著名哲學家笛卡兒(Rene Descartes)就抱持呢個觀點;或者佢哋認為動物雖然有感覺,但係佢哋嘅痛苦比較低層次,例如化妝品測試,啲研究員會荼化妝品落兔仔隻眼上面.雖然佢哋啲眼俾人監生嗱爛會痛,但係依啲肉體上嘅痛楚係比唔上人類絕望,憤怒,傷感呢啲精神痛苦咁高層次,所以動物測試可以接受.但係抗抑鬱藥嘅測試嘅性質好唔同,因為佢學理上假設左動物所受的苦係同人無本質上面嘅分別.如果係咁,我哋係咪應該繼續依啲研究呢?動物嘅能力唔及我哋,但如果單純因為咁,我哋不停轉嫁自己嘅痛苦去弱者度,又係唔係一件合理嘅事呢?
呢啲問題去咗倫理學範疇度,亦唔係三言兩語可以講清.筆者寫依篇文章,只係想點出抗抑鬱藥背後較鮮為人知嘅真相,最後未服唔服抗抑鬱藥係個人選擇.但係最低限度,筆者想帶出一個訊息:就係當今人類嘅福祉,係建基於無數動物嘅苦難之上.就算我哋即時改變唔到生活模式,至少都應該常存感恩,盡量減少佢哋嘅犠性.
圖:我和寵物的日常


text:
- Elizabeth Lam
生酮紅酒燴牛尾
想食 fat 有好多方法嘅, 牛尾都有好多fat 㗎, 炆完牛尾,牛骨留起洗乾淨仲可以攞嚟煲骨湯添係唔係好環保呢~ 呢個菜式準備嘅時間唔長只係炆嘅時間比較長啫, 你亦都可以一次過炆多啲 放喺雪櫃慢慢食, 先兩邊煎香牛尾後再炒香菜最後加入茄粒茄膏 一齊炆煮, 埋尾再落少少紅酒增加風味.
有啲咩問題就留言問我啦~
(食譜👇👇👇)
生酮紅酒燴牛尾 牛尾 1kg 蕃茄三個 切粒 紅蘿蔔一條(小) 洋蔥一個 西芹兩條 茄膏兩湯匙 鹽丶黑椒 各少許 雜香草 一茶匙 蒜蓉一粒 紅酒1/3杯 水1/2杯 牛油 兩湯匙 赤藻糖醇一茶匙
1)牛尾先用鹽及黑椒調味 ,煎pan燒熱落油將牛尾兩邊煎香 後 夾起備用 2)同一個煎pan 炒 紅蘿蔔西芹洋蔥炒香之後把牛尾 放回, 3) 然後加入蕃茄粒 丶茄膏 丶蒜蓉丶少許黑椒及鹽以及雜香草調味 4)加入水拌勻後轉小火,給蓋炆兩小時, 平間每15分鐘 攪拌一次以免黐底以及觀察如果收水太快需要加水. 5) 最後十五分鐘加入紅酒 丶牛油,如需要可適量加一些鹽及加一點赤藻糖調味,視乎番茄味道.
Tips: 由於我用hrc鎖水煲所以幾乎唔需要加水 都得,如果用其他 煮食工具爐火大細 個個不同, 所以 炆煮期間有需要可以加水.


text:
話說小弟的兄長是一名健身教練,他多年經驗,不難發現其實都有啲巴打係操極都唔長肉嘅,有時佢都會問我點解會咁.
如果有巴打都有操過下,但係操極都唔大隻,可以留意一下
其中最常見嘅原因係脾胃唔好,中醫角度脾唔好,肉就唔長,咁講下有咩原因令到香港巴打脾唔好
1. 飲凍飲…香港咁熱,做香港人好多時又好撚火滾,飲下凍飲,啤酒好正常.哎呀,如果飲得多凍飲,脾胃差,pancreas 嘅蛋白酶分泌不足,可能消化吸收蛋白質都比困難,咁身體咁無資源長肉囉,可能連奶粉都消化得唔好.
2. 諗嘢太多.中醫角度思傷脾,香港巴打好多時都係用腦搵食,或者用腦諗下點樣用最高嘅效率去完成工作.諗嘢太多,會脾虛嫁,脾虛之後一樣啦,消化吸收唔好,咪唔夠資源長肉囉
3. 甜嘢,雪糕,汽水,廢水等.甜嘢好大問題,胰島會生產insulin 去調節個血糖,如果佢日日都要好辛苦咁幫你整insulin,咁佢就冇咁多energy,本身嘅membrance potential 會拎埋周圍嘅器官,簡單講個胰島虛左,整蛋白酶個pancreas 都會虛,一齊啦,消化吸收唔好,咪唔夠資源長肉囉
解決方法
1. 補充蛋白酶
奶粉我唔講啦,食肉/蛋白粉之前食返1粒蛋白酶,幫左身體消化吸收蛋白質,有足夠資源加上適當嘅操練,咪長倒肉囉
http://bit.ly/3aRQ04O (iherb)
*iherb 條link 本身有95 折,但有時撳撳下會冇左
2. 食完飲完凍嘢,飲返多啲暖水,脾胃都係鍾意暖暖地嘅
3. 開抽機.無錯,環境冇咁濕,個脾都好啲,有冇發現秋冬乾爽時/去日本旅行時,大便都冇咁黏,濕疹(如有)都冇咁差
4. 睇下唔洗用腦嘅電視劇.古有關雲長捉象棋刮骨療傷,今有日日睇電影,令個人唔洗用腦,唔是睇thisav呀.裝下Netflix 囉,咁多美帝英雄片睇,唔洗用腦諗咁多嘢啦,個腦一日有返一兩個鐘休息都好吖
當然除脾虛會令人操極都唔大隻,仲有其他原因嘅,好似打丁打得多都操唔倒😂,有機會下次再講下其他原因


text:
CRM(Customer Relationship Management)呢個名就聽得多,但到底實際上係咩嚟架呢?CRM中文全名叫做客戶關係管理,從軟件角度嚟講,佢係一個方便銷售部門(sales)同市場營銷(marketing)人員監測顧客數據嘅系統.想知你到底需唔需要用到CRM?以下小編就會詳細講俾大家知.
CRM係咩嚟?又有咩好處?
CRM係一個宏觀嘅系統,透過幫助公司收集並且整合所有嘅客戶資料,包括顧客年齡層及性別等基本資料,交易紀錄,甚至係消費行為呢啲重要數據,加強企業對顧客嘅了解,令行銷人員可以按照顧客嘅特點,習慣,購買動機,需求去採取針對性嘅營銷策略.對顧客有一定嘅了解嘅,以後就唔再需要靠盲目落廣告不斷騷擾顧客嘅情況下,都可以獲得最大嘅收益.所以,CRM可以有效地推動公司業務.
說穿了,其實CRM嘅精髓一句講就係收集數據.舉個具體嘅例子,如果你知道呢位顧客近嚟下載左一張防曬嘅優惠券,咁CRM系統就會推斷佢對呢類型產品有需要啦,咁我地就可以針對性咁樣俾返有關嘅資訊俾佢,去到後期根據購物紀錄顯示,原來佢所有購買嘅產品都有保濕功能,咁你就要知道原來佢皮膚可能比較乾,咁我哋就可以相對應咁提供返啲保濕嘅優惠俾佢啦.
想知自己需唔需要用CRM,你可以先問自己一個問題——喺幫襯過你公司嘅芸芸客戶之中,有幾多個客人係冇再幫襯你架呢?而呢個流失嘅情況又令你損失咗幾多生意?如果你唔知,咁CRM系統正正可以話你知呢啲數據!CRM可以幫你照顧好每位顧客嘅需要,咁自然就可以幫到公司去留住呢班舊顧客,防止佢哋流失啦.研究指出留住舊顧客(customer retention)遠比招攬新顧客(customer acquisition)平5倍之多,更莫論呢班忠誠嘅舊顧客更願意介紹你品牌俾朋友,回購,同嘗試新產品,可見CRM嘅成本效益.
咩行業適合使用CRM?
如果你嘅企業有一個完整嘅顧客旅程(customer journey),咁CRM都可以幫到你.上次我哋講過用戶增長漏斗(AARRR),當中提高留存率(Retention)係最關鍵嘅一步,你辛辛苦苦搵翻嚟嘅顧客會唔會回購就係睇呢到.眼利嘅你更加應該會發現,其實CRM好似上面所講咁,唔單止係做到Retention,其實對漏斗最低嘅Referral同Revenue嚟講,都係非常有幫助架!
一位顧客幫襯某個企業其實好多時並非出於一時衝動,而係經過左好多嘅心路歷程,佢可以首先喺網上見到你嘅廣告,睇過網站嘅內容,甚至曾經攞過一啲優惠券,多番考慮後先至決定購買.作為企業,其實有好多方法可以追蹤住呢個過程,例如係鼓勵顧客訂閱你定期發佈嘅電子報章或者翻查優惠券的兌換紀錄等等.
如果你嘅顧客都必須經歷呢個旅程,咁其實CRM都適合你使用喎.以零售業為例,如果你想找尋新嘅客戶,CRM嘅數據可以話你知以咩渠道去接觸顧客係最有效,而對於一啲舊有嘅客戶,假設你希望佢哋會繼續幫襯你公司嘅話,就要根據已有嘅數據了解佢哋鍾意啲乜嘢,繼而俾返相對應嘅內容佢哋.
講到呢到,咁究竟應該點開始做CRM呢?
使用CRM要點樣開始?
CRM橫跨整個顧客旅程,由一開始曝光到顧客開始購買到回購都有唔少功夫.不過講到第一步,當然係首先要需要收集顧客嘅聯絡資料,例如係電話號碼同電郵啦!做法有兩種,第一種就係發放優惠嘅時候順便攞埋佢嘅聯絡資料,依家唔少網站首頁都會彈出視窗,同你講只要你留低電郵就會比個優惠碼你,其實佢哋嘅目的當然係等日後都可以再接觸到你啦,呢個都係一個雙贏嘅好方法.第二種就行會員系統,例如係印花卡(stamp card)咁呀,顧客留低聯絡資料,成為會員後可以收集印花,換取獎賞,咁樣可以有效地以獎賞作為誘因去吸引願意將自己個人資訊俾你.係成功獲取到佢哋嘅資料後,日後可以用嚟作推廣同聯絡用途.
希望透過以上簡單嘅介紹可以令你更深入咁樣了解咩係CRM同埋佢嘅重要性,好好利用CRM絕對係用戶增長嘅一個不二法門.


text:
18 OCTOBER 2014(SAT)
今次因為一個小意外,所以我煲左既滋潤又袪濕,最好就係啱濕疹嘅小小豬飲,依個就係雪梨薏米水啦!
係夏天時嘅時候,我間中都有用薏米同檸檬一齊煲,估唔到今次用雪梨嚟煲薏米個味又唔錯哦~
小小豬都好鐘意飮我上次煲嘅雪梨菊花茶(按此重溫),所以原本你打算煲多一次俾佢飲.
今次我仲信左藥材鋪嗰位大叔講,買左啲靚少少嘅胎菊嚟煲.點知當我浸洗菊花時,發現左好多細細粒嘅疑似虫虫嘅身體,係依個情況下當然唔好再繼續用依啲胎菊啦!
不過,我又已經答應左小小豬煲"甜甜"佢飲,所以就即刻上網睇吓可以改煲啲咩.終於俾我搵到依個雪梨薏米水嘅食譜,見都話係滋潤又袪濕,加上屋企又有薏米,所以就試吓煲嚟飲啦~
四個雪梨洗淨後切粒去芯~
薏米約小半碗及蜜棗三粒,洗淨後浸約半小時~
煲內放入約3L凍水及加入雪梨~
滾水後放入薏米及蜜棗~
煲滾後轉用小火再煲多三十分鐘~
最後因應個人口味,如有需要可以加入少少冰糖調味.不過我就覺得其實唔依合份量個味都已經夠甜,加上我又係俾小小豬飲,所以我自己就冇加冰糖呀!
煲好後再焗多二十至三十分鐘~
待涼後就可以過濾入樽,就可以飲用啦~
今次係唔覺意情況下學識左煲左依個雪梨薏米水,估唔到都有驚喜,咁之後可以多煲啲,等兩位老闆可以有多啲唔同選擇呀!


text:
小編成日飛日本,有人問過小編:「成日去日本唔悶㗎咩?」當然唔悶啦!日本多野玩之餘,仲有幾樣係香港好難遇到嘅事.今次,就等我同大家講下日本有咩事咁吸引我啦!
# 食煙文化
(google圖片)
「食煙文化」講緊嘅係煙民嘅自律,點樣係唔影響到其他人嘅情況下食煙.小編對煙味特別敏感,亦同好多非煙民一樣好憎人食煙.係香港,煙民永遠「自由」行先,妄顧其他人嘅健康,係車站附近,又或者係交通燈附近食煙.甚至會有俗稱「火車頭」嘅煙民邊行邊食,香港人多路窄,一唔好彩行係個「火車頭」後面,真係神仙都難救.係日本,煙民係會為非煙民著想,企埋一邊食,甚至會用煙味無咁濃烈嘅電子煙,以減低對其他人造成嘅影響.奈良縣仲立法禁止食完煙後45分鐘內搭????,以免大家食三手煙.「食煙文化」係要靠煙民自律,每次去日本,小編都會講句:「如果香港啲煙民學到日本嘅一半就好啦!」
# 寧靜嘅車箱
(google圖片)
小編最鍾意搭車嗰陣聽歌訓教.係香港,想係車入面靜靜地聽歌訓教,係一件非常非常之難嘅事嚟,啲人唔係大聲講野就係大聲傾電話,仲有啲人開住大聲公播歌播片同打機.每次係香港搭車,小編都會比啲噪音嘈醒.係日本,雖然大家都會傾計同講電話,但就會細細聲講,盡量唔好嘈到人.小編我作為一個鍾意「靜」嘅人,日本嘅車箱自然係小編鍾意去日本嘅一個主因.
# 準時嘅班次
(google圖片)
眾所周知,日本嘅班次係非常準時,話30分開就真係30分開,唔會遲亦都唔會早.想知班車幾時到,只要上網搵「時刻表」就可以.對比香港,你永遠唔知㗎車真正到嘅時間.每次等巴士,明明寫住15至20分鐘一班,都可以等成30分鐘都未有車到.地鐵班次密都還好,但搭巴士,小巴,要預啱時間真係好難.係日本,無論鐵路定巴士都非常準時,要預時間都特別輕鬆簡單.
# 耐性
(google圖片)
香港精神就係「快」!香港人做乜都好心急,就連買野,用ATM等等,都要9秒9完成.係香港,買完野之後想擺返好啲戰利品都會招人現眼,小編每次都覺得咁做有一股莫名嘅罪惡感.日本人就相對有耐性,會等你擺返好啲錢,再將包好嘅貨品交到你嘅手中,而且後面嘅客人係唔會有半句怨言,耐心咁等候.小編都知香港嘅生活節奏緊迫,但買野都咁大壓力嘅時候,日本人嘅耐性自然非常加分.
# 煙灰缸同垃圾桶分開
(google圖片)
雖然日本嘅街上面無乜垃圾桶,但街上遠比行兩步都係垃圾桶嘅香港乾淨.點解?除咗當地人嘅公德心之外,煙灰缸同垃圾桶分開都係一個重要元素.香港嘅垃圾桶對上就係煙灰缸,一大陣煙味令人唔敢行埋去揼垃圾,只會離遠咁揼.「劉江華」(垃圾桶)個口仲越嚟越細,要揼中就更加難上加難.係日本,佢哋嘅垃圾桶同煙灰缸分開,再加埋日本人嘅公德心,令成個日本都特別乾淨.
# 包裝
(google圖片)
雖然日本人好講究環保,但買野都會主動比膠袋.成日都話日本人好細心,係「包裝」方面就可以睇到.熱食,凍食同粉狀,液體嘅非食品(例如:洗頭水,洗衣粉等)會分開唔同嘅膠袋.有次係福岡嘅7仔買M巾,店員幫我用紙袋包好,等我無咁尷尬.對比香港,就算未有膠袋徵費都好,店員都會將所有野盡量塞哂係同一個袋到.可能你會覺得日本人咁做好浪費,但總比食物被化合物污染好.再且,啲膠袋可以用嚟裝垃圾.諗深一層,細心得嚟又唔浪費.
當然,日本仲有好多地方吸引我,好似啲食物特別好食,啲人又有禮貌等等.但以上所講嘅事,問心要係香港依個彈丸之地發生真係難上加難,特別係一啲講求人為道德嘅事,就更加難係香港發生.如果每個人都可以好似日本人咁,凡事多為人著想,你話依個世界會變得幾美好呢?


text:
「韓國」
點解人類不斷犯同樣嘅錯呢?唔通人類已經唔記得十幾年前「沙士」有幾犀利?今次嘅新「沙士」係韓國有爆發嘅跡象,已到嚟刻仲未完全受到控制.係韓國人嘅衛生意識低定佢哋自私所致?因為一兩個人隱瞞病情,導致新「沙士」有機會係其他國家散播開去,真係有啲唔負責任.有啲仲要唔肯去隔離,其實係為佢好啫,但係好似殺咗佢咁.真係中咗嘅話都咪話唔大鑊!
「起源」
中東呼吸症候群(MERS)最早出現係中東,二零一二年九月係一個去過沙烏地阿拉伯嘅病患身上發現,但係最後卻導致腎衰竭.到嚟刻為止已確診超過四百宗而死亡人數超過一百三十人!從確診病例嘅一項評估指出,患者最常見嘅症狀係發燒,其餘係咳嗽,呼吸困難同肌肉酸痛,但係有時亦會出現腹瀉,嘔吐,腹痛.同時大部分患者都需要呼吸機幫助呼吸.
「危險」
好多香港人都好鍾意去韓國,而因為新「沙士」嘅出現,大家真係要小心啲.因為呢隻新嘅病毒嘅死亡率係高達百分之三十四,而零三年嘅沙士只係百分之八至十,換言之「新沙士」嘅死亡率係沙士嘅三四倍.另外,其他地方嘅「新沙士」由第一代傳播到第二代嘅時候已經受控制,但係南韓就有百分之二十五嘅患者屬於第三代嘅傳播,則係話「新沙士」嘅人傳人效率係比較以往高.


text:
夏天臨近,相信大家已經不經不覺換咗季,又或者已經出動選購今夏新裝.有冇發現,屋企個 衣櫃 似乎唔多夠位?係時候趁開季之際,實踐一下「斷捨離」嘅原則,清一清個衣櫃.其實只要你認真啲睇睇,你個衣櫃之中有好多衣物都係應該放棄嘅,不論你係男士女生,都要留意以下呢個清單!
1)「那些年」的衣物
好多人嘅衣櫃裏面,仲會Keep住好多好舊好舊嘅衫,例如少年時期成日着一件好Rock嘅褸,或者少女時第一次去Ball着嘅嗰條裙……呢啲衣物雖然係大家青春回憶嘅見證,問題係:你仲會着嗎?唔會!清理衣櫃第一件事,就係丟棄呢批超舊嘅衫.記住,你家居嘅儲存空間有限,但腦海嘅記憶空間無限,要留住回憶只需影番張相,留在心中.
2)當瞓覺衫的衣物
好多人都習慣咗,着一啲舊Tee恤或背心瞓覺,而唔會正正經經買套睡衣.咁做其實冇乜問題,只要自己瞓得舒服就可以.但係,好多人着開呢種「瞓覺衫」會有個惰性,就係啲衫着到又穿又爛都繼續着,心諗「只係瞓覺衫啫」.建議大家,真係爛咗嘅「瞓覺衫」就應該及早丟棄,唔好愈積愈多.當然最好都係着番睡衣啦.
3)有少少損壞的衣物
大家衣櫃中一定有一啲已經有缺憾嘅衫,可能係洗爛咗少少,甩咗粒鈕,沾咗少少漬洗唔甩……之類,成日都諗住會處理,睇下幾時攞去搵人修補,處理,但就一直冇時間去做.老老實實,你真係會的起心肝嗎?一直唔處理,呢批衫只會被埋在一角,因為你根本不會想再着.咁不如爽爽快快決定放棄,為衣櫃騰出空間吧!
4)幾年冇着過的衣物
得閒審視一下你衣櫃中嘅每一件衫,諗一諗:呢件衫我有幾耐冇着過?如果上季有着過,就可以留;如果有兩季或以上都冇着過,咁其實好大機會你以後都唔會再着.咁點解仲要留住呢?
5)尺碼不合的衣物
衣不稱身絕不是好事.好多時大家買衫都會先試身,但而家網購流行,有時收到啲衫先發覺唔太啱身,往往會亦費時退換,就將之放埋一角.如果件衫Size買細咗,你會着嘅機會係近乎零.如果件衫太大,夾硬着又會太鬆唔好睇.與其白佔衣櫃空間,不如早啲處理咗佢.
6)同款同色的衣物
有啲人有呢個習慣,睇啱一款衫,就鍾意同款買幾件,通常係買唔同色.另外一個類似行為,就係某一輪自己鍾意着某一類衫(例如淨色Tee),就會不斷搜購,買到一櫃都係.若干時日之後,你會發現喺嗰一批衫之中,你往往只會經常着其中兩三件,絕對唔會件件都鍾意着;換言之,少着嗰啲真係唔應該買.既然都少着,倒不如放棄吧,留番你最經常着嗰幾件就乜都夠啦!
7)買回來從未着過的衣物
有冇發現,衣櫃中有啲衫買番來從未着過,甚至連牌仔都未剪,100%新淨,一直就掛咗喺度唔知做乜?與其讓佢繼續喺衣櫃內虛度餘生,不如考慮將佢放上拍賣網或FB Marketplace賣咗佢套現好過啦!
8)不再喜愛的衣物
人嘅喜好同口味會變,有啲衫即使曾經係你至愛,或許總有一日你會不再寵幸,唔想再着.毋須問原因,更不必內疚,應該早日將呢啲衫清走,舊嘅唔去新嘅唔來!
以上建議你盡快「放棄」嘅各類衣物,當然「放棄」亦有好多不同處理方式,例如轉贈親友,攞去二手Group賣,捐贈俾相關機構等等,唔一定下下要將之變成垃圾.
為咗騰出家居空間,保持衣櫃整潔,每次換季前,就應該咁樣為衣櫃優化一次.如果有啲衣物真係有需要保留,但又唔想佢哋霸佔衣櫃,咁Boxful嘅「標準儲物箱」同「掛衣箱」服務就一定可以幫到你!
——
緊貼Boxful Blog同Facebook Page,獲取更多家居生活貼士!


text: 龙岩锅炉配件,龙岩锅炉炉排,龙岩锅炉风帽,龙岩锅炉配件厂家-银海机械配件有限公司 龙岩锅炉配件,龙岩锅炉炉排,龙岩锅炉风帽,龙岩锅炉配件厂家-银海机械配件有限公司 龙岩锅炉配件,龙岩锅炉炉排,龙岩锅炉风帽,龙岩锅炉配件厂家-银海机械配件有限公司 龙岩锅炉配件,龙岩锅炉炉排,龙岩锅炉风帽,龙岩锅炉配件厂家-银海机械配件有限公司 龙岩锅炉配件,龙岩锅炉炉排,龙岩锅炉风帽,龙岩锅炉配件厂家-银海机械配件有限公司 龙岩锅炉配件,龙岩锅炉炉排,龙岩锅炉风帽,龙岩锅炉配件厂家-银海机械配件有限公司 龙岩锅炉配件,龙岩锅炉炉排,龙岩锅炉风帽,龙岩锅炉配件厂家-银海机械配件有限公司 龙岩锅炉配件,龙岩锅炉炉排,龙岩锅炉风帽,龙岩锅炉配件厂家-银海机械配件有限公司 龙岩锅炉配件,龙岩锅炉炉排,龙岩锅炉风帽,龙岩锅炉配件厂家-银海机械配件有限公司 龙岩锅炉配件,龙岩锅炉炉排,龙岩锅炉风帽,龙岩锅炉配件厂家-银海机械配件有限公司 龙岩锅炉配件,龙岩锅炉炉排,龙岩锅炉风帽,龙岩锅炉配件厂家-银海机械配件有限公司 龙岩锅炉配件,龙岩锅炉炉排,龙岩锅炉风帽,龙岩锅炉配件厂家-银海机械配件有限公司 龙岩锅炉配件,龙岩锅炉炉排,龙岩锅炉风帽,龙岩锅炉配件厂家-银海机械配件有限公司 龙岩锅炉配件,龙岩锅炉炉排,龙岩锅炉风帽,龙岩锅炉配件厂家-银海机械配件有限公司 龙岩锅炉配件,龙岩锅炉炉排,龙岩锅炉风帽,龙岩锅炉配件厂家-银海机械配件有限公司


text:
嚟緊十一月頭小小豬就會進行佢嘅第一次考試,話晒都係佢人生第一次考試(佢幼稚園時係完全冇考試依回事),話唔緊張都真係呃你.咁我一向都唔係怪獸家長,平日都冇迫小小豬太過密集式溫習,好多時都係靠佢自己平日課堂嘅吸收,同埋係做功課時教佢啲唔太明嘅題目.
不過作為MaMi嘅我,唔多唔少都想個仔考出嚟成績唔好太差,所以都係時候抽多少少時間同佢溫下書(真係抽少少就算,因為唔想抹殺佢玩樂時間,始終返左一整日學都會好攰,放學後都要休息下嘛).除此之外,我都周圍打聽下煲啲咩湯水係可以補腦益智,就係咁我就聽朋友仔介紹,煲左依個健腦又明目嘅南棗核桃杞子茶俾小小豬飲下啦!
其實我都唔止一次聽過話核桃對個腦仔發展係好,因為核桃嘅外形類似我地腦部形狀,可以「以形補形」咁話.當然「以形補形」解說就好冇乜根據,不過我上網睇過啲資料,核桃含有較多蛋白質及人體營養必需嘅不飽和脂肪酸,依啲成分皆為大腦組織細胞代謝重要物質,可以能滋養腦細胞,增強腦功能.另外核桃仁含有大量維生素E,經常食用有助潤肌膚,可以令皮膚滋潤光滑,富於彈性.
將可以養脾,補血及補五臟嘅南棗,再加上明目嘅杞子一齊煲,仲唔係啱晒要用腦力嘅大小朋友.
材料都係好簡單,大部分都係藥材店可以買到.當然好果想買靚少少核桃,就可以係大間啲嘅乾果店買到,不過就一定要買原味,唔好買醃製過嗰啲呀!
材料就是南棗10枚,核桃2兩(約75g),杞子1湯匙(約18g)及冰糖適量~


text:
《自己,就係選擇》
早前兩篇講「自己」引起咗好大迴響,所以我覺得我要講多少少背景.
相信自己選擇,應該係一條好簡單嘅規矩,本身唔使諗太多.你愛一樣嘢,知道後果,鍾意做嘅,就可以做.
如果太過執著自己係乜,好似會限制咗選擇,噉就好似唔俾人揀自己所愛,係獨裁法西斯,唔值得鼓勵.
不過要推廣本土派理論,首先要大家識得愛先.敢愛敢恨係啲好深嘅嘢,而大部份香港人似乎係失去咗呢個能力.所以反思「自己」應該係搵出「愛」呢個感覺嘅方法.
如果太多離地標籤喺身,一個人係好難有愛.你見到好多歸英派好似乜柒都做唔到,乜解呢. 就係你揀樣同自己咁抽離嘅身份認同,再因為英國國籍去迫自己用英文,接受英國文化,根本就唔夠能量,你自己都愛唔落,仲點樣瞓身推廣?
搵出自己所愛,唔係簡單嘅嘢,好多人扑好多次都扑唔中.所以我要俾少少基礎原則俾大家.你當係等大家有一個好啲嘅起步點.
噉有人問,如果你喺一個自我認同受到質疑嘅地方,仲點樣靠成長環境去構築身份認同.好簡單啫,愛就係選擇.冇人叫你將你成長過程嘅一切經歷都去愛一餐.所以你放膽去愛你認同嘅部份就得.
你嘅選擇我阻止唔到,不過愛一啲你唔認識嘅,冇經歷嘅嘢,會因為唔夠愛而衰,失敗率極高.未搵到愛,就由自己接觸到嘅嘢入手啦.
呢套自己論係愛嚟幫一啲搵唔到真愛嘅人去起步,同本土派理論應該可以並存㗎.


text:
無論你係音樂上嘅新手,想學結他去認識異性同你一樣喜歡音樂嘅朋友,返工返學之餘想培養新興趣,抑或你已經學左結他一段時間,覺得無乜進步嘅朋友,小編係呢篇文嘅上下集入面歸立左一啲自己同學生係學結他過程中,會面對嘅阻礙,同埋一啲過關嘅小貼士同心得,由淺入深,希望幫到大家.
手指好痛,彈唔到落去!|結他學齡:1個月
誠實地講,呢個過程係每位吉他學習者嘅必經階段.尤其練習slide技巧,隻手指尾好似會俾條線切開咁!但請相信我,持續練習大概三個月至半年,手指頭就會自然起繭,再彈奏歌曲就會舒服非常多!第二,你手上嘅結他會唔會弦距過高? 弦距過高時,你需要使用更大嘅力量去按線.如果唔確定你結他嘅狀況,請搵專業人士檢查同setup你嘅結他.
我轉Chord好慢,我係唔係無天份?!|結他學齡:3個月
多數初學者尤其係自學者係轉Chord嘅時候會逐隻手指按係指板上面,咁樣會非常慢,而且仲會影響你既節奏.如果你係youtube上面,用0.5倍速,播放結他手轉chord時嘅動作,你會發現轉chord應該係所有手指同時提起,同時按下.我地創辦人阿峰稱這技巧為「倒模理論」,意思係將chord嘅形狀,練成一個個「模」(肌肉記憶)咁印落去.峰弦峰語係頭兩個月嘅入門班,已經有根據呢個原理而制定的課程同練習,等學生可以打好基本功.
Barred chord 點㩒都唔實,隻手好攰啊!|結他學齡:半年
Barred chord係其中一個初學者最大嘅障礙!但亦有啲方法可以令你更容易,按好Barred chord.但首先,結他係咪弦距適中? 弦距過高,就要用更大力先可以將Barred chord按好.如果係結他問題,就要快啲搵專業人士檢查,調整.以下係幾個按好Barred chord嘅技巧:
- 如果你練習後發現凹痕係在食指正面,就要改正手指角度,要用食指側邊bar.
- 因為Barred chord時嘅第一,二線比較難按好,所以你可以稍微移動食指,利用食指第二個關節嘅指側,按實第一,二線.
- 按Barred chord時,姆指只係輔助,用力嘅地方其實係靠左手踭靠近身體,然後向後收.同時,配合右手夾住吉他身.
- 同Open chord唔同,Barred chord係唔同嘅格數會有些微分別.而且,五線或六線Bass嘅Barred chord係獨立嘅.所以練習時,你幾乎要當不同位置嘅Barred chord係一個新嘅和弦,唔同嘅「模」練習.
練極都彈得唔好聽|結他學齡:半年
有啲初學者,可能已經學左一段時間,彈過了一定數量嘅譜,但係彈得再多,總係覺得自己彈得唔夠好聽.如果只係能夠依譜彈奏,其實並不足夠.要讓你嘅結他彈出好聽既音樂,其實有幾個細節要留意.
- 節奏感,留意一下你彈嘅歌係4/4,6/8或其他拍子.當你彈奏(無論係掃chord或係fingerstyle)時,要強調重拍嘅地方例如第1,3拍,放輕2,4拍,而且要跟隨不同嘅段落嘅起伏,製造動力及節奏感.
- 尤其係彈奏fingerstyle時候,留意你左右手有無過早或過晚,接觸或離開弦線,令你嘅旋律斷斷續續.
- 好多學生彈錯時,會突然停低,再重彈.彈奏時,請專注於你想表達嘅音色,旋律,下一個和弦等.如果彈錯,唔好怕,跟住節拍,繼續彈,保持歌曲的連貫性,流暢嘅表達.
- 記得呢句說話:好嘅音樂唔係有幾難彈,而係對於細節嘅完成度有幾高!
以上係四個係初學者好快就會面對既難關,同少少心得.下一篇會講下一啲中階學生會面對既困難.


text:
無病呻吟7毫克/每支 鳩流流0.5毫克/每支
關於譚仔/三哥,comfort food
唔知呢期咩事,去到飯鐘又冇plan食乜,梗有譚仔/三哥喺左近.黐撚線,其實香港人係咪真係咁鍾意食譚仔/三哥(下稱譚三)啫?點解,點解可以開到仲多過7仔?唉算呢個唔係重點,我知道作為大眾comfort food嘅譚三係需要被尊重,但聽完W其中一句駁五刀嘅嘢「譚三只係變種車仔麵」再加埋我個人經歷,sor於我而言譚三真係唔係「在心靈上具有某種程度療癒作用的食物」⋯⋯
應該冇喺度提過,我獨自食譚三就會屙.呢個curse應該都跟咗我座底五年,嗰時我獨自飛返香港,連喺邊度返都唔記得,剩係記得落機後返屋企前做嘅第一件事係食譚仔,第二件事係屙到仆街.諗返都覺得誇張,大家要知道,間譚仔離我屋企不過幾分鐘路程,而屙到仆街係我落機後返屋企前做嘅第二件事.我唔信邪,其後都有試過自己食譚三,可惜無一幸免次次都屙到仆街.久而久之,久到我身邊九成九朋友都知,我食譚三嘅機會收窄到得返朋友口痕.
我諗都冇諗過呢個curse會有破嘅一日,仲要not in a good way. 我ex好鍾意食譚三,鍾意到講得出「吓譚三好食喎,我可以一日三餐都食譚三(留意返同樣句子亦適用於波仔叮叮飯上,cls)」.喺呢年我哋住過唔少地方,喺唔同地方嘅譚三留低唔少腳毛,最後定居於大埔.大埔太和一共有四間譚三,我諗我哋除咗食過3/4嘅譚三,應該都食咗區內3/4嘅粥舖.冇錯,個curse變咗我同佢一齊食都會屙,而且係兩個一齊屙.可惜屙嘔無阻佢對譚三嘅鍾愛,肚照屙,譚三照屌,最多同粥梅花間竹咁食,屌那星.去到幾時先開始停呢?可能係去到我同佢拗撬越嚟越多,多到我開始唔點同佢出街食飯(aka譚三),亦冇再點開口問過洗唔洗幫手外賣啲粥俾佢嗰陣掛.Btw, 廣記&發記>>>>>>>>>>>>>>陳漢記,不服來辯.
今日同媽咪行街,婆你阿麼邊諗到連海港城都有譚仔,我好條件反射地同佢講「喂唔好呀我唔食譚」,feel到佢有啲愕然,但我又唔係咁想同佢講關我ex事.去到飯鐘我拖咗佢食麥文,佢又係有啲愕然,話估唔到我想食呢啲.可能太耐冇同佢喺街食過飯,或者話太耐冇目的咁諗到乜食乜,佢開始唔記得查實我好鍾意食中式嘢,而呢堆正正係我嘅comfort food, 佐敦個area直頭係我嘅comfort zone. 我之前喺附近補習,早餐jap澳牛火腿通炒蛋熱奶茶,tea jap澳門麻辣腩熱杏霜,宵夜jap麥文豬手撈粗淨雲吞,有時行遠啲食佳佳.朋友chur hkiff bc/文化中心/圓方來回跑,jap嘅同樣係呢啲.埋單一睇,同食譚三差唔到幾多,但好食好撚多.
可能同「梗有譚三喺左近」有關啦,加上連鎖經營確保出品穩定(喺我角度係穩屙🙏),我明,我真係明,譚三做到大眾comfort food確實有佢嘅理由.但大家口痕而附近又有間望落幾jeng嘅粥麵店,可摸耳食少餐譚,試試佢呢?好食嘅,之後又可摸耳食吓譚又食吓佢呢?學我老友話齋,咩都要梅花間竹呀嘛.譚三你食少餐,佢唔會撐唔住;粥麵舖少條友食,分分鐘下個月就摺㗎啦.周不時見人屌香港人捨得食舊幾水拉麵唔捨得食舊幾水腩河,一啲都唔識尊重傳統心機嘢云云,雖則條脷同銀包都係佢哋嘅,我都係靜靜雞擺低個like. 物離鄉貴我理解,但點解物留鄉會賤?乜呢啲,真係登不上大雅之堂咩?無端諗起「鹹魚白菜也好好味」呢句,我想講,其實馬友鹹鮮,本地白菜,真係好好味.
Like my work??
Don't forget to support or like, so I know you are with me..


text:
Q: 1. dse係咪比alevel同會考易好多? 雖然dse要做sba好煩但alevel同會考嘅syllabus就深啲而且壓力大啲 你點睇依家啲學生?
2. 點睇今日立法會單嘢? 你覺得2047年香港會變成點? 還有希望嗎?
3. 點睇依家嘅補習風氣? cls啲暑期課程下個禮拜就要報名 而且要排後樓梯報名 排到你冇名額咁就898以後唔會有得入返嚟 你覺得點解會咁?
・
A: 哇你咁多問題嘅
下次分開幾次問等我答仔細啲嘛嘻
・
(DSE,AL)
DSE 係比AL 易但比CE 難
依點你做吓PP 就感受得到
・
以最後一問為例
CE 問得好單向淺白
甚至有「用處局限」依類考內容多於技巧嘅提問語
・
AL 複雜得多
唔單止多資料而且佔分重
最後一條每個資料都要用齊
當佢係微型版Essay 亦不為過
・
但今時今日(2019DSE)已經唔使做SBA
問Chester 就有好有壞啦
好處係多咗時間操練
一試定成績公平啲
壞處係少咗個機會學嘢
話說當年做本地文化傳承對舞火龍有深入研究
諗返比大學寫文仲認真
・
學生好難一概而論
有窩心有傷心
我又唔得00 後特別差
同樣係中學階段
唔少學生比我表現成熟
・
但比得錢嚟補習
除非你十萬九千七未開頭
不然咩學生你都要教
聽咪講多兩句食個飯
唔聽就做好本份收工
・
換個角度睇
所謂人際關係亦不過如是
・
(立法會)
條問題太耐唔知你講緊邊單
我諗逃反條例或者涂謹申
・
2047 變成點好難答你
單純分享我嘅想像無咩意思
不如問你想2047 年係點??
・
依排我都同啲細路講
你想2020DSE 咩成績
你想自己讀完大學係個點樣嘅人
唔該同我諗清諗楚
再朝住答案努力
・
生於斯長於斯
就算去旅行覺得西方生活好正
始終會掛住燒賣魚肉
大家努力吧~
・
(補習風氣)
經濟啲咁諗反映供求現象
有幾點值得反思
(1) 係咩令到啲學生返咗成日學仲要補習
(2) 返學目的係咩?教育定教書有乜分別?
(3) 日校老師有咩問題?補習老師有乜優勢?
(4) (由政府提供)免費教育與(私人市場)收費教育差別係咩?
(5) 有限額都算有良心,起碼額滿即止保持質素
・
我懶唔想再寫
Chester 入大學前諗過做老師
經思量後先決定私補依行
何謂教育,點先算係個好老師,要點樣安排課堂
其實無標準答案
正如一百個人有一百種生活方式
・
希望入得嚟上堂都認同我嘅想法啦
Wakakakaaaaa


text:
連續幾個星期落雨濕濕,今日下晝終於停兩有少少太陽,即刻落去大坑東遊樂場打個轉先!
相信一家大細常常希望同小朋友來個草地短線遊!但係一諗起草地就只係想到迪欣湖,佐敦谷等等,最後覺得太遠就放棄咗!其實你又知唔知喺巿區都有好多綠色好去處!
今日我哋嚟到大坑東遊樂場,其實離太子港鐵站只係10分鐘路程!裡面有大草地,小食亭,洗手間及兒童遊樂設施好齊全好方便!
我哋由屋企慢慢行穿過警察遊樂會去到界限街入口!
球場旁邊公園有兩行大樹好遮蔭!!
我哋由3號足球場入去大草地!
成個大坑東遊樂場由三個足球場,跑步徑(不同大小)同一個欖球場組成
足球場旁邊有幾個鐵籠放咗喺度,原來只要自己帶個鎖嚟就可以將自己包包放入去鐵籠度!
哥哥拎出自己既搖控車出嚟玩!不過始終個地下都濕濕地,唔係行得太順利!
玩咗一陣我哋過去小食亭度抖一抖!順便俾哥哥有個平地去玩搖控車
呢間小食亭都非常齊全咩都有,同埋價錢都唔貴!老闆係伯伯婆婆夫妻檔睇舖,好親切好友.善!
西瓜波番皂泡一定唔少得啦!呢款咁懷舊既士多仔真係買少見少
小食亭對出都有幾張枱櫈放喺度,自己製造一個高檔High Tea環境,聽吓雀仔唱歌,吹吓涼風!食番隻雞脾嘆番罐可樂,真係人生樂事!
High 完 Tea太陽出嚟,我哋就再落草地玩!
成個球場都冇人,任踢入射唔嬲!YEAH
其實呢個球場地方好大,就算球場範圍外都有好多草地,所以其實一家大細都可以落到嚟舖張墊喺草地上野食!
不過有點可惜,呢度唔俾踩Roller,單車,玩搖控飛機(搖控車冇問題),同埋唔準帶狗仔嚟!
場內兩側都有好多小木櫈同靚靚樹木!人又唔多,去又方便,真係一個幾唔錯既野餐地方
始終地勢唔高,所以都唔俾放風箏!何況風都唔會夠大啦
近界限街同大坑東道交界有一座建築物,整座都被藤樹包圍住,感覺好似去咗天空之城咁!
行出馬路睇吓佢正面,原來係個蓄洪池!
踢完波放吓飛機,喺大坑東遊樂場就燒咗2個鐘時間又俾佢放到電喇
Photo by CANON 5D Mark III,Len | EF 24-70mm f2.8L USM
呀劍評分: 9分
呀劍評語: 其實好多大草地就在你附近,只係大家冇留意未發覺啫!
大坑東遊樂場 簡介
1條480米長的緩跑徑,1足球場,1欖球場,小食亭,洗手間及更衣室
地址
九龍深水埗界限街 63 號
交通
太子 地鐵站從 A 出口離開
→經 運動場道 (途經 "嘉康中心"),轉左至 通菜街
→ 經 通菜街 ( 途經 Shell 油站 ),於 界限街 行人輔助線 過馬路後 轉右
→ 沿 界限街 至 大坑東遊樂場 南面入口
石硤尾 地鐵站從 B1 出口離開
→沿 窩仔街 (途經 "萬寧" 石硤尾分店),轉右至 棠蔭街
→沿 棠蔭街 直行 (途經 "聖道中學"),於轉處 到達 大坑東遊樂場 北面入口
開放時間
每日上午7時至下午6時
電話
2777 8946
(以上資料更新至文章當日)


text:
其實,她還有在看日記嗎?
突然有些話想跟她說
想給她寫封信...
恩,上星期同你喺Times傾完到今日,已經一星期啦,你呢個星期其實過成點呢?雖然每日同你同一屋簷下,但只係好隱約咁感受到你既心情,仲要唔知有冇錯,令我個心好似有個窿咁,有D空洞,硬係爭咁D野.
其實今個星期好似冇乜特別事發生,係好事定壞事?好既可能係我地已經唔會再點嘈交,但係壞既會唔會就係我地已經冇乜交流,所以冇野好講,冇野好嘈?我每日都有喺日記分享我既心情,又其實你有冇任何野想回應 ?想同我講?
你所講既每一個缺點,呢段時間,兩個半月黎,我都好認真去做好,係咪我仲係做得好差?到今日,我地唔再同床已經兩個月啦,呢段日子好難過.你仲要話我知未來唔會同我一齊生活,要分居,我究竟要點樣規劃我既將來?呢十幾年你已經佔據左我,我既生活,我既工作,我做既一切,雖然做得唔好,但都係因為我想你幸福.我好想你知道,你一直係我既No.1,直到而家都依然係,所以我仲好努力想捉緊你,我依然會對誤解你既人,為你講好說話.
即使全世界都同我講你已經好堅決,即使我自己都知道我冇乜機會令你回頭,即使你親口同我講過無數次走唔到落去,但係你仍然係我既最愛,我仍然跟緊你既腳步,喺你身邊走落去.我唔單止想同你走過已經過去又唔算好開心既十二年,我更加想繼續將比以前更開心更幸福既未來幾十年奉獻比你.或者係我令你唔再相信男人,但係有冇可能亦都由我呢個男人,令你再次相信我呢?你可以再嘗試接納我個真心嗎?你可以再嘗試將你個心,一步一步咁交比我照顧嗎?


text:
「大學」
點解要去教書,無他嘅,因為覺得凡事都要從教育開始.以前就話香港好少人做數據分析,而且無乜嘢地方有培訓課程.所以當香港某間大學邀請我去教書嘅時候我二話不說咁答應咗!不知不覺已經踏入第五年,而當然希望可以提高下一代對數據分析嘅興趣.最希望嘅就當然係我啲學生可以將我所教嘅嘢,用係每一日嘅工作入面,讓更多人了解數據嘅重要性!
「教書」
其實我唔係唔係已經轉咗行呢?好似而家教書先係正職咁樣.老實講教書係為咗希望更多人了解數據分析,而今次真係多謝前輩推薦我比呢個朋友同機構.今次同以往唔同嘅地方在於大部份嘅人都應該係已經出咗嚟做嘢,而且想加深數碼營銷嘅知識.與此同時,大部份嘅講師都係大有來頭,真係感激有咁嘅機會去分享更多數據分析嘅知識.當然自己亦有好多進步嘅空間啦,希望各位多多指教!
「培訓」
除咗係大學同一啲機構做客席講師之外,當然今年自己公司都有另一個重大嘅方向就係培訓!雖然坊間有好多唔同嘅地方都或者會講數據分析,但係一個有系統性嘅培訓好似就仲未有.好多時客戶或者身邊嘅朋友都會問我點樣入行,同係邊度有得讀關於數據分析嘅課程.講真香港都淨係見過一兩個地方講啲好皮毛嘅課程,所以希望公司今年可以提供更多同數據有關嘅課程俾大家!


text:
#寫出你遊歷 #hutchgo資助旅費1000蚊
如果想去金門既話
方法1: 廈門坐船30分鐘左右
方法2:台灣各縣市機場搭45分鐘飛機
去左台灣咁多次都係第一次去金門
想象既金門應該係一個好遠無咩野玩既一個島
點知今次去左金門之後完全令我眼界大開
莒光樓
係以前既軍事用地行上去之後可以見到成個金門既景
其實金門好多地方都係以前打仗既時候所留低既歷史
仲有好多軍事用地,坦克可以用
之後去左呢個叫 古寧頭
係一個城門上面有一個石製士兵守候大家既概念
其實金門唔係話好大
如果唔租電單車 or 唔租車既話
仲可以坐巴士 or 踏單車
今次住既民宿可以借單車都去左好多地方
呢個地方只有水退既時候可以過去對面岸
平時係格住一大個海
大概每日下午4-5點就可以過對面
建功嶼
第二日坐左10分鐘船去小金門
呢到好多景點都會撞到好大批遊客
九宮坑道
導遊話
早上時候水漲所以軍隊都會停入黎避下
下就既時候水退就會無晒水
地雷展示區
係我去咁多個地方覺得最好玩既地方
不過無乜人係一個地下既展館
可以睇到好多以前留低既地雷,子彈
最後尾仲有一個地雷體驗區
可以體驗一下以前金門既人到底點樣生活
長期處於戰地既人係咩心情
總括而言
去左金門令我更加認識呢個地方
呢個地方主要睇既,聽既都係好多由清朝到現在既故事
喜歡戰地歷史既朋友更加值得一去


text:
2015年3月26日 星期四
Dessert Gallery - 元朗到訪,甜之畫廊!
PND呢排成日走入元朗玩,經過呢間店面細細,磚牆木枱型格得嚟似CAFE嘅甜品店!甜品用足100%心機整,雪糕選用Movenpick,最正係呢度仲可以用 soda個app打卡儲分,隨時多球Free雪糕食添!打開餐牌,除咗三頁甜品好似甜品,奶凍,新地,仲有小食,咖啡,窩夫食架!
「Wonderland」($48)由斜塔杯裝住上層嘅紅桑子忌廉,下面嘅Movenpick yogurt雪糕,焗杏仁脆片,雜莓同crumble合體而成,雪糕酸酸甜甜似Sorbet,仲有好多士多啤梨,夠Fresh,平衡哂成個甜品杯嘅甜度!
杏仁脆脆仲有海鹽調味,口感同味道都好豐富!
「柚子拿破崙」嘅酥皮焗得夠熱夠鬆脆,用刀切落去索索聲,吉士仲係用靚柚子汁調製成,食落夠fresh無膩感!☺
連donald仔都想食嘅「朱古力‧榛子」,外層係70%牛奶朱古力mousse,裡面係榛子mousse方塊,好似喺Gallery睇緊畫咁,碟上仲周地鋪滿crumble碎,脆朱古力,自家莓醬同焦糖脆脆,少少甜少少咸卜卜脆,食得又影得,好開心!
Dessert Gallery
逢星期一休息
人均消費:$40-60
@元朗鳳攸北街5-7號順風大廈地下31號舖
訂閱: 張貼留言 (Atom)


text:
「告票」
好多人會問點解告票係香港被稱爲牛肉乾呢?其實係有原因嘅,因為係八十年代之前,一張交通違例嘅罰款告票係一式三份嘅.因為執法人員要好似罰抄咁抄三次,因此會增加抄錯牌嘅機會.所以告票入面會有一層類似過底紙嘅黑色物體.當執法人員抄完牌之後,張告票就會連埋張過底紙一齊夾係擋風玻璃嘅水撥上面.當時印刷技術比較求其,所以遠睇嘅時候就好似一塊牛肉乾咁,所以就因此得名!
「違泊」
此牛肉乾非那牛肉乾,當然就係講緊違例泊車嘅告票.點解香港咁多人會選擇違例泊車?其實問題係因為香港泊車嘅地方出現嚴重短缺,與此同時某啲地區嘅私營停車場收費昂貴,所以好多人選擇違例泊車.咁究竟提高罰款係唔係可以解決問題?其實要解決違例泊車唔係無辦法,最緊要就係適當嘅地方提供足夠嘅車位,而與此同時亦要監控私營停車場嘅收費.
「加價」
立法會係無人反對下通過提高交通違例定額罰款嘅擬議決議案.政府建議調高五項定額罰款,整體加幅為百分之二十五.其中非法進入黃格,車輛掉頭而導致阻塞,未經授權係巴士站,公共小巴站,的士站或公共小巴停車處停車,以及公共巴士,公共小巴或者的士上落乘客時停車超過所需嘅時間.以上四項違法行為嘅罰款將由三百二十蚊,調高至四百蚊.至於限制區內上落客,罰款就由四百五十蚊,增加至五百六十蚊.
Also published on Medium.


text:
魏駿杰曾經係TVB最紅嘅小生,唔單止有演技,而且生得仲靚仔,佢同滕麗明拍攝《陀槍師姐》戲假成真,之後去內地發展卻劈腿細自己20年嘅大陸妹.
兩公婆結婚11年,嫩妻張利華依然芳華正茂,51歲嘅魏駿杰卻發福變成醜男.
儘管張利華曾經畀影到與前香港隊單車手鄧宏業親密拍拖,魏駿杰繼續自欺欺人,為力挽婚姻以1600萬買獨立屋加老婆名.
知道老公買咗豪宅畀自己,張利華態度大轉,事實上張利華曾經修心養性咗一段嘅時間,不過好快又恢復狀態.
一早對魏駿杰有離心嘅張利華,近年將老公同個女都置之不理,化身無腳雀仔周圍飛.
最近,張利華又再拋低屋企頻頻出走,其行蹤遍布歐洲同東南亞各地,喺社交平臺曬咗好多錫士泳裝享受陽光同沙灘,又或者去開派對,生活好富貴與寫意.
魏駿杰為屋企付出好大,而家仲父兼母職,不過31歲嘅張利華始終無動于衷,沉醉喺吃喝玩樂,繼續享受扮單身,可見夫妻生活亦一早名存實亡.
聽聞,張利華當初嫁魏駿杰嚟香港生活,張利華一早就為自己定下明確目標,要向上爬過自己向往嘅人生.
8年前生女之後,頭幾年有盡媽咪責任照顧女兒,近年佢開始洗錢為自己打扮,周身名牌與包包,而交友圈亦愈嚟愈廣.
老婆鐘意浦鐘意旅行,留低佢一個人同工人姐姐湊女,可憐魏駿杰變成帶女洪郎.
就算係工人姐姐都比媽咪親,女兒同工人姐姐更加親近.
Like MisshkNews Facebook!不出门也能知天下事~


text:
露營美食家の食豪啲系列《和食料理篇Part2》
上次分享完日式燒肉,今次就講講最近比較流行嘅壽喜燒啦.雖然依家少咗露營機會,但下次露營嘅時候,都可以多個選擇啦! 今次都係小編們真心分享,絕非廣告呀!
唔知有冇一隻味道係一食到就會諗起日本嘅呢?去日本成日食到料理個種甜甜地嘅味道,小編每次係香港食到都會諗起日本. 呢種甜甜地嘅味就係類似壽喜燒啦!相信唔會有人唔鐘意嘅口味.
今次HKCAMP好開心請黎網上專做壽喜燒盛盒預訂服務嘅店舖,大家無論係屋企,定係帶去露營食,都非常正.下次想試試新野都可以多個選擇啦!
H: HKCAMP
S: Sukiyaki Master
H: 你哋店做好多好靚好精緻嘅壽喜燒盛盒,你覺得呢類型盛盒套裝可以帶去郊外,露營,野餐食用嗎?
S: 呢兩年多咗人鐘意露營,而呢一兩年間, 都多咗朋友訂壽喜燒set去露營食用.加上我哋嘅包裝都好啱帶去郊外,露營煮食用,所以都好適合.
H: 咁多客人買你哋嘅set,當中佢哋會唔會買去露營呀?
S: 會呀,唔少客人都會訂去營地, 都有客人訂去車中泊食用.
H: 你哋嘅壽喜燒主打係日本入口嘅和牛,你哋係包裝方面點樣確保食物可以保持新鮮,令營友可以食到新鮮美味嘅和牛呢?
S: 我哋有自己嘅車隊,而車隊係雪車,所以從出貨一刻,食物已經放係雪車嘅凍櫃內,溫度會保持係0-4度.加上我哋會提供保溫袋及冰種,保溫情度會大大增升.送到營地之後,包裝仍然可以保持保溫,食物再隔1-2小時食用都仲好新鮮.
H: 你哋嘅壽喜燒盛盒有分唔同配搭及價錢,係咪都有細心設計過呢?
S: 其實我哋嘅set都有好多唔同款式,配搭嘅蔬菜盒係一樣嘅,主要唔同係和牛嘅部位.有啲set有唔同部位,有啲就係全和牛, 有啲會配搭豚肉及海鮮,可以配合大家需要而選擇.
H: 如果營友未試過壽喜燒,你哋會先推介營友食邊個部位先呢?
S: 用黎做壽喜燒最熱門嘅部位係西冷,肉眼.如果係日本當地食,腿肉都會係最多人會食嘅.我哋set入邊都有西冷,肉眼,都係好熱門.
H: 你哋嘅set入邊都有好多配料呀, 如果營友帶去露營,應該要點烹調最好味呢?建議用咩方法烹調最適合同埋食到和牛嘅鮮味呢?
S: 我哋建議營友用一個關西風嘅壽喜燒煮法, 先用附送嘅牛脂起鑊,煎香大蔥再落和牛, 煎香和牛再倒入我哋秘製嘅壽喜燒汁,就可以食啦. 試咗幾片和牛之後,可以倒入多啲壽喜燒汁,加入蔬菜盤內配料,因為我哋嘅壽喜燒汁已經調配好口味,加上蔬菜烹調中會有多餘水份,所以唔建議大家加水,味道會啱啱好.蔬菜吸收咗牛同汁嘅精華會更加好味.
H: 好多營友都好鐘意帶和牛去露營,但和牛種類咁多,可以建議下營友點選擇嗎?
S: 和牛有好多產地.我哋試過好多款唔同和牛, 覺得熊本,宮崎和牛會比較好. 我哋主打嘅熊本和王,係黎自熊本最高級別嘅和牛先可以叫做熊本和王.佢哋必須要飼養28個月, 以及達到A4,A5嘅級別,先有呢個稱號.所以下次大家都可以選擇有和王級別嘅和牛.
另外,如果大家鐘意食油脂分布多嘅可以選擇A5,A4會相對小油脂分布.我哋set入邊有熊本和王,都有九州宮崎和牛比大家試試.
H: 其實你哋已經有好多唔同嘅set, 之後會唔會再推出更多種類嘅set呢?
S: 我哋其實都會不定時推出新嘅set. 好似啱啱過咗嘅情人節,我哋都有推出情人節set.之後都會有更多唔同組合 (*圖片由店主提供).
H: 你哋嘅客人當中,有唔少都係營友.咁你哋自己本身會唔會去下露營架?
S: 我哋都會去架.比較鐘意去野外地方, 設備少啲,但就大自然多啲.
唔講唔知,原來店主都係營友黎, 更加明白營友去露營時嘅諗法同需要.下次去露營,希望有機會可以一齊食吓正嘢, 傾吓偈,互相分享,就係露營嘅真正意義.
如果想了解更加,歡迎瀏覽以下連結:
Sukiyaki Master
WhatsApp: https://bit.ly/3M7hW7Z
如果谷友有咩好味嘅露營菜式或者店鋪想分享,歡迎大家報料,開心Share~
約定大家, 我哋營地相遇!
**以上圖片及資料來源: HKCAMP香港人露營分享谷 / Sukiyaki Master
**以後關於露營圖片及分享,記得打Hash Tag(#HKHKCAMP)


text:
行喺路上,或者搭巴士地鐵,偶爾係咪會見到掛住導盲鞍嘅導盲犬呢?
大家都會覺得導盲犬得意好乖或者辛勞盡責,但係呢啲優秀嘅導盲犬背後,其實有住偉大嘅協會一路支持同培育.
咁就係「台灣導盲犬協會」,協會負責導盲犬嘅出生,訓練甚至配對,仲有幕後活動嘅宣傳同資金籌募,理念宣導等等.
今日就要嚟講下台灣導盲犬協會同集比嘅訂造商品──造型memo紙,仲有更多關於導盲犬嘅小故事!
「一出世就背負使命」
比起其他寵物犬,導盲犬從一出生起就帶住重要嘅任務,從幼犬時期就一定進行社會訓練,學習以「導盲犬」自居,適應唔同有人類嘅場所,就算係巴士地鐵等等人多密集嘅地方都唔例外.
由於唔係一般嘅寵物犬,所以協會都經常同社會大眾宣導,如果遇到導盲犬嘅話千祈唔可以尖叫嘈佢或者點佢,避免影響導盲犬嘅穩定同視障者嘅安全,秉持住三唔一問(唔餵食,唔干擾,唔拒絕,主動詢問)嘅原則同導盲犬共處.
(截圖自:台灣導盲犬協會)
「全台唔到50隻嘅『引路人』」
根據台灣導盲犬協會嘅資料,全台灣有接近60000人嘅視障者,但目前台灣嘅導盲犬嘅數量就唔到50隻,其實遠遠唔及國際導盲犬聯盟嘅理想比例.
導盲犬訓練需要高穩定性同完整嘅教育,當中台灣導盲犬協會亦積極嘅招募志工同寄養家庭,為嘅就係提供導盲犬更好嘅培訓同視障者嘅生活品質.
導盲犬從一出世到受訓,直到適齡退休嘅寄養,呢啲都係由導盲犬協會一手包辦,協會表示,「寄養需要愛,退休更需要陪伴」.
喺仲係幼犬嘅時候,寄養家庭要開始畀狗仔習慣人類社會,唔隨地大小便,等到狗狗老咗之後後都需要人耐心照顧陪伴,尤其年紀大嘅大型犬往往需要更多愛同陪伴,呢啲幕後工作都係導盲犬協會持續努力進行.
「就算只有一啲,都係視障者同導盲犬嘅光」
講到照顧同訓練,當然都係要回歸到最現實嘅問題──「經費」.
唔單止募款,導盲犬協會仲提供一系列充滿愛嘅義賣品.
喺聯絡集比製作訂造memo紙時,都將佢作為義賣品,希望可以借由更得意嘅形式,同社會大眾一齊照顧更多導盲犬.
不過當初點解會揀memo紙呢?
導盲犬協會以往嘅義賣品都以公仔同文具最熱門,負責嘅業務J於係將兩者嘅優點結合,推薦既得意又實用嘅造型memo紙.
導盲犬形狀嘅memo紙用落一定更得意.
導盲犬訂造memo紙製作嘅過程中,其實都遇上唔少細節要畀心機,無論係memo紙嘅「紮型」定係顏色調整,呢啲都令集比調整好多次.
像係導盲犬memo紙嘅底色,電腦呈現嘅水藍色同肉眼上看嘅水藍色就唔太相同,為咗要達到導盲犬協會嘅「水藍色」,集比都做咗好多次試色.
memo紙嘅「紮型」都係一大學問,外型輪廓嘅形狀唔可以乜斜已經係基本,唔單止紙唔可以出現毛邊,亦要確保紙張之間嘅密合度,避免memo紙散開.
得意嘅訂造memo紙睇落簡單,但每個細節其實都唔容易.
負責嘅業務J話,喺成個案子嘅接觸過程之中,佢可以感受到導盲犬協會對於狗狗嘅愛同付出,令他備受感動.
對於其他人嚟講,memo紙可能就只係memo紙,但對台灣導盲犬協會嚟講,呢份memo紙嘅每一頁,都係蘊含住對導盲犬嘅愛同希望,作為義賣品嘅memo紙,就算只有一啲,都希望可以成為導盲犬同視障者嘅希望之光.
唔同嘅心意會孕育出別具意義嘅訂造商品,你都有想製作嘅禮品?
歡迎嚟搵集比,無論係咩品項,咩意義,集比都可以幫你做成更獨一無二嘅商品!


text:
「設計」
係香港好多嘅設計都比較舊式,當初一定無考慮到啲人坐輪椅或者推嬰兒車.當你開始需要搭𨋢嘅時候尤其係去商場或者搭地鐵咁樣,唔係個個地方都有𨋢.就算有嘅話都要行到你傻,又或者超級唔方便.當然有啲新嘅設施會設計得好啲,但係始終無辨法去滿足雖求!所以如果非必要嘅活,希望大家可以俾有雖要嘅人用𨋢先,為他人着想一下,因為有一日你都有咁嘅雖要!
「搭𨋢」
好多地方都會叫啲推嬰兒車嘅人去搭唔好上扶手電梯.當然明白推嬰兒車上扶手電梯係一件非常危險嘅事,而好多人都會鬧啲家長點解唔去搭𨋢.不過鬧之前你應該去了解問題係邊,因為唔係啲家長唔明而係無辦法.首先啲𨋢好多都好細,基本上你等半個鐘都真係有機會入唔到.第二就係好多無需要搭𨋢嘅人都走咗去搭𨋢.第三就係基本上無𨋢,唯有焗住去上扶手電梯.
「問題」
其實除咗搭𨋢之外,好多時推嬰兒車仲有好多唔方便嘅地方.相信好多家長都會身同感受,因為真係有好多地方都係無辦法推到嬰兒車去.如果你有兩個小朋友嘅話就更加大獲.當然你話唔推嬰兒車用孭帶咪得囉,但係你試過孭住行一日睇下,更何況如果一個人帶兩個小朋友出街又點可能唔推嬰兒車呢?有時真係無辦法,香港好多地方真係無諗過俾人推車.雖然有地方已經開始改善緊,但係速度真係太慢啦!
Also published on Medium.


text:
謝謝BK Milk邀請,今日下午我去左港燈家政中心進修一下我嘅BB班廚藝,學整POOH POOH便當.
其實我想整依啲卡通便當好耐,但一直都係懶懶地未去實行,終於可以趁今日去玩下啦! 當然今日有導師教路,總比我自己盲模模去整.等我左導師所講嘅重點,咁到我整時就易好多,出年小小豬就返小一,我估係時做學整個靚靚便當,等佢係學校食午餐時都開心啲呀! 一入到教室已經見到所有材料放晒係枱上面
依一刻我有點回想起中學時代上家政堂時嘅情景,不過嗰時我係完全唔識/冇興趣煮嘢食,所以多數都係負責洗嗰個嚟呀.為左我家兩位老細,有啲嘢真係要迫出嚟,不過亦都因為咁,我慢慢開始鐘意煮嘢食. 哈哈哈...講返正題先,今日依個便當班係一個實習課程,我地先睇導師嘅示範,之後就到我地落手落腳去做
到我開始整啦,先嚟將啲黃薑飯整個小熊造型先
再係底部加啲調味
將啲蔬菜烚熟~
嚟到最難嘅魚肉蛋卷,先嚟要整個蛋卷先
坦白講,我一向煎功都唔叻,所以平日都好少煎嘢.估唔到我今次竟然成功地煎左塊蛋卷,真係勁有滿足感呀
卷埋個魚肉
我嘅小熊便當就出世啦,其實都唔係好差呀
一返到屋企,就俾小小豬見到我個便當,仲要即刻開餐呀
哈哈哈....今日真係好好玩,做左一個好成功嘅便當(自覺中),見小小豬食得咁開心,所以有時間都要整下俾佢食先得! 如果大家都對小熊便當有興趣,可以參考以下詳細食譜呀


text:
20 APRIL 2015(MON)
今日嘅午餐係小小豬專登為我而做,真係一個充滿愛心嘅芝士肉醬意粉,未食都已經覺得心到甜啦~
對於我嚟講,小小豬做小廚師絕對唔係一件奇怪事,因為我成日都同佢嚟親子廚房.奇就奇在今次竟然係佢主動提出話想煮嘢俾我食,佢話就嚟係母親節,所以要做個小廚師,煮個好味嘅食物俾我食.
我估可能係學校老師開始教緊母親節,所以小小豬識得咁做,但其實唔理佢點解要做小廚師,佢有依個心思,我都要俾個叻叻佢呀!
傻傻的豬仔係我啲烹飪書揀左一個芝士肉醬意粉,仲話要即刻去街市買餸去煮意粉呀!
既然佢咁主動又熱情,我當然係非常樂意陪佢做依件事,所以就去買材料啦~
首先用少少雞粉,老抽,糖,生粉及水醃啲豬肉先~
小小豬話要先再睇多一次個食譜,唔好煮錯哦,真係好似幾有文有路哦~
將啲意粉出水先~
洗乾淨啲蕃茄~
然後將蕃茄切開細細粒~
放入攪拌機將蕃茄打至蕃茄蓉~
半粒洋蔥需要切成粒粒,原本我打算幫小小豬切洋蔥,因為我怕會令佢眼睛唔舒服.點知傻豬仔堅持要自己切,為免打消佢啲自信心,所以我就俾佢切幾下,其他嗰啲我就借啲異叫佢做其他嘢,快快手幫佢整埋啦~
材料準備好晒,就可以炒個醬汁啦!小小豬話佢唔識開火,所以就請我幫忙.不過依隻豬仔全程好似老師上身咁,每一個步驟都要我跟足佢指示呀!
首先燒紅鑊爆香洋蔥,之後加入豬肉碎炒勻~
之後加入蕃茄蓉~
最後加入少少生粉水埋個芡汁~
汁煮好之後就準備最後焗嘅環節,首先將已出水嘅意大利粉放入焗盤內~
加入蕃茄肉醬汁~
加入芝士~
睇下小小豬見到個半製成品個燦爛笑容,可想而知佢係有幾開心啦~
最後放入光波爐,250度焗8分鐘~
一碟滿愛心嘅芝士肉醬意粉出爐啦~
一個小小焗盤就足夠我地兩母子午餐份量,其實唔洗我講,單看小小豬個為食樣就知有幾好味啦~
雖然依個意粉唔係小小豬一手一腳咁整俾我食,對一個四歲多的小朋友實在唔可以有太大要求.不過今次係佢第一次咁主動要求煮嘢俾我食,由揀煮咩到煮嘅時候,佢都非常認真地參與,就係佢依一份心意,又教我如何不心甜呢!


text:
16 MARCH 2019 (SAT)
早前見朋友仔係FB報名參加綠在觀塘免費嘅酒塞盆栽工作坊,見個地點同活動又幾好玩,用收集番嚟嘅酒塞,變成迷你盆栽,減廢得嚟又可以綠化家居.(當然...免費都係一個重要因素....哈哈哈)
我就當然即刻都跟住一齊報名,幸運地又抽中左,所以三口子齊齊去學整多肉迷你盆栽啦~
每次去完MegaBox行去搭巴士返屋企都一定會路經依個門口,之前都以為係啲某某公司嘅辦工室,如果唔係朋友仔同我分享,我都唔知原來係一個推廣環保教育,同埋投入減廢回收行嘅社區機構~
活動開始之前就先搵啱自己心水嘅多肉植物同埋酒塞~
原本都只係俾小小豬自己整,不過負責姐姐就建議我地一人整一個,齊齊合力美化屋企,所以就準備整三個啦~
係開始整酒塞盆栽之前,負責姐姐仲會同我地講解一下平日點實行環保生活,帶出減廢源頭嘅重要性~
我地大家乖乖用心聽書之後,就可以開始整酒塞盆栽啦~
首先就要用較剪係酒塞中間挖出一個小洞~
要大約挖到半個酒塞嘅深度~
之後就要係個洞裏填泥土~
然後就要將多肉植物放入泥土裏面~
繼續小心填泥直至多肉植物固定位置~
最後用熱熔膠貼上磁石~
我地三口子嘅酒塞盆栽就完成啦~
小小豬係自己半做半幫下都叫做完成,某程度上都唔算難,只係要將酒塞挖一個小洞就最用力,同埋填泥土時又要好小心,因為唔可以整爛個值物嘛!
我地返到屋企仲將小盆栽貼左係小小豬平日塊磁石白板上,佢話就由佢負責照顧添(其實...一星期都只係滴幾滴水,佢都好易做哦...哈哈哈)
聽負責姐姐講佢地每個月都有兩個唔同主題嘅恆常嘅免費環保工作坊,所以我地都打算密切留意佢地個FB,有啱心水又啱時間嘅工作坊就又嚟玩過啦!
其實都唔止係綠在觀塘,"綠在"係各區都有,好似有綠在深水埗,綠在元朗,綠在東區....,如果大家都有興趣都可以係FB打"綠在(自己嗰區)"搵下有冇啱嘅活動參加下.
既可以等小朋友學習環保,又可以參加下免費社區活動(可能有部分係要收取少量材料費),都係一個唔錯嘅親子活動嚟呀!


text:
暑價過後,又係細路返回校園生活嘅日子,加上不少家庭喺呢個暑假先至嚟到英國,應該不少小朋友要面對適應英國校園生活嘅問題.
當然,英國同香港嘅學校課程有唔少嘅分別.相信唔少仔女已經入學嘅家長都留意到,英國學校喺學習上邊比小朋友嘅壓力其實已經比香港少咗好多,功課少參考亦都少,所以困難應該未必係學業成績,學習要求深淺方面.相反,小朋友喺溝通同埋社交能力上面先係真正嘅適應問題.因為英國嘅課室學習,好多時候都着重喺課堂上面去表達,喺一班同學面前講嘢分享意見.對於一啲比較內向嘅小朋友,真係分分鐘全堂好似隱咗形咁.如果小朋友本身都有少少社交焦慮,真係分分鐘搞到學都唔想返.
咁講返一開始嘅題目,又點解越大個越難適應呢?
正如上面所講,溝通對適應來講係非常之重要.而其實小朋友年紀越大,尤其是已經去到中學階段,香港小朋友同英國小朋友喺語言能力上邊嘅差距會顯得越來越大.喺課堂上面,越高年班越講求表達嘅層次同埋速度.如果香港嘅小朋友本身英文唔算特別叻,真係好難喺課堂上面表達到自己所諗到嘅嘢.就算你以往喺香港成績點好都好,呢度都分分鐘因為語言嘅問題變咗班入邊嘅”呆子”.
另一個青少年遇到嘅問題,就係社交上面嘅困難.”小學雞”都還好啲,大家無聊聊亂噏一餐都做到friend.中學生大家開始講形象,更加強調埋堆.即使人哋唔睇你嘅皮膚顏色,見你都完全傾唔埋冷,答唔到嗲,真係唔蝦你都已經好好彩.
咁家長有啲咩可以做呢?
最直接,真係盡快幫小朋友提升佢哋嘅英語尤其是口語嘅能力.呢啲有時都唔係學校老師肯幫你補下英文就搞得掂.因為喺社交溝通上面,細路仔好多時用嘅口語都未必係一啲好正規嘅英語,再加上好多細路之間好興啲無無聊聊嘅英語笑話.呢啲真係要請教下啲local或者係英國讀過好多年書嘅香港人先至教得到.
第二樣就係要盡快了解呢度年青人嘅興趣同文化.男仔還好啲,因為打機之類嘅興趣都已經係大概一半男仔嘅common interest,加上打機本身就係跨地域文化.女仔冇咁鍾意打機,就要了解多啲呢度嘅女仔例如服裝,偶像之類有啲咩係呢刻嘅潮流.如果家長自己都唔識,都真係要一齊去做吓research.
最後就係,改變都唔係一時三刻就做到,英文都唔係兩三星期就會講到嘞嘞聲.家長都真係可以教下小朋友遇着啲自己表達得唔好甚至俾人笑嘅情況,有啲咩說話佢哋可以講嚟幫自己打圓場去應付尷尬場,呢啲都可以暫時解燃眉之急.


text:
自上次我地去左將軍澳南海濱長廊踩單車,小小豬成日都嚷著要我地再帶佢地踩單車.終於見今日天氣都幾好,見我地出開九龍城活動,所以就近近地嚟賈炳達道公園單車徑,一償小小豬想踩單車嘅願望啦!
其實依個單車徑我地都唔係第一次嚟,早係小小豬細細個兩歲多時都已經嚟玩,不過嗰時就係坐DADDY車尾,冇得自己踩,依家大個仔就可以嚟自己踩.
嚟賈炳達道公園單車徑都真係幾方便,係九龍寨城公園同九龍城廣場旁邊,而且入口就係大路旁,所以絕對係一個鬧市中可以享受單車樂嘅好地方呀!
未出發前當然要認下啲路牌先啦~
我覺得公園又幾好,將啲路牌展示晒出嚟,等小朋友一陣踩單車時可以留意一下,咁踩嘅時候就更加安全啦~
由於我地有渣車,所以就可以自己帶部戰車嚟玩.不過其實單車徑內都有單車租借服務,租車費用都係大約$30至$40一個鐘(租車時另加按金),所以如果有需要或者即興時,都可以嚟租車玩呀~
好啦....可以開始啦,由於整個公園係以單線行車,所以其實都幾安全呀~
單車徑有平路,亦有幾個斜路路徑,同時三條唔同斜坡路段嘅天橋係整個單車徑穿插~ 沿路都有好清楚嘅地標,只要跟住嚟踩咁就冇有怕啦~
一落左橋小小豬又嚟努力向前衝了~
其實周圍環境都真係唔錯,周圍都係綠油油,我沿途跟住小小豬單車尾行,都覺得好輕鬆(當然仲係感覺有啲熱啦....哈哈哈).雖然有一片小草地,不過我地唔好行上去踩啲草呀,因為有告示寫住唔可以踩上去,我地要守規則同愛護環境呀~
恨左踩單車好耐嘅小小豬,真係玩得特別開心呀~仲特別神氣添~
小小豬慢慢踩,大約20分鐘左右就係單車徑內踩左一個圈啦~
除車一條單程單車徑之外,仲有一個圓型單車練習場,應該就係用嚟練習花式單車嘅地方,見冇人就俾小小豬入去跟住啲箭咀踩一轉啦~
係單車徑只係踩一轉又點可以滿足依個小小豬呀,不過我行左一轉之後都真係勁攰,所以接下來就由DADDY陪佢啦.依隻百厭豬以為自己好勁,見到同場有其他哥哥企度踩佢又嚟跟住學~ 當然咁危險係唔可以啦,最後就乖乖地坐好慢慢踩啦~
如果小朋友太細個,或者係初學嘅小朋友,就可以入嚟依個兒童單車遊樂區,咁就可以練習多啲熟多啲,先再出去單車徑玩啦~
一個看似簡單但其實係好豐富嘅地方,有時間都真係可以嚟多啲,等小小豬踩多啲單車訓練下腳力,同時都可以係一個好優質嘅親子時光呀!


text:
湛江第四建筑工程有限公司榮譽證書
湛江市第二人民醫院住院綜合大樓(一期)工程
湛江第四建筑工程有限公司榮譽證書
樂達居工程
湛江第四建筑工程有限公司榮譽證書
吳川市農村信用合作聯社業務大樓項目
湛江第四建筑工程有限公司榮譽證書
廣弘商業廣場
湛江第四建筑工程有限公司榮譽證書
湛江市殘疾人康復中心項目
湛江第四建筑工程有限公司榮譽證書
湛江市糧食儲備中心庫10萬噸項目
湛江第四建筑工程有限公司榮譽證書
盛和園69號樓學校及地下室
湛江第四建筑工程有限公司榮譽證書
遂溪縣城月鎮中心衛生院升級建設項目工程
湛江第四建筑工程有限公司榮譽證書
盛和園1,2,3樓
湛江第四建筑工程有限公司榮譽證書
盛和園16,17號樓
湛江第四建筑工程有限公司榮譽證書
盛和園18,19號樓
湛江第四建筑工程有限公司榮譽證書
盛和園20號樓
湛江第四建筑工程有限公司榮譽證書
湛江市第八小學華盛校區教學樓擴建改造工程教學樓加建中間單棟工程
湛江第四建筑工程有限公司榮譽證書
徐聞縣第二人民醫院內科綜合樓建設項目
湛江第四建筑工程有限公司榮譽證書
萬科金潤華府7,8號樓
湛江第四建筑工程有限公司榮譽證書
渝中區危舊房拆遷安置房二期(7-9#樓)
湛江第四建筑工程有限公司榮譽證書
明潤?幸福園二期1#樓工程
湛江第四建筑工程有限公司榮譽證書
湛江市教育基地市政公共基礎設施工程(一期)第二標段—南環路工程
湛江第四建筑工程有限公司榮譽證書
遂溪縣職業技術學校遷建項目
湛江第四建筑工程有限公司榮譽證書
湛江久和醫院新院項目工程
湛江第四建筑工程有限公司榮譽證書
湛江市第二十九中學新校區建設工程
湛江第四建筑工程有限公司榮譽證書
廣東海洋大學湖光校區西區學生活動中心項目工程(參建)
湛江第四建筑工程有限公司榮譽證書
湛江招商國際郵輪城配套市政道路(海潮北路,江日路)工程(參建)
湛江第四建筑工程有限公司榮譽證書
湛江招商國際郵輪城配套市政道路(文東路,文柏南路)工程(參建)
湛江第四建筑工程有限公司榮譽證書
“萬和樂華花園”8幢工程
湛江第四建筑工程有限公司榮譽證書
“萬和樂華花園”9幢工程
湛江第四建筑工程有限公司榮譽證書
湛江終端管制中心工程
湛江第四建筑工程有限公司榮譽證書
鼎盛時代廣場7棟工程
湛江第四建筑工程有限公司榮譽證書
鼎盛時代廣場8棟工程
湛江第四建筑工程有限公司榮譽證書
鼎盛時代廣場9棟工程
湛江第四建筑工程有限公司榮譽證書
盛和園45號樓工程
湛江第四建筑工程有限公司榮譽證書
盛和園46,47號樓工程
湛江第四建筑工程有限公司榮譽證書
盛和園48號樓工程
湛江第四建筑工程有限公司榮譽證書
吳川市創業片區綜合整治項目(一期)EPC工程總承包工程
湛江第四建筑工程有限公司榮譽證書
吳川市梅東片區綜合整治項目EPC總承包工程
湛江第四建筑工程有限公司榮譽證書
吳川市工人文化宮等五個項目綜合體工程
湛江第四建筑工程有限公司榮譽證書
城市海悅花園16號樓(-2F/32F)工程
湛江第四建筑工程有限公司榮譽證書
城市海悅花園17號樓(-2F/32F)工程
湛江市第四建筑工程有限公司資質榮譽


text:
GoSave 嘅機制係點樣 ?
GoSave係一個由人數決定年利率嘅定期存款.我哋會連續有唔同批次嘅GoSave定期存款畀大家參加,每一個批次對開始都有指定日數嘅等待期及指定人數要求,如果係等待期內達到指定人數,GoSave定期存款就會提早開始.我哋用以下例子方便你去理解:假設GoSave定期存款喺第1日下午4點鐘提供畀大家參加,等待期係48小時,而參加人數嘅上限係80人;如果第1日當天已經有80個人參加,咁GoSave 定期存款就會馬上開始,唔使繼續等待;如果去到第3日即係48小時嘅時後都只得79個人參加,咁GoSave 會喺下午4點準時開始.如果你錯過咗呢一個批次,你就可以參加下一個即刻提供畀大家嘅GoSave 定期存款.係等待期間,如果你改變主意亦可以取回資金,但係要最少留低港幣10元,咁同批次客戶最後得到嘅利率係唔會影響到.另外,GoSave定期存款開始後,每人有兩次提款嘅機會而且無任何收費,第一次可以提取任何金額,但第二次只可以提取所有餘下金額,而你嘅提取係唔會影響到其他人.但要記住利息會根據喺到期日未被提取嘅本金金額計算,而你喺到期日前所提取嘅金額係唔會有任何利息.
Was this article helpful?


text:
「賽車」
鍾意賽車嘅朋友好多時都會鍾意一級方程式,當然我亦都唔例外啦.而過去咁多年嘅發展,依家賽車已經比起以前安全咗好多,好多層面都已經唔同晒.除咗有架好嘅戰車之外,其實賽車都好講求數據分析.不論係架車嘅性能,賽車手嘅身體狀況,賽道嘅變化,其實背後都收集緊好多數據再做實時分析去作出唔同嘅決定.當然賽後亦會用嚟作檢討同優化嘅用途.
「夜晚」
由細到大都好鍾意賽車,而最希望嘅係有機會親身去睇.如果你問我最有興趣去邊個分站睇嘅話,我相信會係新加坡.點解?因為係咁多個分站最特別嘅一個.首先佢係唯一係夜晚進行嘅分站,所以再唔係傳統係日光日白嘅時間進行比賽.另外就係個賽道係平常嘅街道改變而成,除咗賽事進行嘅時候,條賽道真係俾私家車行.濱海灣市街賽道總長五點零七三公里包含大量直角彎.
「參與」
當然除咗一級方程式之外,我另外最鍾意嘅係越野賽車,因為唔同一級方程式咁,賽道係變幻莫測.乜嘢路面嘅情況都有,而且越野賽車要好靠身邊嗰個導航員提供前面嘅資料.所以就算你嘅賽車技術有幾好,如果無一個好嘅拍檔,真係好難攞到好嘅成績.香港係賽車運動相對比較落後,不過希望之後嘅電子方程式可以等多啲香港人認識賽車嚟個運動,因為就算你無份落場去揸都好,其實真係好刺激!
Also published on Medium.


text:
Glide帶你去大美督一日遊!(香港好去處2021)大美督位於大埔郊區,係個享受美景同呼氣新鮮空氣嘅郊遊好去處.有唔少嘅戶外活動都可以喺呢度進行,例如同男女朋友,三五知己或者屋企人一齊BBQ,踩單車等,過個悠閒寫意嘅週末.就等我哋逐一大美督好去處,包你玩足一日!
Glide帶你去大美督一日遊!
香港好去處2021 | 大美督好去處 | 大美督美食 | 大埔好去處
📍第一站: Bulldog Hotdog 必食高質熱狗餐
單車遊一開始緊係要食啲野先有氣有力先可以應付一整日充實嘅行程啦!但因為一陣仲要留肚BBQ,所以唔可以食得太飽!同埋基於今次單車遊想喺大埔墟出發,今次就推介呢間喺大埔墟廣福道嘅美式熱狗店Bull Dog Hot Dog!呢間舖其中一個馳名嘅款式就係招牌熱狗,餡料自家製辣牛肉醬配紅腰豆,再有芝士粟米片同酸忌廉鋪面,令成個味道昇華晒!除左招牌熱狗外仲有其他唔同嘅餡料配搭,大家可以按照自己口味自由選擇,再加唔同小食!呢個美食套餐真係聽到都流晒口水!
地址:大埔廣福道60-62號地下C舖
📍第二站:大埔單車遊至大美督
前往大美督最好嘅方法就係踩單車~如果想租單車嘅話,大家可以喺大埔市中心入面租車,例如喺廣福道就有幾間租單車鋪;或者選擇借用共享單車LocoBike(樂區踩).租完單車之後就可以喺大埔海濱公園出發,圍繞吐露港由大埔汀角路踩去目的地大美督,途中就經過同大埔工業邨.喺前往途中,仲可以喺吐露港打卡添!
到達大美督後,燒烤場隔離有條小路可以畀大家向上行,嗰度就係達船灣淡水湖嘅大水壩.
單車路線:大埔海濱公園 → 大埔工業邨 → 大美督堤壩,全長約九公里,路程大約90分鐘
其他單車行程
(香港一日遊)屯門馬鞍山單車徑 《上水-大埔-沙田-馬鞍山篇》
📍第三站: 大美督燒烤場BBQ
踩咗個半鐘單車終於嚟到大美督,嚟又點少得BBQ~大美督有兩個公眾燒烤場,一個係由食環署管理,喺停車場附近,總共有40組燒烤爐連枱凳;另一個係由漁農署管理嘅燒烤場,喺白普理賽馬會大美督青年旅舍附近,總共有65組燒烤爐.大家可以自行攜帶野食同用具嚟又得,喺呢度士多買燒烤包亦得. 同埋燒烤場對出就係吐露港,一邊燒烤一邊歎住海景,十分之寫意~
除咗公眾燒烤場之外,大家亦可以選擇去私營嘅燒烤場,例如大美督麥師傅燒烤場去BBQ!
📍第四站: 當風扇遇上風 — 主壩上放風箏
BBQ完之後又係時候玩下喇~大美督一向都係放風箏勝地,因為呢個地方遠離繁囂嘅市區,所以呢度可以話係香港罕有嘅強風帶.淡水湖壩風夠大,地方夠空曠,就算未放過風箏,都好大機會會喺呢度成功玩到,享受「風箏與風」,好有滿足感~
📍第五站: 船灣淡水湖划艇 — 情侶,好姐妹必玩嘅水上活動
玩完風箏仲意猶未盡?划艇出海共度浪漫時光都係個唔錯嘅選擇!燒烤場側邊嘅士多都有提供租艇服務,有得選擇二人座位或者四人座位,而且仲有救生衣提供畀啲唔熟水性嘅朋友!
大美督一次過畀俾你玩盡海陸空唔同體驗,係個唔可以錯過嘅玩樂佳地!快啲約埋好朋友一齊去玩下啦~
交通:
去程:於大埔墟租單車前往大美督
回程:
於大美督返回大埔墟火車站
- 20C專線小巴 (每天服務) 或
- 75K巴士 (每天服務) 或
- 275R巴士 (只於假日上午至黃昏服務)
想隨時緊貼旅行/本地行程
你可能也會感興趣:
_______________________________________________________________
參加不同國家主題#香港好去處#尋找旅行感 系列 的本地工作坊
歡迎旅人按link投稿分享您的獨家旅程+享有獨家優惠!
想計劃旅遊行程更加得心應手?早鳥登記我們最新動態!
LIKE Glide劃翔 Facebook 然後選擇「See First」盡享旅遊快訊!
FOLLOW Glide劃翔 Instagram 探索獨一無二旅遊行程!
SUBSCRIBE Glide劃翔 Youtube 觀賞精彩短片!


text:
東鐵終於嚟到我屋企
港鐵東鐵綫邁入新里程,動工超過十年嘅沙中綫終於全面開通,成為本港第四條過海鐵路,五分鐘就能由紅磡直達會展站,無疑係港人福音.對於家住灣北嘅我,更加係望穿秋水,睇住會展站由二○一五年起動工,途中幾經波折,至今終於正式啟用.
上星期有幸獲港鐵邀請,同管理層一齊參觀會展站,先睹為快.一共三層嘅會展站係過海段唯一新車站,包括車站大堂同兩層月台,站內加入唔少設計元素,以灰和綠作為主色,當中不乏「打卡」位,例如大堂和月台都有展示本地藝術家作品;頂層臨海牆身則由千二幅維港海面照片組合而成,有面迎海港之意.芸芸展品中,最矚目莫過於施工時發現嘅二戰炸彈彈殼,公眾更可觸摸體驗.另外,兩層月台亦設有歷史展板,乘客可回顧東鐵百年演變及建造過海段歷程.
港鐵財務總監許亮華(右) 和陸叔試坐沙中綫新車.
望住展板上嘅相片,勾起我年輕時搭「火車」點滴.中學時家住九龍,港島返學,如入新界多數係假日遊玩,例如約埋同學入紅梅谷或林村野餐,所以當年搭九廣鐵路(東鐵綫前身)雖然唔算快捷方便,但等同入新界玩,帶來好多開心回憶.當時墨綠色嘅柴油火車卡,行車時轟轟作響,車廂並無冷氣,所以一般都會開窗,但當有運豬車經過,就會迎面吹來陣陣臭味,大家會趕忙閂窗.由九龍入沙田要經隧道,為免煤灰飛入車廂,乘客亦例牌極速閂窗,我仲記得入隧道後所有車廂燈都會熄晒,完全漆黑一片.
六,七十年代新界尚未形成新市鎮,沿線車站只得寥寥數個,經過獅子山隧道後就係沙田,窗外風景驟變,鄉郊景色濃厚,與人煙稠密嘅九龍形成強烈對比.後來隨新市鎮迅速發展,市區人口大量遷入新界,東鐵逐漸成為港人嘅日常交通工具.為應付市民所需,除咗全面改為電動列車之外,鐵路網絡亦不斷延伸和加站.其實政府早於一九九八年已提出沙中綫定綫,希望能縮短跨區通勤時間,同時分流陸路交通.項目喺○二年由九廣鐵路成功中標,但後來經歷兩鐵合併,變相由港鐵負責,並延至一二年先正式上馬.
以往喺繁忙時間要過海,我好多時會搭地鐵避免塞車,但一般都要轉車先到目的地.新綫通車後,由屋企行去會展站只需幾分鐘,車程五分鐘就能直駁紅磡,睇演唱會最方便.對於新界東上班族更係一大喜訊,一程車可以直接過港島,唔使喺九龍塘站轉車,慳到唔少時間.
東鐵延伸至港島,同時可打通中港任督二脈,日後兩地恢復通關後,由羅湖或落馬洲,可直穿港島政經核心區,相信到時可帶旺灣北一帶.另外,北部都會區將成為香港新經濟核心,但跨境鐵路開通需時,沙中綫可填補呢段空窗期.
會展站動工時,我搭車仍要畀全費,結果左三年,右三年,等到正式啟用我已可享兩蚊優惠.期望未來北環綫可帶我去新界更多地方,兩蚊鐵路遊.


text:
#ParentLicenses1759
本人喺一間小朋友嘅課外活動中心做兼職
曾經有兩兄弟嚟上堂,阿媽話哥哥有自閉症,細佬一切正常,兩兄弟就讀國際學校
但經過上咗幾堂後,發現哥哥似係過度活躍多啲.佢鍾意上堂期間騷擾細佬,細佬直情同老師投訴哥哥好煩搞住佢;有時仲郁手打細佬,要老師出手制止.後期,我哋唯有盡量將兩兄弟隔開坐,唯一慶幸係哥哥唔敢對其他同學出手
點知有日,哥哥上堂期間大大聲用英文粗口(F字)鬧細佬,我即時帶佢埋一角,講啲例牌老師說話
我問佢:「做咩講粗口?喺邊學呢個字?知唔知個字點解?」
哥哥竟然話:「我冇講粗口,Miss你英文唔好,所以你唔識,我唔係講粗口」
由於仲係上緊堂,仲有成堆小朋友要睇住,我費事同佢講咁多,就搬咗佢自己坐角落頭,繼續上堂直至落堂
落堂後,我同佢阿媽講:「你個大仔講個F字鬧細佬喎」
阿媽都未開口,哥哥就插嘴:「Miss你冇學英文你唔識呀,我冇講粗口」
細佬喺旁邊細細聲話:「哥哥頭先講bad word話我」
語畢,哥哥即時想起腳踢細佬,我喝佢,佢就扮冇事發生行開,而阿媽似乎完全冇諗過去阻止
我同阿媽講:「你個大仔啲禮貌好有問題,仲對自己細佬又鬧又打」
睇得出阿媽個樣好尷尬,但好似完全唔敢鬧個仔咁,淨係話佢返去同哥哥傾吓,就走咗
到下一次落堂,阿媽話:「佢哋暫時唔嚟上堂住」
哥哥又即時搶嘢講:「我哋覺得呢度唔好呀,你哋唔識教又唔識英文,所以唔學喇」
阿媽即時又係一副尷尬又唔敢話個仔嘅樣
我同阿媽講:「冇問題,你可以去搵啲接受到小朋友講粗口嘅地方繼續學」
臨走時,細佬同我講拜拜,哥哥就一支箭衝咗出門,阿媽又係尷尬樣話:「唔好意思,唔該晒」
而家諗返,呢個哥哥都算係極品中的極品……之一,唔知阿媽搞乜唔敢教仔咁
如果仲有其他極品下次再分享
讀者投稿@N


text:
今個週末,除咗喺D2 Place ONE 二樓舉行嘅「香港車仔展2022」之外,同一條街上面嘅 D2 Place TWO 地下亦都舉行另一部份展覽-「微影車仔展」!
作為「巴士台」,我哋當然介紹下喺車仔展上嘅新款巴士模型玩具啦!喺微影展場最吸引而有關巴士嘅新產品,一定要數展會限定嘅消防處「急救準備教育巴士」-F7801 模型.巴士使用配有 Gemilang Lion’s City DD Facelift 車身嘅 A95 底盤,密封嘅上層車廂內安裝有煙霧裝置,模擬火警發生,以教育市民防災意識.模型模仿巴士披上車身宣傳塗裝初期色彩,上層車頭仍然留有紅色部份,同現時最新塗裝稍有不同.呢款消防處「急救準備教育巴士」模型只會於展會會場,網上商店及澳門門市有售,每部港幣 $110.
筆者自細都係「沙田友」,三十幾年前搭巴士出沙田市中心成日都會見到九巴訓練學校嘅訓練巴士喺沙燕橋上行走,紅白色嘅車身再配上黃色箭咀絕對係獨特嘅標誌.繼之前推出過丹拿A型,圓頂寶,同勝利二型嘅訓練巴士款式外,今次再推出喺訓練車隊中同樣具代表性嘅車型-倫敦寶.四摺式嘅上車門,但附以橫閂將其中一對車門封閉,可以話係呢款車型嘅特色.同樣於展會會場,網上商店及澳門門市有售,每部港幣 $110.但筆者覺得如果上層可以仿效真車,不設上層座椅的話,可能會更加吸引!
講到舊車,今次「微影車仔展」亦都優先發售會員限定嘅電鑊銀色中巴「銀豪」VA60.模型上印有當年中巴同九巴聯營嘅 300 號路線,如果有儲開微影嘅電鍍巴士系列,呢一款新出品就一定唔可以錯過喇!
有關巴士嘅預訂產品方面,就有 BATMAN 蝙蝠俠全車身廣告嘅 BATMAN Bus 模型.車型採用 Enviro 500 MMC Facelift 12.8米,廣告以港島區掛有BATMAN「Grand Panorama」右側廣告嘅真車為藍本,再加以設計成「Super Bus」全車身廣告方式裱裝,車窗窗柱都帶有廣告式樣.模型附有紀念卡及禮盒包裝,預訂價每部港幣 $199.
此外,會場上亦有不同嘅限定版巴士模型玩具出售,包括「九巴重機」系列嘅丹尼士巨龍12米,鑽石酒樓平頂寶,路線264R嘅富豪B7RLE單層巴士等.
除此之外,相信大家都好關注場內有無展出啲新款嘅灰模,或者已經接近生產階段嘅樣辦.唔講咁多,去相先︰
喺 D2 Place TWO 地下展場內,亦有「Rev to Vertex」大帽山荃錦公路為賽道嘅賽車遊戲試玩.一個由香港人團隊開發嘅專業電競賽車遊戲,你唔係唔支持下話?
講返喺隔籬 D2 Place ONE 二樓 The Space 展場嘅「香港車仔展2022」入面,亦都有Model 1 攤位.六款新近推出嘅城巴,以及新巴 1:120 模型,都會喺展場上現貨發售.此外,Model 1亦提供由 $120 到 $200 不等嘅自選模型組合套裝,最附慳到成 $140.仲有巴士站牌磁石貼,買個返屋企貼喺雪櫃都幾過癮㗎!🤣


text:
女優殘酷舞台 Round 1: 既生天使萌,何生相澤南
Sunday, 07 August 2022 by 新東寶翻譯製作
鐘意留意AV業界嘅朋友,會唔會有時覺得某一啲女優「生不逢時」呢? 「如果佢早兩年出道,肯定紅過三上悠亞!」 「最衰佢咁早引退,唔係嘅話我睇好佢實上到位做一姐!」 「唉間片商唔識捧佢,俾埋哂啲垃圾題材佢拍,㗰哂個女優!」 「個個都去哂睇嗰個老前輩,明明有個咁正嘅新人佢地又唔去睇!唔識貨!」 同大家出嚟社會做野一樣,有時一個女優嘅仕途都好睇天時地利人和,有潛質有條件嘅女優,唔小心簽咗一間唔夾嘅片商,又或者撞正有同類型嘅新人女優喺差唔多時期一齊出道,都會出現呢種生不逢時嘅感覺.作為觀眾,當然歡迎呢種女優之間嘅良性競爭,但作為嗰個女優嘅死忠FANS,就有可能會對另一邊同自己女神爭飯食嘅女優心存怨恨,恨不得拎佢去拍啲重口味題材折磨返三日三夜,先至可以抒發心頭之恨. 今次喺呢個專欄嘅新系列:「女優殘酷舞台」,將會係一個有機會得罪哂兩邊女優FANS嘅新主題.小弟會揀選兩位可能條件相若,類型相近,可能曾經同場合作共演過,甚至可能喺頒獎禮上面較量過嘅兩位女優,以「儘量持平客觀」嘅角度同態度去重新介紹,以及回顧一下兩位女優曾經發生過嘅一啲隔空對決,俾各位讀者了解多啲之後,再去重新挑選自己嘅心中所屬,當然唔少得會有一啲小弟個人嘅心水推介,番號只會太多唔會少,希望大家有足夠嘅精力同精液去應付. 第一場對決,我地一齊坐時光機返去2019年嘅FANZA成人大賞現場,重溫返天使もえ(天使萌)同相沢みなみ(相澤南)嘅精彩角力.
由AV女優組成嘅女子偶像組合:第二代惠比壽麝香葡萄
Tuesday, 07 June 2022 by 新東寶翻譯製作
將性感同搞笑合為一體,會唔會產生出前所未有嘅火花? 2000年時期日本偶像組合興起,AKB48風潮席捲全國甚至衝出日本,各色各類嘅女子組合空巢而出,打算喺市場上分一杯羹.AV業界當然唔會執輸,都要一齊湊一湊熱鬧,但只係以AV女優做賣點,喺當時網絡媒體同傳訊仲未盛行嘅年頭,以大氣電波嘅尺度實在難以俾一班AV女優打入家庭觀眾嘅眼球,有冇可能可以包裝一下,加少少趣味性,令到成件事可以比較容易啲「入屋」呢? 2008年,由電視製作人兼監製マッコイ斎藤領軍,由一班AV女優,寫真女星,水著偶像,所組成嘅女子組合「惠比壽麝香葡萄」正式出道,以搞笑加上性感嘅主題作主打,正式喺地上波深夜電視節目出道. 可以話冇惠比壽麝香葡萄出現嘅話,就唔會有今日喺度同大家分享嘅新東寶翻譯製作,同時呢隊組合亦係小弟開始關注AV業界嘅初心.今日就等我同大家介紹呢一隊定位奇特但又充滿特色嘅女子組合:第二代惠比壽麝香葡萄.
成年男士嘅夢幻祭典:AV女優感謝祭
Saturday, 07 May 2022 by 新東寶翻譯製作
日文嘅「感謝祭」,英文名稱 ”Thanksgiving Festival”,意思係由主辦者感謝同報答支持者一直以嚟嘅照顧,而舉行嘅祭典,見面會等等嘅活動.時至今日感謝祭呢個詞語已經變得商業化,特別喺零售行業經常會見到「OO 20週年感謝祭」,「XX 一年一度感謝祭」嚟做啅頭,吸引消費者幫襯,就好似「雙十」,「雙十一」咁,為客戶製造一個安心消費嘅時機同理由. 至於AV嘅「感謝祭」,相信鐘意睇AV嘅朋友都唔會陌生,心愛嘅AV女神降臨人間,物色每晚為自己劣龜頭灑精液嘅廣大FANS進行「回禮」,以貼身嘅肉償表達感謝,好好慰勞過去呢一段時間FANS對自己嘅支持.同百貨公司嘅感謝祭一樣,AV嘅感謝祭有時都會有唔同嘅主題同內容,有時參加嘅FANS需要過五關斬六將,先至有同女神一親芳澤嘅機會.今日就同大家睇下感謝祭嘅不同模式,或者可能有朝一日,你都會成為呢個被選中嘅幸運兒. SSNI-106 橋本ありなファン感謝祭 直球AVアイドル×一般ユーザー24人 ‘ファンとSEX初解禁’ハメまくりスペシャル https://www.dmm.co.jp/digital/videoa/-/detail/=/cid=ssni00106/
Moodyz大地震,一姐空缺會由邊個補上?
Thursday, 21 April 2022 by 新東寶翻譯製作
承接上一期既內文背景,日本AV業界最近有唔少一線女優都宣佈咗引退,除咗Ideapocket既楓カレン之外,另一間大片商Moodyz,旗下既幾位專屬女優都即將成為引退女優既一員,當中包括片商既生招牌高橋しょう子(高橋聖子),已經出道超過8年既初川みなみ(初川南),以及不老童顏つぼみ(蕾). 為女優引退而失落過後,我地亦都可以展望將來,睇睇有邊啲女優有機會接班成為Moodyz既下一個一姐.雖然Moodyz旗下既專屬女優喺人氣上未必每一位都有隔離S1咁星光熠熠,但喺演技同銷量上都不遑多讓,亦有唔少潛力股對呢個上位既好機會虎視眈眈,今日就同大家介紹一下有邊幾位女優有機會成為下一位Moodyz一姐既接班人,以及其他女優有機會填補既擔當位置.
楚楚可憐,花戀蝴蝶,楓カレン既引退.
Thursday, 07 April 2022 by 新東寶翻譯製作
眨下眼2022年已經過咗3個月,大家今年既目標達成咗幾多呢? 喺日本AV業界,呢幾個月基本上都冇啲咩好消息,反而女優既引退消息就一個接一個咁嚟,除咗有之前提及過既乙白さやか,最近幾日高橋しょう子,有坂深雪,都公佈咗即將引退既消息,每一個公佈都令唔少AV FANS慨嘆同婉惜,忍唔住喺夜晚打開部電腦懷緬一下故人. 可惜AV業界係一個從來都唔缺新人既行業,差唔多每隔幾日就有一個新人入行,舊既走咗,新既填補,呢種新陳代謝喺AV業界屢見不鮮.今日仲見到某某FANS因為自己鐘意既女優引退而鬱鬱寡歡,過幾日就見到佢開開心心咁喺另一個新人女優下面留言傾計,呢啲情況其實好常見同普遍,FANS有呢種心態亦都好正常合理,情況就好似啱啱分手既情侶咁,總要搵啲野填補一下個空虛寂寞,而喺AV界,每每都有數唔完既選擇,花心一啲都不無道理. 或者AV FANS普遍都係善忘同貪新忘舊,但如果一個女優喺在役既時候能夠拍出一啲令人有深刻印象既作品,相信佢地殘留喺FANS記憶入面既時間都會特別長.今日就想同大家分享楓カレン,呢位只係出道咗短短3年就宣布引退既女優,喺我心入面既幾套佳作.
溫故知新,有邊個女優喺SKY TV 成人放送大賞攞過獎?
Sunday, 20 March 2022 by 新東寶翻譯製作
3月14號,由日本既收費電視平台スカイパーフェクTV (SKY PerfecTV) 所舉辦既,スカパー! アダルト放送大賞 (簡稱SKY TV 成人放送大賞),喺疫情仍然肆虐既狀態下順利舉行. 因為限制咗網絡既關係,頒獎典禮當晚就算我用VPN都入唔到去睇,唯有喺Twitter度坐等比賽既結果公佈.而當晚既成績都同我預計既差唔多,由上一篇文有介紹過既本鄉愛 (原名二階堂夢),成為大贏家,分別奪得 MVA (Most Valuable Actress) ,MTA (Most Technical Actress) 兩個獎項,而伊東める就奪得 MIA (Most Intelligent Actress). 基於疫情關係,AV界既幾個頒獎典禮都由2020年起逐一停辦,所以呢一次能夠成功舉辦既SKY TV 成人放送大賞都算別有意義,亦都為疫情下既AV界帶起唔少話題.今年亦都更改咗賽制,將所有入圍既女優都放喺同一個組別度競爭.但其實喺以前既賽制下,入圍既女優會分成三個組別,有女優部門,新人部門,熟女部門,每個部門各一個設有一個大獎.呢一種賽制對入圍女優嚟講會公平一啲,新人唔需要擔心唔夠其他已經入行一段時間既女優鬥,熟女女優同青春女優大家各自有自己既戰場,唔駛打到頭崩額裂. 鑑於都有唔少朋友分析過今年大獎既賽果,小弟都冇咩可以特別再補充,所以就想同大家講下呢個SKY TV 成人放送大賞,過往有啲咩攞過獎既知名女優,同大家溫故知新一下.
人多係咪就可以為所欲為?十大最多Twitter Followers既現役AV女優
Sunday, 06 March 2022 by 新東寶翻譯製作
過去幾年既疫情,大大咁改變咗唔少人既生活同工作模式,隨著好多人留喺屋企既時間多咗,好多唔同既行業同工作人員都開始轉為喺網絡上面大展拳腳,尋找一個新出路,同時亦都催生咗更加多唔同類型既Youtuber,KOL,網絡紅人.呢啲以前只係局限喺網絡世界既定位角色,慢慢隨著網絡世界既發展,接觸到佢地既觀眾層面越嚟越闊,漸漸被大眾所接受,浮上水面走出螢光幕,成為廣告界既新寵兒,賺到盤滿砵滿. 可以睇到,經營一個成功既網絡媒體同社交平台,將會係未來做生意既一個必然大趨勢.近年有唔少AV女優都將更多既時間同心機放喺社交平台上面,Twitter,Instagram,TikTok,Youtube,等等既社交平台就成為咗佢地最有效既宣傳工具,無論係AV新作既發佈,定係今日下晝食咗啲乜,FANS都可以透過呢啲平台對佢地鐘意既女優有更加多既了解;有唔少女優都將自己既Twitter同Youtube Channel當成係另一份副業同收入,廣告商亦都對呢班「另類」既網絡紅人好有興趣,會嘗試喺AV女優既社交平台落廣告,吸引一啲新客源. 今日就想同大家睇下直到現時為止(截至2022年3月之前),喺Twitter上面最多Followers既十位日本現役AV女優,佢地平時出既Tweet會係關於啲咩內容,又有啲咩因素令佢地可以脫穎而出,一齊嚟研究下.
邊個會係S1既下一位神乳?
Wednesday, 23 February 2022 by 新東寶翻譯製作
大家好,我係新東寶,歡迎你入嚟收睇小弟既拙文. S1既3月預售片單已經全數出爐,失蹤咗差唔多3個月,有「神乳」之稱既「安齋らら」(安齋拉拉)再次強戰回歸,以前安齋都試過唔少次呢啲無端端消失既情況,每次消失之後大家都係問「幾時駛哂啲錢返嚟?」,「今次返嚟叫咩名?」諸如此類既問題,可見大家其實都對佢既消失見慣不怪,已經踏入咗一種狼來了咁既心理階段.雖然安齋らら既「神乳」寶座依然非常穩陣,但喺S1入面都有唔少女優對呢個寶座虎視眈眈,如果未來既某一日安齋又失蹤,有邊啲女優有條件參與呢場「神乳」爭霸戰呢?以下小弟就同大家講解下暫時喺S1裏面有條件同有能力,可以問鼎呢個寶座既巨乳女優.喺3月安齋らら既新作推出之前,我地一齊研究下S1既下一個「神乳」.
身材唔夠就用演技搭救:架乃ゆら & 七沢みあ
Sunday, 23 January 2022 by 新東寶翻譯製作
大家好,我係新東寶,歡迎你入嚟收睇小弟既拙文. 常言道:波大遮三醜;又有人話:淨係對腳都玩成晚;更加多人話,樣波腰腳聲,係揀囡既五大訴求.喺廣大男士眼中,揀女既既時候大家都係樣貌同身材先決,冇錯內在美固然重要,但外在美往往都係男士對於女士既第一觀感,如果樣靚身材正既,性格差啲,甚至有港女病都好,有唔少男士都會適當地,去體諒同包容呢啲缺點. 畢竟,以貌取人喺現今世代真係好平常既事,相信有唔少職場上既朋友都有所共鳴. 喺AV業界呢個職場,樣靚身材正直頭係入行既第一要求,現今市場上已經充斥住一大班有靚樣,大波,幼腰,長腿,再加多把嗲聲既AV女優,部份得天獨厚既女優可能好幸運,有以上兩三項既優勢,就已經足以令佢地喺AV業界站得穩陣腳;如果只有一樣半樣既,Sorry真係物競天擇,你注定條路行得冇咁容易,付出既努力除咗要更多之外,仲需要運氣既眷顧,先至有機會可以喺呢個殘酷既舞台上面發圍. 但又正如娛樂圈一樣,有偶像派既同時,都要有實力派既撐場,今日就想同大家介紹兩位實力演技派既女優,佢地兩位不約而同地都冇上面呢五項優勢,樣貌唔夠討好,波唔夠大,兩個都冇腰,一個得145cm高,另一個甚至有一把老牛聲,但佢地喺業界都已經成功靠演技闖出自己既一片天,喺所屬片商入面亦已經有舉足輕重既地位,每個月都令影迷引頸以盼佢地既作品. 有請我地今日既兩位主角,架乃ゆら,七沢みあ.
戸田真琴既引退,或者係佢既燦爛開始.
Sunday, 02 January 2022 by 新東寶翻譯製作
HKSecretParty既各位朋友新年快樂!先容許我自我介紹,我係LIHKG(連登)成人台既會員新東寶翻譯製作. 有幸收到HKSecretParty既邀請,小弟由今個月開始會喺呢邊有個小小既專欄,同大家分享一啲日本AV方面既資訊同消息,還望各位哥哥姐姐喺嚟緊既日子多多指教. 或者等我講多少少我既背景,LIHKG(連登)係一個香港既網上討論區,裏面同其他地方既網上討論區一樣有劃分唔同既主題版塊,而我喺連登既成人台入面會同大家分享一啲日本AV業界既消息,資訊,每個月AV新作既情報,AV女優既日常動態,銷量既排行榜,有時亦會分享睇完一啲AV既觀後感同見解,以上既「工作」我喺成人台大慨做咗三年. 有幸喺呢幾年認識咗好多好好既網友,大家會喺度一齊傾AV,分享睇法,研究AV同女優既優點缺點,唔係一嚟就seed呢link呢咁樣,漸漸形成一個好好既討論風氣,等鐘意AV既朋友有一個小小既平台可以盡抒己見.喺過去呢幾年我都係喺成人台從大家身上不斷學習同成長,大家亦唔嫌棄我文筆差劣,先能夠有今日呢個機會可以喺HKSP呢度同大家暢所欲言,喺呢度借個機會多謝喺連登既一班兄弟姊妹,多謝連登先. 講返AV呢part,睇AV對於好多人嚟講,可能就只係上網搵個資源,洗洗手除低條褲,打兩下冷震,AV女優就喺你面前打卡收工.但其實AV業界係一個好有趣既行業,每一日都有各色各樣既新聞,消息,女優既日常生活等等,就好似一個小型既娛樂圈,有好多時當你了解個女優多啲,你睇片嗰陣既感覺又會有唔同.希望喺我呢個小小既專欄入面,可以令你對日本AV業界同女優有更多既認識,令睇AV呢件事變得更加有層次,亦希望可以喺呢度都能夠營造到一個熱衷討論AV既氣氛,熱愛Party既各位亦不妨發表一下你地對AV既睇法,大家互相交流學習. 第一次見面就咁多廢話希望唔會嚇親大家,以下就容我介紹今日既主角,戸田真琴.
全裸監督2 上星期都係twitter預告左 唔知大家睇晒未? 我就煲晒喇😂😂 一如嘅往,都好多好正嘅畫面嘅 宅男導演舐lin lin ~ 搞笑嘅又有 恒松祐里hip埋對眼果陣 真係有d 似朱茵咁囉🤪 都好有感覺嘅真心,當一套劇+人物傳記咁睇,真係每集都好緊湊 正如黑木香果句,當佢唔再相信自己係AV帝皇嘅時侯,佢已經向住敗北嘅方向 所以第2季就係講佢由全盛期去到GG期 雖然話逐步走向滅亡,但睇住佢為左個衛星頻道,縱史受盡屈辱,但佢仍然用盡方法逼到班財團同佢合作 果種執著又係幾另類嘅熱血 🔥 🔥 可惜最後都係敗北收場 但好多位都值得反思 呢到留比大家發掘,今次真係唔劇透太多喇 🤣 我地又從另一個角度去睇 一路睇住呢個”癲佬”為左佢嘅”理想”? “狂想”? ,可以去到幾盡 答案當然真係好盡 😂😂😂😂 拿,跟據wik同各大媒體報導,村西透,係9/9處女座的 咁處女座,為左追求完美,用盡各種手段,又真係好合理🙂 其實呢到可圈好點,好多人會覺得佢利用晒所有人,拉晒所有人落水 逼佢地去完成村西透個衛星天降AV 夢 但老實講,沒有誰比誰高尚 大家痴埋佢到,何嘗唔係有各自嘅私利係入邊? 當尾段佢比個會計 (真係唔知點解D會計佬好鐘意穿櫃桶底🤣🤣) 同個PA係最緊要關頭偷晒d錢 AV女優輸打贏要,唔係共度時艱,咁又真係好咩? 當然你話劇入面,有無美化/醜化每一個人呢? 或多或少有嘅我相信 但跟據好多news,我求其不負責任quote一個啦 https://www.excite.co.jp/news/article/E1570178873079/ 係正常背負住50億yen負債嘅人,我諗應該90% 嘅香港人都會選擇bankcrupt 99.99%嘅律師同會計師都會叫你咁做 但呢條友仔就係自己還返晒 咁你話佢無責任定有責任? 但最感動到我嘅,都係呢一幕 作為一個男人,係所有人都離棄你嘅時侯,最低潮嘅時期 仲有一個女人係你身邊支持你,攬住你,比個搏頭你😢 所以,一個男人嘅成功,其中一個必然因素就係有一個”在你身邊嘅女人” 總結 強烈推薦大家睇嘅! 而我地都會繼續幫大家流汗噴精😂😂
Tagged under: AV女優, AV帝皇, naked director, Netflix&Chill, 全裸監督2, 恒松祐里, 村西透, 處女座, 黑木香


text:
文迪媽媽去旅行除左會介紹親子景點外...其實我都好鍾意Shopping 架
若果大家去開大阪...特別大家一定會行「心齋橋」
,身為香港既父母...我有一個好好既地方建議大家去既.
就係日本好出名既(阿卡將Akachan)
我地搵左最方便既兩間阿卡將(Akachan)比大家朝聖
地址: Akachan 大阪本町店 ,3 Chome-3-21 Minamihonmachi, Chuo Ward, Osaka, Osaka Prefecture 541-0054日本
其實一早食個日式早餐,之後我地就出發去
>
前往方法
- 路線 - 步行
- 起點: JR奈良站
- 需時:20分鐘
- 路線2 - 步行
- 起點: 近鐵奈良站
- 需時:5~10分鐘
見到兩兄弟Mancent同Marcus餵鹿真係好開心,我就超級驚啲鹿係咁追住我,
但Marcus一啲都唔驚餵到成隻手都係鹿嘅口水仲好開心.d鹿真係一啲都唔驚人,
係咁問我地攞嘢食,餵完鹿我地就係奈良JR站附近食lunch,
食完lunch就由奈良座JR返難波
Settle down三父子後就
文迪媽媽就同朋友Sandy去咗AkaChan阿卡將到買小朋友野
其實去Aka chan係好易去既,只要係心齊橋向本町方向,
行完晒成條心齊橋係右手邊就到!
既然心齊橋大家一定黎Shopping ,黎到就行多幾個街口先返酒店啦
好處係去到8pm 先收..行完仲可以去附近搵野食
最近既JR 站係御堂筋線「本町站」9號出口
營業時間10AM~8PM
其實大阪府內既分店共有九間咁多
但一般遊客大概只會去位於市區內的以下兩家:
本町店(心齋橋)
阿倍野店
位於Q's Mall 2F
御堂筋線or谷町線「天王寺站」12號出口步行2分鐘
營業時間10AM~10PM
好啦..講晒D交通/地點/地圖...入面有咩買呢?
你想搵嘅BB野都可以係呢度,成幢大廈有五層樓都係賣BB野,
不過啱香港人嘅就得第一層同第五層,因為有一層係賣大肚衫,一層係大型小朋友家具,一層係日本書.
不過我凈係行Aka Chan兩三層都行左兩個鐘,因為要趕住返去食dinner,如果唔係我會繼續行.
先講D大件野....好似有 BB high chair
BB 車亦有 Combi,Aprica,Maclaren呢幾個品牌
另外亦有台灣出名Airbuggy
妳可能會講「香港都有啦~」
不過當然呢度價錢平D啦~
有d 係平三份一
睇o岩既....梗係唔駛千里迢迢辛苦搬埋啦~
一係咩都唔帶...第一日黎直接買
買完之後就即買即用去後面既行程
一係最後一日黎直接推返香港
當然寄返香港亦都有聽到過
有五層樓既阿卡將,仲有其他BB野架
有小朋友返學既水樽
好多時香港既團購都係喺度搵貨
公仔方面亦都自己可以揀鍾意嘅
男男女女,大大小小保溫保凍都有
仲有日本先有既麵包超人食具
THERMOS 暖水壺
呢個係專for片片嘅垃圾桶,因為佢有好多層,片片味係一d都聞唔到,日本人真係好勁.
麵包超人玩具比多款色
當然仲有其他小朋友嘅玩具
小朋友玩具去到八歲都有
下面呢個次次去日本都買既
沖涼用品
我地叫佢做沖涼波波
[一放落水浸十分鐘就有一架玩具出返黎架]飛機總動員既款香港係冇嘅
仲有其他BB食品 好似消耗品尿片,牙膏,乳液,沐浴,奶瓶乳 etc..
總知BB食品及用品- 可以唔駛係香港帶過黎..
直接係度買可以啦.
一時唔見左,上機時執漏左,用唒都可以係度補給
小朋友專用零食/飲品亦都可以係度搵到
總之大家當呢度係日本版嘅荷花或者
吉之島/專賣小朋友BB店,但係就比香港大同埋多款式
真係有小朋友/BB 既父母必到既景點,交通方便,價錢一定比香港買平.
好多本士日本人都係度買架!!
我行完阿卡將就返酒店會合返三父子,
就出發去Big Camera買玩具,地點都係心齊橋!
聽永勝講biccamera 既 Lego係香港既六三折度,
如果會去日本又鍾意Lego就可以去Big Camera度睇下,
我地梗係唔執輸買返盒俾Mancent啦!
(有圖有真相)
本來今晚係去國產牛食燒肉放題,㸃知好多人,我地就去咗一間和食甜食晚餐,
食飽我同Sandy就去咗Cross Hotel對面二十四小時營業既激安之殿堂買手信,
樓高四層咩都有得買,買到十二點度就返酒店,
之後換永勝同米高出去食四天王拉麵宵夜.
====旅行仲有呢幾篇blog,總有一D啱大家====


text:
今日寫呢篇文,係為左補充琴日既故事同埋回應一下讀者既留言.
有讀者話如果工作/生活圈子無女既時候會更加依賴ig,仲有一句話「如果現實係識但唔熟會令你更不能自拔.」呢句野令我諗起一件類似既事.
Hmmm 因為我人生入面,大幾係8年前有一個好類近既經歷.我而家就好粗略咁交代一下.
大約係8年前,一個機緣巧合之下,我係fb 識到一個女仔,嗰陣時,我會成日搵佢傾計,可能因為咁,我不知不覺間咁中意左佢.為左佢,我做左好多個第一次,為左見佢,洗哂個時中學返快餐店既糧去買衫打扮,為左見佢!
後來,約過佢幾次之後,對佢嘅愛直頭係沉溺左,所謂當局者迷嘛!
我出盡渾身解數去追佢,用左一個好電影形式,好sweet 同romantic 既方法去表白.到最後,當然係衰左啦,佢既回應係只當我係朋友,冇感覺.(呢個故事實際係好詳盡,有好多小插曲,但講重點就算啦,追唔到.)
雖然事隔多年,但佢仍然會斷斷續續咁係我腦海跑來跑去,跑足咁多年,佢隻腳係佢隻腳係唔攰㗎~_~
其實覺我自己就都放低好耐架啦,時間只能沖淡一切,可惜永遠都有一種殘餘嘅感覺係帶唔走!或者佢係我第一個真正第一次中意既人,感覺會特別深刻.又或者係無法得到卻偏偏最愛掛…….
故事大致上係咁.喺到比較一下呢兩件事
相似既地方都係網上遇見後,見真人之前就沉溺左,分別係一個識到一個未去識(亦都好難去識)
我覺得兩件事個情況都幾相似,天真去諗,咪叫做上天比個機會我試多次囉,做返好上次做得唔好既地方,認真咁諗~dllm 慳啲d啦,唔好咁多幻想啦,返現實啦!講真我覺今時今日用fb / ig 去識女仔難度一定比以前高.所以真係有諗過算數!但唔做都係一定冇答案……
係呢到我突然諗起兩句說話
唔打一定唔洗輸.
去左未必有,唔去一定冇.
雖然係廢話但真實!
好啦,講到呢到,我想為上一篇文章,做返小小補充,因為一個小意外,令我同佢既好朋友會傾下計,所以我想叫佢幫幫手,將我寫既文章比佢睇,至於俾佢知道有件咁既事,希望佢可以比返讀後感我,好彩既話,仲可能有下文tim(FF少陣啦)我覺得比佢知道左,都算係有個交代,有個結局呀!
你地認為呢?
歡迎大家係留言到俾啲意見 / 你地睇完既感受!鍾意嘅話like 同share 出去!


text:
尋晚一年一度嘅TVB臺慶晚會成功落下帷幕,作為大贏家嘅袁偉豪不僅成為臺慶宣傳片第一個出鏡嘅小生,仲順利攞落咗新馬嘅雙料視帝,風頭一時無兩!
有咗咁強大嘅光環,袁偉豪都即刻接到咗唔少工作邀約,今日就同馬國明嘅女友黃心穎現身商家活動.為咗配合主題,兩個人都著上咗皮衣,黃心穎更加系露出小蠻腰,頓時成為全場焦點!
提到男友馬國明喺臺慶嗰晚痛失視帝,黃心穎甜笑表示佢一早唔志在獎項,而且睇到全場咁多人支持佢,就已經好開心!
而企埋一邊嘅袁偉豪都不由噉表示睇到全臺藝人票選馬國明時,都覺得佢有好大機會,冇諗到最后變成系自己得獎.雖然有啲驚訝,都知道未必個個都認同呢個結果,但有壓力先有動力,今后一定會加倍努力.
至於女友張寶兒淚灑現場,袁偉豪都窩心直言好感動,話曬今年大家經歷咗好多嘢,由父親過咗身到一齊共度難關,呢份情誼千金難買.
其實喺舊年開始,袁偉豪就因為天堂哥一角人氣爆棚,成為TVB力捧小生之一,不僅喺年頭接落咗合拍重頭劇《鐵探》,與金像影后惠英紅對戰,而且喺大制作《再創世紀》中都擔任主演.
而佢同張寶兒都鐘意得越嚟越高調,不僅已經見過家長,而且喺電視城內都極盡可能噉為女友爭取工作,以致于初出道冇幾耐,張寶兒就同袁偉豪一齊參演咗《鐵探》,兩人更被直擊喺片場經常喺埋位嘅時候密聚.
之后,佢又以嘉賓嘅身份錄制咗綜藝《美女廚房》,比陳展鵬女友單文柔都“大牌”.就連臺慶晚會上,佢都可以得到主持人提問露臉嘅機會,未來前程都不容小覷啊!
唔怪得喺攞視帝之后,身為大會司儀嘅鄭裕玲毫不掩飾嘅詢問袁偉豪幾時結婚,話曬拍拖一年幾嘅陳展鵬不僅結咗婚,而且重升做人父啦,噉嘅速度,袁偉豪唔捉緊啲,睇怕真系會落後好多步呀!
不過喺事業博殺期嘅袁偉豪,明顯都唔想咁快成家,加埋老竇新喪,佢不得不緩兩年.
談到第日結婚,已經37歲袁偉豪就笑言如若可以請到鄭裕玲做證婚人就好啦,最多我哋早啲開始婚宴,十點就搞掂.所以,鐘意袁偉豪嘅粉絲們唔使擔心偶像會因成家立業而減慢事業發展,未來仲有大把日子可以睇到佢嘅演技進步!
Like MisshkNews Facebook!不出门也能知天下事~